
Predgovor 


Ovaj Uvod u tradicionalnu logiku nastajao je dugogodišnjim predavanjima logike na 
Filozofskom fakultetu Družbe Isusove, namijenjen je u prvom redu slušačima kako bi što bolje 
razumjeli i usvojili osnove logičkih izvoda te se uz vlastiti rad pripremili za poučavanje. Ovi su 
spisi nastali kao pripomoć predavanjima. 

Ovdje sam se ograničio samo na tradicionalnu logiku, tj. logiku koja se temelji na 
Aristotelu a koja se osobito razvila među logičarima srednjeg i novog vijeka. Ipak sam još 
prikazao osneve iskazne i predikatne (priročne) logike je se one u mnogočemu izvode iz 
tradicionalne logike. Moderna ili matematička logika predmet je drugih predavanja. 

Tradicionalna se logika uglavnom temelji na Aristotelovim spisima i to u obliku u kojem 
su bili prihvaćeni i predavani na učilištima počevši od srednjeg vijeka pa sve do danas. Budući 
da se ni moderna europska filozofija ne može dobro razumjeti, ako se prije ne upozna s 
terminologijom grčke i skolastičke filozofije, nastojao sam u tom prvom dijelu iznijeti 1 
protumačiti sve one pojmove i termine koji se redovito rabe ne samo u udžbenicima logike nego 
i u filozofiji općenito. Donekle su mi putokaz bili latinski udžbenici iz logike koja se sve do prije 
nekoliko desetljeća predavala osobito na europskim crkvenim filozofskim učilištima. Zato sam 
redovito navodio latinske termine, a pokatkad 1 njihov grčki izvor, jer se i hrvatski termini mogu 
pravo razumjeti tek kad se vidi kako izgledaju njihovi klasični prethodnici. Pri odabiru hrvatskih 
termina držao sam se uglavnom onih udžbenika logike koji su dosad kod nas u uporabi, a to su 
knjige Gaje Petrovića, Srećka Kovača i Mirka Jakića. Pod pretpostavkom da će moji slušači 
jedanput predavati logiku u našim srednjim školama 1 služiti se tim udžbenicima, nastojao sam 
uvijek upozoriti na njihove termine i eventualne terminološke razlike. Nastojao sam također 
upotrebljavati one termine iz grčkog i latinskog jezika koji su se već udomaćili u hrvatskom 
jeziku, uz potrebna tumačenja njihova značenja, a pogotovo one za koje nema prikladnih 
hrvatskih izraza. 

S obzirom na raspored građe uglavnom sam se držao tradicionalnih dvaju latinskih 
predložaka i to: Logica - Donat/Santeler, Innsbruck 1953, i Logica od Jos. de Vriesa, Freiburg 
1952. Premda su ta djela nešto starijeg datuma, pisana latinskim jezikom, smatrao sam da su, 
zbog svoje jasnoće i preciznosti, vrlo prikladna da mi budu vodičem pri predavanju. Dakako da 
sam nastojao unositi i novije stvari. 

U dodatku donosim nekoliko logičkih prikaza koji nisu dio tradicionalne logike, ali je 
mogu dobro nadopuniti. To su logika relacija, različite vrste metoda pronalaženja istina 1 
poučavanja, načine raspravljanja (disputatio scholastica) te osnovne crte modalne logike. 

S nadom da će ovaj spis biti od pomoći osobito studentima koji se tijekom studija moraju 
susretati s logikom, preporučujem da se to znanje nadopuni ostalim knjigama. 


Jordanovac, zimski semestar 2013/14. Ivan Macan 


UVOD 
Predmet logike 


Ime logike. Sama riječ «logika» upućuje na to da je to nauka o «logosu», a izraz \6yog uz 
ostalo ponajviše znači: govor, riječ, zatim smisao izražen riječju, «unutrašnja riječ» ili «riječ 
duha», pojam duha, misao. Katkad se i samo počelo svijeta, ukoliko on u sebi sadrži ideje zove 
također logos (usp. Heraklit, Filon, Ivanovo evanđelje). 

Na sve to nas podsjeća naziv logike, pa je zato i to ime tijekom povijesti dobivalo razna 
značenja. Ipak najraširenije značenje izraza logika sastoji se u tome da je ona nauk o mišljenju, o 
poretku misli ili poretku razuma. U tom smislu rabe se sljedeće definicije. 

Definicija logike. Redovito se logika definira kao znanost o pravilnosti mišljenja, ili 
znanost o zakonima mišljenja kojima se razum ravna da bi u svojim radnjama poštivao pravilan 
poredak. Tu se dakako pretpostavlja da se razum u svojoj djelatnosti mora držati nekih pravila. 


«Logika je filozofska disciplina o oblicima valjane misli» (G. Petrović). «Logika se bavi 
načelima dosljedna zaključivanja» (S. Kovač). ,Logika kao formalna logika je teorija 
zaključivanja“ (F. von Kutschera). 


Logikom se općenito naziva teorija koja se bavi normama pravilnog zaključivanja. 

Logika proučava valjanost argumenata s obzirom na njihovu strukturu i apstrahira pri tom od 
konkretnog sadržaja iskaza koji se kod zaključivanja javljaju. U tom se smislu govori i o 
»formalnoj“ logici. Logika je dio filozofije ali i matematike te informatike. 
Od 20. stoljeća pod nazivom logika razumijeva se većinom simbolička logika koja se oslanja 
na umjetnom jeziku i rabi strogo definirana pravila zaključivanja. Jednostavan primjer za 
takav formalni sustav jest iskazna logika. Simboličkom se logikom naziva i matematička ili 
formalna logika, ali tu se izraz , formalna“ upotrebljava u drukčijem, užem smislu nego gore 
spomenutom. Logika nije uvijek imala takvu formalnu strukturu, nego se u antici i u srednjem 
vijeku većinom bavila argumentima naravnog jezika. 


Predmet logike, prema tome, jesu radnje razuma, a ne funkcije osjetila. 

Logika istražuje samo zakone pravilnosti u radnjama razuma, a ne istinu ljudske 
spoznaje. Drugim riječima, logika promatra samo formu mišljenja, da ono bude zakonito i 
pravilno, a ne materiju, tj. je li mišljenje istinito. Stoga se logika obično naziva formalnom 
disciplinom. 

Upotrijebimo li tradicionalni izraz određivanja neke discipline njezinim materijalnim i 
formalnim objektom, reći ćemo da su materijalni objekt logike radnje razuma, a formalni je 
objekt njihova forma ili pravilnost. Što znače izrazi «materijalni i formalni objekt» bit će 
protumačeno kasnije. 


Odnos logike i drugih znanosti 


1. Logika se razlikuje od drugih znanosti. Druge znanosti, naime, ili ne promatraju čin razuma ili 
ne gledaju na njegovu pravilnost. 

2. Logika prethodi drugim znanostima. Sve druge znanosti već pretpostavljaju neko poznavanje 
zakona mišljenja i metoda, jer inače ne bi uopće mogle znanstveno postupati. 


Podjela logike 
Logiku kao disciplinu dijelimo na dva velika dijela: tradicionalnu i modernu (ili matematičku) 


logiku. Tradicionalna logika, nastala u kasnome srednjem vijeku od aristotelovske 1 stoičke 
logike, obično se dijeli na tri dijela koji istražuju pojam, sud i zaključak. Pretpostavlja se, naime, 


da naš um ima tri vrste svojih djelatnosti: poimanje, suđenje i zaključivanje. Osim toga u logici 
se istražuju još definicije, raspodjele, dokazivanja i metodologija, no to sve više pada u teoriju o 
znanostima. 


Povijesni pregled 
I. Antička logika 
1. Prethodnici Aristotela 


Istina je da antička logika počinje s Aristotelom (384-322 pr. Kr.). No i on je s obzirom na 
logiku imao prethodnike. 

Glavni je doprinos tih prethodnika razvijanje i gajenje jedne vrste raspravljanja koje je 
uključivalo uporabu zaključka i dokaza. 

Za traženje dokaza u filozofiji čini se da su prvi povod dala učenja koja su izravno 
osporavala zdrav razum. Jedno takvo učenje bila je Parmenidova metafizika iz prve polovine 
petog stoljeća prije Krista. Parmenid je smatrao da je cijela stvarnost ispunjeni prostor - jedan, 
vječit, nedjeljiv, neprekidan, nepomičan i nepromjenljiv. Na kritiku te metafizike sjajno je 
odgovarao Zenon iz Eleje koji je pokušao pokazati da protivna hipoteza, tj. da je svemir 
mnoštven i u kretanju uključuje još apsurdnije posljedice od Parmenidove. Zato je Aristotel 
Zenona držao osnivačem dijalektike. 

Logika se, dakako, ne bavi samo zaključcima i dokazima, nego ona sadrži i studij jezika, 
njegovu sintaksu i semantiku. Za pravilnu uporabu riječi mnogo su se zanimali Protagora (490- 
421 pr. Kr.) 1 Prodik (460-399). Protagora je čak bio prvi mislilac koji je razlikovao različite 
tipove rečenica: molbu (€gvyxoM]), pitanje (€poTmo1c), odgovor (azokpio1c) i zapovijed (€vroM). 
Alkidamant je razvrstao izraze u afirmaciju, negaciju, pitanje i apelaciju. 

Takva lingvistička istraživanja gajila je 1 Akademija. Platon je razlikovao imenice koje 
označavaju nositelje radnje, i glagole koji označavaju radnju. Prava rečenica (logos) zahtijeva 1 
imenicu i glagol. Platon je značajnom smatrao podjelu na istinite i neistinite sudove. Istinit sud 
tvrdi činjenice onakvima kakve jesu, a neistinit tvrdi stvari koje nisu činjenice. Zato bismo 
Platona mogli smatrati tvorcem teorije istine zvane teorija korespondencije. 


2. Aristotel 


Zasluga za stvaranje prvog logičkog sustava neosporno pripada Aristotelu. Njegov je sustav 
poznat kao silogistički, jer u njemu silogizam ima istaknutu ulogu. 

Aristotelove logičke rasprave skupljene su u zbirku poznatu pod imenom Organon - 
«oruđe», koje su im dali komentatori. Ta zbirka sadržava ove radove: Kategorije, O tumačenju, 
Prva analitika (dvije knjige), Druga analitika (dvije knjige), Topika (osam knjiga) 1 O 
sofističkim pobijanjima. Taj raspored nije kronološki nego sistematski, jer se kronološki red 
danas jedva može utvrditi, a i sam je Aristotel kasnije nadopunjavao prvobitne rasprave. Osim 
Organona mogla bi se kao njegovo logičko djelo uzeti i četvrta knjiga Metafizike. 

U Kategorijama Aristotel razlikuje dvije vrste izraza: one koji pokazuju jedinstvo suda i 
one koji to ne čine. Izraze koji nisu sudovi Aristotel označava kao izraze koji nisu ni istiniti ni 
neistiniti te oni označavaju nešto od sljedećeg: supstanciju, kvantitetu, kvalitetu, odnos, mjesto, 
vrijeme, položaj, stanje, radnju i trpljenje. Upravo se ti izrazi i zovu kategorijama. 

U Kategorijama i u Topici broj kategorija ili predikamenata iznosi deset: 
ovola ili ri ovi (čovjek ili konj); zooov (dugačak tri metra); zo10v (bijel); zpoc u (dvostruk); 
nod (na tržnici); zor€ (prošle godine); keioo1 (leži, sjedi); €xew (naoružan, obuven); zoieiv 
(reže); zdoyew (režu ga ili pale). 


U Drugoj analitici (u svezi s definicijom) i u Topici Aristotel raspravlja o 
predikabilijama ili različitim odnosima u kojima opći termini mogu stajati prema subjektima 
kojima se pridijevaju. To su: rod (y€voc), vrsta (gišoc), razlika (Bvapopa), vlastitost (ičvov), 
akcident (cvupeBnkOc). Teorija opozicije ili opreke izložena je u djelu O tumačenju 

Topika je zapravo priručnik za sudionike rasprava jer se većim dijelom sastoji od savjeta 
kako da se potraži argument za utvrđivanje ili pobijanje neke teze. Djelo O sofističkim 
pobijanjima, koje se bavi logičkim pogreškama, zvuči kao nastavak Topike. 

Najvažniji logički spisi jesu O tumačenju i Prva Analitika. Oni sadrže: 

- teoriju opozicije (logički odnosi između jednostavne afirmacije i jednostavne negacije; 

- teoriju konverzije (logički obrat); 

- teoriju asertoričkog silogizma; 

- teoriju modalnog silogizma. 

Najrevolucionarniji je Aristotelov doprinos logici uvođenje varijabli u logičko 
raspravljanje. Aristotel logičke principe izražava izravno umjesto da ih ilustrira pomoću 
standardnih primjera. Tako se zakon konverzije izražava direktno: «Ako A ne pripada nijednom 
B, onda B ne pripada nijednom A». 

Kao uvod u svoju logičku teoriju Aristotel je dao brojna sintaktička i semantička 
objašnjenja. I on je razlikovao imenice od glagola i isticao da izjavna rečenica mora imati glagol. 
No on se zanimao samo za jednostavne sudove koji imaju kopulu. Među imenicama je 
razlikovao singularna imena i opće imenice (koje uključuju i pridjeve). 

Različite afirmacije i negacije dijele se na četiri skupine ili tipa sudova: 

- singularne: «Sokrat je bijel», «Sokrat nije bijel»; 

- univerzalne: «Svaki je čovjek bijel», «Nijedan čovjek nije bijel»; 

- partikularne: «Poneki je čovjek bijel», «Poneki čovjek nije bijel»; 

- neodređene: «Čovjek je bijel», «Čovjek nije bijel». 

Za silogistiku su potrebni samo univerzalni i partikularni sudovi koji se u Aristotelovoj 
logici zovu kategorički. 

Teorija opozicije ili opreke izložena je u djelu O tumačenju metalogički s primjerima. 
Univerzalna afirmacija i odgovarajuća partikularna negacija te partikularna afirmacija 1 
univerzalna negacija oprečne su protuslovno. Od njih jedna mora biti istinita, a druga neistinita. 
Univerzalne afirmacije i univerzalne negacije oprečne su kao suprotnosti (kontrarnosti) koje ne 
mogu biti obje istinite, ali mogu biti obje neistinite. 

Do pojave simboličke logike Aristotelov je autoritet u pitanjima logike ostao nesporan. 
Na njegovu se logiku gledalo kao na sveobuhvatan sustav koji ne dopušta nikakvo proširenje. 
Danas znamo da je logika sudova fundamentalnija logička teorija nego silogistika koja je 
pretpostavlja. Logiku sudova su otprilike tek jednu generaciju kasnije otkrili i razvili Teofrast, 
megarani i stoici. 


3. Teofrast (umro 287 pr. K.r) 


Izučavanje logike poslije Aristotela nastavili su njegovi učenici Teofrast, Eudem i dr. 

Učenik Platona, a zatim Aristotela i njegov nasljednik peripatetičke škole. Njegovi su 
nazori spajali nauk Aristotela, Platona 1 stoe. Njegovo pravo ime je Tyrtamos, a Aristotel ga je 
prozvao Theophrastos (božanski govornik) zbog njegova dostojanstva i ljupkosti u govoru. 

Teofrast je naslijedio Aristotela kao glava Liceja i napisao je nekoliko rasprava o logici 
koje su izgubljene. Sačuvani su samo neki navodi u starim komentarima Aristotela. 

Umro je u Ateni s 85, a prema nekim izvorima s 106 godina. Napisao je oko 200 spisa 
dijalektičkog, metafizičkog, moralnog 1 fizikalnog sadržaja. Nije puno pridonio filozofiji, ali 
je nastavljao i tumačio Aristotelove spise, osobito o logici 1 politici. Poučavao je više od 2000 
učenika. 


4, Megarani 


Megarsku školu osnovao je Euklid iz Megare (430-360) koji je bio Sokratov učenik. Ta je škola 
postala slavna po Euklidovu nasljedniku Eubulidu iz Mileta, pronalazaču paradoksa lažljivca. 
Zatim su slijedili Diodor Kronos i njegov učenik Filon iz Megare. Nažalost, nikakvi spisi 
megarskih logičara nisu sačuvani, nego se moramo oslanjati na spise kasnijih autora. 


5. Stoici 


Prema tradiciji, osnivač stoičke škole je Zenon iz Kitiona (oko 336-265). No plodan pisac bio 
je Hrizip iz grada Soli (oko 279-206), ali su i svi njegovi spisi izgubljeni. 

Hrizip je bio stoički filozof, učenik Kleanta, Zenonova nasljednika. Poznat je po 
svojim prirodnim nadarenostima i marljivosti. Rijetko je prošao dan a da nije napisao 500 
redaka. Napisao je nekoliko stotina svezaka, od kojih 300 o logičkim temama, uglavnom 
prepisujući druge. Poznat je po tome što je upotrebljavao logički oblik soritesa (složenog 
silogizma) u dokazivanju, koji je Perzej nazvao «Hrizipova gomila». Njegove su rasprave 
sadržavale više zanimljivosti nego pravih argumenata. 

Dok je Aristotel razvio logiku pojmova, Hrizipova je logika sudova. To je dvovalentna 
logika koja prihvaća temeljni princip da je svaki sud ili istinit ili neistinit. Zapravo su definirali 
sud kao ono što je istinito ili neistinito. Sudovi su jednostavni i složeni koji nastaju spajanjem 
dviju pojava istog suda ili spajanjem raznih sudova. Spajanje se vrši pomoću raznih veznika. 
Stoičari su od sudova poznavali implikaciju, konjunkciju i ekskluzivnu disjunkciju. 

Logički veznici dovode do logičkih principa. Stoičari su ih prikazivali pomoću 
paradigmatskih zaključaka. Hrizip je tvrdio da za pet shema ne treba dokaza i to: 

1) Ako prvo, onda drugo; prvo jest; dakle, drugo. 

2) Ako prvo, onda drugo; drugo nije; dakle, ni prvo. 

3) Ne i prvo i drugo; prvo jest; dakle, nije drugo. 

4) Ili prvo ili drugo; prvo jest; dakle, nije drugo. 

5) Ili prvo ili drugo; drugo nije; dakle, jest prvo . 

Poslije Hrizipa stoici su malo radili na polju logike. 


6. Galen i komentatori 
Između Liceja i Stoe nije bilo nikakve suradnje u logičkom istraživanju. Značajno je da su, 
raspravljajući o logičkim problemima, škole razvile različite terminologije. No kasnije, u drugoj 
polovini 1. st. pr. Kr. obje logičke teorije, aristotelovska silogistika 1 stoička logika sudova, 
postale su dio nastavnog programa za opće filozofsko obrazovanje. 

Galen (Claudius Galenus, 129-199) dao se na izučavanje logike kod učitelja i iz stoe i iz 
Likeja. Galen je izišao na glas kao liječnik, ali je bio jedan od najboljih logičara onog perioda. 
Napisao je brojne eseje 1 rasprave o raznim logičkim problemima, osobito komentare logičkih 
djela Aristotela, Teofrasta i Hrizipa. Još postoji njegov Uvod u dijalektiku, a o sadržaju njegova 
djela O dokazu postoje samo neki podaci. Učinio je vlastitu teoriju složenog kategoričkog 
silogizma u kome se javljaju dva srednja pojma. 

Pisanje komentara o Aristotelu uveo je u modu Andronik s Rodosa čiji je primjer slijedio 
velik broj antičkih učenjaka. Andronikovi komentari nisu sačuvani, ali su sačuvani neki od 
komentara o raznim dijelovima Organona od autora kao što su Aleksandar iz Afrodizije, 
Amonije Hermeion, Simplicije 1 Filipon. 

Od rimskih autora treba osobito spomenuti Cicerona (106-43) te Boetija (oko 480-524). 
Premda nisu bili originalni, njihova djela sadrže obavještenja o grčkim autorima, a stvorili su i 
uspješnu latinsku terminologiju za logička istraživanja, pa su njihovi priručnici prenijeli 
dostignuća grčkih logičara u srednji vijek. 


II. Srednjovjekovna logika 


Izraz «srednjovjekovna logika» obično se upotrebljava kao oznaka za logička učenja koja su se 
razvijala na školama i sveučilištima zapadne Europe između 11. i 15. st. Izučavanja te logike, 
zasad još uvijek nedovoljna, pokazala su da je formalna logika u kasnijem srednjem vijeku 
ostvarila bogat 1 originalan razvitak na razini koja se može usporediti s onom od stoičko- 
megarskih i Aristotelovih doprinosa te je ostala nenadmašnom sve do nastanka matematičke 
logike u prošlom stoljeću. 

Srednjovjekovni logičari razvili su: 1) opću teoriju referencije (suppositio terminorum), 
2) opću teoriju implikacije (consequentia), 3) razgranatu logiku modaliteta i 4) točnu obradu 
nekih problema u filozofiji logike i jezika kao onih sadržanih u paradoksu lažljivca. 

Kad su invazija barbara i muslimanska osvajanja Zapad odijelili od grčke kulture, jedina 
djela o logici, dostupna u samostanskim školama, bila su djela Boetija. Njegovi su spisi 
uključivali prijevode Aristotelovih djela Categoriae i De Interpretatione te djela Isagoge 
neoplatonskog filozofa Porfirija. 

Logički spisi ranoga srednjeg vijeka pokazuju oskudno shvaćanje Boetijevog nasljeđa. U 
11. se stoljeću javlja skupina profesionalnih logičara (ili «dijalektičara») kad su nastale i žive 
rasprave o primjerenosti primjene logičkih kriterija na tumačenje Svetog pisma 1 teoloških 
nauka. Tako je Petar Damjanski (1007-1072) postavljao pitanje valjanosti načela protuslovlja u 
odnosu na ono što pada pod Božju svemoć, a Roscelin (oko 1050-1120) bio je osuđen kao 
heretik jer je primijenio logiku identiteta na nauk o božanskom Trojstvu. On se osobito proslavio 
time što je opće pojmove (universalia) proglasio praznim glasovima (flatus vocis) zbog čega ga 
smatraju osnivačem nominalizma. Sveti Anselmo (1033-1109) najbolje je poznat po svom 
«ontološkom dokazu» za Boga. 

Prvi značajan srednjovjekovni logičar bio je Pierre Abćlard (1079-1142). Pisao je 
komentare Porfirijeva Isagoge, Aristotelovih Kategorija i O tumačenju te Boetijeva De 
Differentiis Topicis. No njegovo je glavno djelo Dialectica u kojem se bavio dijelovima sudova, 
kategoričkim sudovima 1 silogizmima, topičkim argumentima i pojmom logičke konsekvencije, 
hipotetičkim silogizmima te definicijom i divizijom. 

Baveći se sporom oko općih pojmova Abćlard je držao da je univerzalnost svojstvo riječi 
ili «općih pojmova uma», a odbacivao je sve teorije koje uključuju pretpostavku da opći pojmovi 
znače opća svojstva koja postoje u pojedinačnim stvarima izvan misli. 

Oko pola stoljeća poslije Abćlardove smrti postale su i ostale knjige Aristotelova 
Organona pristupačne u prijevodima s arapskog i grčkog. Novoprimljeni dijelovi Organona 
nazvani su «nova logika» (ars nova) da bi se razlikovali od ranije poznatog djela «stare logike» 
(ars vetus). Djelo De Sophisticis Elenchis privuklo je logičare 12. st. jer je otkrivanje 1 
razrješavanje pogrešnih dokaza bilo srodno skolastičkoj metodi «osporavanja pitanja» koja je 
tada bila uobičajena. 

Organiziranjem sveučilišta u Parizu i Oxfordu početkom 13. st. poučavanje logike 
pripalo je u djelokrug nižeg, filozofskog fakulteta, ali je izučavanje Aristotelovih i arapskih 
pisaca bilo rezervirano za viši, teološki fakultet zbog pretpostavljene opasnosti za pravovjernost. 
Posljedica je bila ta da se razvoj logike u filozofskom fakultetu nastavljao na formalnim 1 
lingvističkim principima. Teolozi su pisali komentare Aristotelovih rasprava trudeći se da 
obnove «originalnog Aristotela» u autentičnom obliku. Osobito su poznati komentari Averoesa 
te Tome Akvinskog i Alberta Velikog. 

Reprezentativne za logiku, koja se naučavala na filozofskom fakultetu pariškog 
sveučilišta sredinom 13. st., jesu rasprave i udžbenici koje su napisali Wiliam Sherwood 
(1200/1210-1266/1271) i Petar Španjolski (Petrus Hispanus, kasniji papa Ivan XXI, umro 1277). 
Standardnim udžbenikom logike u 14. 1 15. st. postale su Summulae Logicales Petra 
Španjolskog. Taj je udžbenik uživao golemu popularnost tijekom čitavog kasnijeg srednjeg 
vijeka pa je više od 150 tiskanih izdanja objavljeno u 15. 1 16. st. 


Krajem 13. st. obrađivanje «moderne logike» prenijeto je iz Pariza u Oxford gdje je kult 
aristotelizma bio manje izrazit. Djelo Dunsa Skota, iako većinom teološko, pokazuje da je on 
dobro poznavao logičke nauke filozofskog fakulteta. No djelo Williama Ockhama (oko 1285- 
1349) Summa Logicae otvorilo je period zrelosti srednjovjekovne logike. 

Svoj prilog da se upotpuni razvitak srednjovjekovne logike dali su i drugi sposobni 
logičari. Među njima je i Jean Buridan (od oko 1295. do poslije 1358) koji je napisao Summula 
de Dialectica. Po strani glavne tradicije srednjovjekovne logike stajao je Raymundus Lullus (oko 
1235-1316) koji je smislio kombinatorni sustav elementarnih pojmova nazvan ars universalis. 
To je djelo možda dalo poticaj Leibnizu za njegov pothvat da izradi characteristica universalis. 


III. Preteče suvremene logike 


Moderna logika, koja se (neprecizno kako neki misle) naziva «matematičkom» počela je u 
djelima Augustusa de Morgana Formal Logic i Georgea Boolea Mathematical Analysis of Logic, 
objavljena g. 1847., premda su već neki raniji pisci bili po duhu «moderni», a među njima se 
odvajaju Leibniz, Euler, Lambert i Bolzano. 


1. De Morgan 


Augustus de Morgan (1806-1871) svoj je logički sustav izrađivao osobito u polemici s 
Williamom Hamiltonom (1788-1856) koji ga je optuživao da je plagirao njegovu kvantifikaciju. 

Osnova obične logike, prema De Morganu, sastoji se u odnosima djelomične ili potpune 
inkluzije ili ekskluzije među klasama (skupovima). 


2. Boole 


George Boole (1815-1864) je malo mogao naučiti od svojih prethodnika, ali je ipak ponešto 
dugovao De Morganu. Glavna mu je misao da se zakoni algebre mogu formalno izraziti bez 
obzira na bilo koju posebnu interpretaciju pomoću sistema realnih pozitivnih brojeva. On je bio 
prvi koji je stvorio upotrebljivu simboličku algebru pa se tako, uz Leibniza, računa ocem 
suvremene logike. 


IV. Suvremena logika 


Logika 20. st. ne može se pravo razumjeti bez izvjesnog poznavanja i matematike devetnaestog 
stoljeća. 

U geometriji je velik prodor predstavljalo uspješno stvaranje ne-euklidskih sustava. 
Glavne ličnosti na tom polju bile su J4nos Bolyai (1802-1860), Nikolaj Ivanovič Lobačevski 
(1793-1856) i Bernhard Riemann (1826-1866). Poslije sviju njih javlja se velika figura Karla 
Friedricha Gaussa (1777-1855) čija korespondencija pokazuje da je on već dugo imao ideje o 
tome, a i njemu dugujemo riječ «ne-euklidski». 

Bolyai je jednostavno izostavio Euklidov aksiom o paralelama; Lobačevski je prihvatio 
to odbacivanje. Obojica su zahtijevali beskonačnost pravca. Riemann je želio odrediti opće 
uvjete prostora u kojima bi mjera udaljenosti ostala svuda konstantna i likovi bi se mogli 
pomicati slobodno bez deformacije. On je tako bio pobuđen da razmatra prostore konstantne 
zakrivljenosti 1 s više od tri dimenzije, a s euklidskim prostorom kao specijalnim slučajem. 

Ne-euklidske geometrije često se spominju u diskusijama o statusu plurivalentnih logika, 
ali čini se da one nisu imale nikakvog neposrednog utjecaja. 


1. Frege 


Suvremena logika počela je 1879. g. s objavljivanjem djela Begriffsschrift (Pojmovno pismo ili 
Pojmopis), koje je napisao Gottlob Frege (1848-1925). Tu prvi put nalazimo sveobuhvatnu 
obradu ideja općenitosti i egzistencije, jer su rečenični oblici ovdje dobili adekvatnu 
simbolizaciju pomoću kvantifikacije. 

Poslije knjige Begriffsschrift Fregeovo prvo veće djelo bilo je Die Grundlagen der 
Arithmetik (Osnovi aritmetike, Breslau, 1884), analiza pojma kardinalnog broja dana uglavnom 
netehničkim izrazima. 

U raspravama objavljenim poslije Osnova Frege je svoju pozornost obratio problemima 
općenitije filozofske prirode i razvitak njegove misli u tom periodu doveo je do revidiranog 
prikaza njegove logike koji je uključen u njegovo najambicioznije djelo Die Grundgesetze der 
Arithmetik (Osnovni zakoni aritmetike, 2. sv., Jena 1893-103). Tu je proširio i formalizirao 
teoriju broja skiciranu u Osnovima. U Pojmopisu je odbacio tradicionalno razlikovanje subjekta 1 


predikata, ali je zadržao jedan predikat, «činjenica je» (simbol «+-»), koji je označavao da se sud 
pred kojim taj simbol stoji jednostavno tvrdi. Kasnije je i to gledanje napustio. Logika u djelu 
Osnovni zakoni aritmetike zasniva se na Fregeovoj teoriji smisla 1 referencije, pri čemu je 
interpretacija simbolizma iz Pojmopisa modificirana. 

Poslije uvodnog izlaganja logike i teorije skupova slijedi glavni predmet u Osnovnim 
zakonima, teorija kardinalnog (glavnog) broja, izložena kako za konačne tako i za beskonačne 
kardinalne brojeve. Teorija realnih brojeva počinje u drugom svesku, ali je obrada nepotpuna 1 
Frege vjerojatno nije htio produžiti to istraživanje kad je saznao da već sami počeci njegove 
teorije kriju jednu protuslovnost. Ta protuslovnost, koju mu je otkrio B. Russell, proizlazi iz 
aksioma koji dopušta prijelaz od pojma skupa, aksioma u koji Frege nije imao najpotpunije 
povjerenje. 


2. Peano 


Giuseppe Peano (1858-1932) pridonio je ranom razvoju logicizma i formalizma, kojem 
je ovaj djelomično suprotstavljen. Peano je naročito insistirao na tome da prihvatljivost jednog 
matematičkog suda treba zavisiti ne od njegove intuitivne plauzibilnosti, nego od izvodljivosti iz 
danih premisa 1 definicija. 


3. Russell i Whitehead 


U knjizi The Principles of Mathematics, objavljenoj 1903, Bertrand Russell (1872-1970) 
pokušao je zasnovati logističko mišljenje da se «sva čista matematika bavi isključivo pojmovima 
koji se mogu definirati pomoću vrlo malog broja fundamentalnih logičkih pojmova, i da se svi 
njeni sudovi mogu izvesti iz vrlo malog broja logičkih principa». Kao nastavak tog djela pojavilo 
se klasično djelo Principia Mathematica (3 sv. Cambridge, 1910-1913), napisano u suradnji s 
Alfredom Northom Whiteheadom. Simbolizam usvojen u tom djelu potječe većim dijelom od 
Peana, a izlaganje aritmetike 1 teorije nizova temelji se na djelu Cantora. U teoriji skupova 
Russell je već 1901. zapazio protuslovnost u obrađivanju skupa svih skupova koji ne sadrže 
same sebe 1 pitanju, je li taj skup član samog sebe ili nije. 

Russell je vidio da se vrtimo u krugu ako postuliramo skup predmeta koji sadrži članove 
koji se mogu definirati samo pomoću skupa kao cjeline. Za njega su takvi skupovi nezakonite 
totalnosti koje treba izbjeći pridržavajući se njegova principa: «Štogod uključuje sve iz jednoga 
skupa ne smije biti jedno od tog skupa». Zato je on definirao uzlaznu hijerarhiju tipova koja 
počinje s pojedinačnostima i napreduje preko funkcija pojedinačnosti, funkcija funkcija 
pojedinačnosti i tako dalje, pri čemu su jedini argumenti, koje jedna funkcija može sa značenjem 
primiti, oni neposredno prethodnog tipa. 


Pokazalo se, međutim, da taj princip isključuje i cirkularne postupke koji ni u kom 
pogledu nisu pogrešni. 


Za suvremenu modernu logiku od velikog su značenja i djela Ludwiga Wittgensteina 
(1889-1951), osobito njegovo djelo Tractatus logico-philosophicus, i Willarda van Ormana 
Quinea: From Logical Point of View, Word and Object, no oni su već predstavnici nove grane 
filozofije 20. st., analitičke filozofije, koja je bez dosega moderne logike nezamisliva. 


V. Logika u Hrvata 


Već od srednjeg vijeka postoje 1 hrvatski mislioci koji objavljuju logičke knjige, onda, 
dakako na latinskom jeziku. 

Logiku na hrvatskom jeziku počinju obrađivati u drugoj polovici 19. stoljeća. Tu su 
poznata imena: 
Vinko Pacel (1825. Karlovac - 1869. Karlovac) u hrvatskoj se kulturnoj povijesti pojavljuje 
kao potpisnik Književnoga dogovora u Beču 1850. godine, tada student prirodnih znanosti, 
dvadesetpetogodišnjak. Autor je zapaženoga prirodoznanstvenoga 1 filološkoga opusa. Prvi 
mu je rad objavljen u izvještaju riječke gimnazije 1853. naslovljen Nazivlje u prirodoslovnih 
naukah, u kojemu pokušava razriješiti suvremene dvojbe glede kemijskoga nazivlja. I sljedeće 
dvije knjige pripadaju prirodnim znanostima - prijevod češkoga udžbenika iz mineralogije 
Rudoslovlje za gimnazije i realne škole (Beč 1854) i Nauk o dudarstvu, bubarstvu i svilarstvu 
(Zagreb 1857). Od 1862. godine Vinko Pacel se potpuno posvećuje jezikoslovlju. Objavljuje 
dvije knjige vezane uz hrvatski književni jezik: Naše potrebe (Zagreb 1863) i Oblici književne 
hrvaštine (Karlovac 1865). Jedno od Pacelovih posljednjih objavljenih djela bio je udžbenik 
Logika ili misloslovje (Zagreb 1868). Bio je dopisni član Akademije i saborski zastupnik. 
Okušao se i kao književnik, ali njegove pripovijetke nisu polučile značajnijega uspjeha. 


Stjepan Basariček (Ivanić Grad, 1848. - Zagreb, 1918.), hrvatski pedagog. Zaslužan je za 
staleško organiziranje hrvatskih učitelja. Jedan je od osnivača i predsjednik "Hrvatskog 
pedagoško-književnog zbora". Surađivao je u izradi školskih zakona, pisanju nastavnih 
osnova, planova i programa. Suradnik je i urednik časopisa "Napredak" te pokretač 
"Pedagogijske enciklopedije". Utemeljitelj je pedagogijske teorije u Hrvata. Napisao je 
mnogo rasprava, a i prve pedagoške udžbenike. 


Đuro Arnold (Ivanec kraj Varaždina, 1853. — Zagreb 1941.), hrvatski filozof, pedagog i 
pjesnik. (U njegovo doba obično su njegovo ime pisali Gjuro.) Profesor filozofije i 
pedagogije na Filozofskom fakultetu u Zagrebu. Osnivač Odsjeka za pedagogiju. Objavio pet 
knjiga pjesama. Akademik. Osim pjesama, Arnold nije objavio mnogo radova; međutim, 
većina njih važna su zbog programskog, načelnog pristupa. Kao knjige, izdani su udžbenici iz 
logike i psihologije za srednja učilišta. 


Josip Stadler (Slavonski Brod, 24. siječnja 1843. - Sarajevo, 8. prosinca 1918.), hrvatski 
svećenik, vrhbosanski nadbiskup. Bio je gimnazijski profesor u Sjemeništu, a kasnije 
sveučilišni profesor na Katoličkome bogoslovnom fakultetu u Zagrebu. Najprije je preveo 
latinsku logiku svoga učitelja Tongiorgia (1872.), a zatim i sam izdao logiku u svom djelu 
Filosofija od pet svezaka. On je zaslužan za hrvatsku logičku terminologiju. 


Vladimir Filipović, (1932.-1976.) dugogodišnji profesor Filozofskog fakulteta Sveučilišta u 
Zagrebu u svom je radnom vijeku mnogo pridonio za unapređivanje nastave filozofije na 
Sveučilištu i u gimnazijama. Između ostalog napisao je za potrebe školstva u Banovini 
Hrvatskoj 1941. udžbenik logike Logika za srednje škole. Taj je udžbenik korišten za Drugog 

svjetskog rata i u poraću sve do tiskanja Logike Ivana Večerine 1953. godine. Udžbenik je 
podijeljen u četiri cjeline. Filipović određuje logiku kao «znanost o razložitom mišljenju», a 
naznačuje i da «je ujedno 1 jedina znanost, koja se bavi tim općim problemima svih znanosti i 
svakoga znanstvenoga mišljenja» te je nazivaju «znanost o znanostima». 


Gajo Petrović (1927-1993), bio je kao sveučilišni profesor vezan u logiku premda mu nije bila 
glavno područje rada. Bio je odlično informiran o njezinim glavnim suvremenim tokovima, ipak 
je unutar njegova pisanog opusa malen broj radova posvećenih logici. Najvažniji među njima je 
udžbenik objavljen prvi put 1964. pod naslovom ,,Logika za III. razred gimnazije“. Doživio je 
brojna izdanja. Ta je knjiga poznata svakom tko je u Hrvatskoj studirao filozofiju. 


Srećko Kovač, rođen 1957. godine u Zagrebu; diplomirao 1981. god. na Filozofskom 
fakultetu Sveučilišta u Zagrebu (A filozofija, B sociologija); magistrirao 1986. god. (pojam 
povijesti u Kanta) na Fakultetu političkih znanosti u Zagrebu; 1989/90. studijski boravak na 
Filozofskom fakultetu Sveučilišta u Kolnu (zasnivanje logike i metafizike u Kanta); 
doktorirao 1992. god na Filozofskome fakultetu u Zagrebu (formalna logika u Kanta, njezina 
rana recepcija u Hrvatskoj). 


Mirko Jakić, rođen 1954. u Sinju, filozofiju studirao je na filozofskom fakultetu sveučilišta u 
Zadru, magistrirao na prirodoslovno-matematičkom fakultetu, doktorirao je na sveučilištu u 
Ljubljani s temom ,,Filozofija matematike Hilarija Putnama“. Redovni je profesor na sveučilištu 
u Zadru. Njegov udžbenik ,,Logika“ odobren je za uporabu u srednjim školama. 


Vladimir Devidć (1825-2010), hrvatski je matematičar i japanolog. Bio je profesor na 
elektrotehničkom i na strojarsko-brodograđevnom fakultetu sveučilišta u Zagrebu. Za logiku je 
važno njegovo djelo ,,Matematička logika“ izdana g. 1964. 

Matematičku logiku napisao je. 


Goran Švob (1947-2013), hrvatski filozof i logičar, a ujedno i japanolog i sinolog. Logici 
pristupa kao logicist vezan uz matematičku misao. Poznavalac logike Gottloba Fregea o čijem 
je ,Pojmovnom pismu“ napisao knjigu. Moglo bi ga se svrstati u novofregeovca po 
oživljavanju suvremenog interesa za Fregea. Bio je profesor logike na filozofskom fakultetu u 
Zagrebu. 


Berislav Žarnić 

i, profesori na Filozofskom fakultetu Sveučilišta u Zagrebu. 
Godine 2012. osnovano je Hrvatsko logičko društvo radi promicanja i poticanja razvoja 
logike i srodnih disciplina. 

Prvi dio 


Pojam 


Budući da su oblici ljudskog spoznavanja poimanje, suđenje i zaključivanje, tradicionalna logika 
postavlja podjelu na pojam, sud i zaključak. Te ćemo se tradicionalne podjele držati. 


Dvije vrste spoznaje 
Ljudska spoznaja proizlazi iz dva izvora: osjetila i uma. 


1. Postoji pet izvanjskih osjetila (sensus): vid, sluh, miris, okus i dodir. Osim toga imamo 
osjete kojima dohvaćamo toplinu i hladnoću, stezanje mišića, bol 1 sl. Njima pridolaze još mašta 
i osjetilno pamćenje kojima sebi predočujemo prije dohvaćene predmete. 

Osjetilima možemo dohvaćati samo materijalne tj. pojedinačne 1 konkretne predmete 
(stvari u prostoru i vremenu). 

2. Drugo i specifično ljudsko vrelo spoznaje je um ili razum ili duh (intellectus, ratio, 
mens) kao duhovna sposobnost koja se ne nalazi u nekom tjelesnom organu, nego se služi samo 
dušom (anima) kao svojim oruđem. 

Način na koji um dohvaća svoje predmete razlikuje se od osjetila. Um dohvaća predmete 
na opći (univerzalni) ili apstraktan način, tj. on dohvaća bit stvari. Zato um ne dohvaća samo 
materijalne nego može spoznavati i nematerijalne predmete. 

Tri su osnovne radnje uma: poimanje, suđenje i zaključivanje, a kao rezultati tih radnji 
dobivamo tri oblika ljudskog spoznavanja: pojam, sud i zaključak. Pojmovi su jednostavni 
elementi misli, dok se sudovi sastoje od pojmova, a zaključci od sudova. Pojmove um ne nosi u 
sebi urođene, nego ih postupno stječe na temelju iskustva. 

Pojam, sud i zaključak zovu se oblici mišljenja, jer se ostvaruju radnjom uma koja se 
sastoji u mišljenju. 


Što je spoznaja? 


1. Spoznaja se može protumačiti jedino tako da sami promotrimo što se u nama zbiva 
dok spoznajemo. Spoznaja je u prvom redu čin ili radnja koja se odvija u umu (imanentno 
djelovanje). 

2. No sam taj čin, a osobito predmet spoznaje različit je od uma. Predmet spoznaje je 
neka duhovna predodžba, reprodukcija, sličnost, slika (similitudo, imago) predmeta. 

3. Ta se slika razlikuje od drugih slika; njome se spoznaje predmet ili zapravo to je sama 
spoznaja predmeta. Takva se slika zato zove intencionalnom, jer um preko nje teži (intendira) 
prema svom predmetu. 

4. Moramo, dakle, reći da spoznaja i spoznati predmet nisu isto. Spoznaja je unutrašnji 
čin kojim sebi predočujemo ili usvajamo neki predmet, dok je predmet činom predočen. Taj 
predmet može biti nešto čisto moguće (zlatno brdo), nešto stvarno postojeće (rodna kuća), pa čak 
i nešto neostvarivo (drveno željezo). Predmet se ne stvara spoznajom, nego joj prethodi. 

Ljudska se spoznajna djelatnost može, dakle, promatrati kao osjetilna 1 intelektivna 
(umna). Umna ljudska spoznajna djelatnost može biti intuitivna (strogo neposredna i posredna) 
te apstraktivna, tj. mišljenje koje je u odnosu prema egzistentnim stvarima u širem smislu 
posredna, a ona se ostvaruje u tri oblika: pojmovanje, suđenje i zaključivanje. Otuda i tri već 
spomenuta dijela tradicionalne logike. 

To se shematski može prikazati ovako: 


Spoznaja 
LL). 
osjetilna intelektivna (umna) 
—————J———. 

intuitivna apstraktivna 

: > = mišljenje 

strogo neposredna posredovana (u odnosu na 
postojeće stvari 

posredna u 


širem smislu) 
—_——__EEEEEcČELk————. 
pojam sud zaključak 


Narav i predmet pojma 


Pojam možemo promatrati pod dva vidika: kao čin kojim ljudski duh (um) neki svoj 
predmet jednostavno dohvaća, ništa o njemu ne tvrdeći (poimanje) i kao rezultat toga čina a to je 
umna predodžba (pojam u užem smislu). Budući da se pojmom ništa ne tvrdi niti niječe, njemu 
se ne može pridijevati istinitost ili neistinitost. Zato se u tradiciji pojam smatra čistim 
dohvaćanjem (predmeta) (simplex apprehensio). Logika se bavi pojmovima jer su oni prvi (ili 
posljednji) elementi od kojih se sastoji ljudska spoznaja (ljudski govor). Tradicionalna logika 
određuje pojam (u užem smislu) kao razumsku predodžbu štostva predmeta. 


U hrvatskim se udžbenicima logike značenje izraza "pojam" različito određuje: 

Pojam je misao o biti onoga što mislimo (ili o bitnim karakteristikama onog što mislimo) (G. Petrović). 
Pojam je opće obilježje ili obilježje koje čini bit predmeta (Kovač). 

Pojam je misao o biti onoga o čemu mislimo, tj. misao o bitnim obilježjima predmeta misli (Jakić). 


Pojam odgovara na pitanje: što je neki predmet, to jest, on izriče štostvo, kviditet predmeta koji 
se često označuje kao bit predmeta. To je razlog što se u odrednicama pojma spominje bit 
predmeta ili onoga što mislimo. 


Razni latinski nazivi za pojam: conceptus - kao da ga um u sebi začinje i rađa; idea - slika, 
intencionalna predodžba; simplex apprehensio - pojam kao čin uma kojim um jednostavno dohvaća 
neki predmet ništa o njemu ne sudeći; notio - pojam daje neko znanje, u sebi nosi neki sadržaj 
(intentio); verbum mentis - izricanje predmeta koji um nosi u sebi. 


Trostruko promatranje pojma. Kod svakog spoznavanja moramo razlikovati: čin, sadržaj 
i predmet spoznaje. Jednostavno dohvaćanje predmeta (simplex apprehensio) jest pojam kao čin 
uma ili pojam promatran subjektivno. Svakim se, međutim, pojmom nešto predočuje. On u sebi 
nosi neki sadržaj. Tu ga promatramo objektivno jer nam pruža neko znanje (notio, intentio). 
Budući da je pojam intencionalan, on se usmjeruje prema nečemu, nešto predočuje. Ono što se 
pojmom predočuje zove se njegovim predmetom. Predmet pojma je sama stvar koju taj pojam 
naznačuje. Npr. predmet pojma «čovjek» je stvarno ljudsko biće (bilo postojeće bilo samo 
moguće). 

U znanostima, pa i kod pojma, razlikujemo materijalni i formalni predmet. Materijalni 
predmet (obiectum materiale) zove se ono što se činom poimanja dohvaća, cijela stvar kojoj se 

pojam pridijeva; formalni predmet je vidik pod kojim se ta stvar dohvaća tj. one oznake koje se 
posebno ističu ili u nekoj znanosti promatraju. 

Oznaka (nota) pojma predstavlja sve ono što se na nekom predmetu nalazi ili se može 
pomišljati o njemu. Prema tome, predmet sa svim svojim oznakama zove se materijalni predmet 
pojma, a razni pogledi, vidici pod kojim se neki predmet predočuje, zovu se formalni predmet 
pojma. 

Sadržaj i opseg. Svaki pojam ističe neke oznake predmeta. Skup ili zbroj svih oznaka 
koje neki pojam izriče o nekom predmetu zove se sadržaj toga pojma. Skup svih predmeta 
kojima pristaju navedene oznake ili skup predmeta koje taj pojam može predstavljati ili kojima 


se može pridijevati zove se opseg pojma. 
Neki hrvatski logičari razlikuju tu između sadržaja, opsega i dosega (odnosno dohvata) pojma: 
Sadržaj je skup bitnih oznaka pojma (G. Petrović). 
Ukupnost obilježja koja čine neki pojam, nazivamo sadržajem pojma (Kovač). 
G. Petrović razlikuje opseg i doseg (Jakić to zove dohvat) pojma. Prema njemu: opseg pojma je 
skup svih nižih pojmova koje obuhvaća neki viši pojam, a doseg pojma je skup svih pojedinačnih 
predmeta na koje se odnosi neki pojam; ili područje primjene pojma. 
Kovač naziva opsegom (ili sferom) pojma ukupnost svih predmeta koje obuhvaćamo nekim 
pojmom. 
Između sadržaja i opsega vrijedi ovaj odnos: što je veći sadržaj to je manji opseg i obratno. 
Sadržaj i opseg pojma stoje dakle u obratno razmjernom odnosu (oni su obrnuto proporcionalni). 


Glavne vrste pojmova 


Za bolji pregled i uporabu pojmova korisno je uočiti njihove međusobne razlike. Te su razlike 
često više psihološkog nego logičkog karaktera, ali ih je dobro uočiti. 


Jasni i odjeliti pojmovi (ideae clarae et distinctae). 

Jasan je pojam onda kad donosi takve oznake 1 toliko njih koliko je potrebno da se neka 
stvar može razlikovati od druge stvari. Odjelit (razgovijetan, distinktan) je pojam onda ako se 
mogu barem neke glavne oznake međusobno razlikovati i nabrojiti (barem donekle točno 
određenje nekog predmeta). Ta podjela potječe od Descartesa. 

Petrović i Jakić razlikuju: Jasan je pojam ako znamo čitav njegov opseg, odjelit (razgovijetan) 
ako točno znamo njegov sadržaj. 

Sveobuhvatan pojam (conceptus comprehensivus, idea comprehensiva) 

To je onaj pojam koji iscrpljuje svu unutrašnju spoznatljivost nekog predmeta. (To se obilježje 
pojma rabi ponajviše u skolastičkoj filozofiji, gdje se smatra da takav sveobuhvatni pojam o stvarima posjeduje samo 
Bog). 

Apstraktni i konkretni pojmovi 
Apstraktan pojam ističe formalnu oznaku predmeta, odijeljenu od njezina nositelja, npr. mudrost, 
očinstvo; konkretan pojam ističe nositelja s formalnom oznakom, npr. mudrac, otac. 

G. Petrović čini ovu razliku: kad se misli uži sadržaj pojma, on je apstraktan, a kad se misli širi 

sadržaj pojma, on je konkretan. 

Ako se na nekom konkretnom predmetu gleda samo na subjekt, onda se kaže da se taj predmet 
uzima materijalno ili specifikativno (specificative vel materialiter), a ako se gleda na formu, onda 
se uzima formalno ili reduplikativno (reduplicative vel formaliter). (Primjer: "I mudrac koji put 
pogriješi" - tu se pojam "mudrac" uzima materijalno, tj. čovjek koji je mudrac [npr. Sokrat); 
"Mudrac se ne bavi tricama" - a ovdje se taj pojam uzima formalno, tj. čovjek ukoliko je 
mudrac). 

Pozitivni i negativni pojmovi 
Pozitivan pojam predočuje stvar, a negativan predočuje njezinu odsutnost (znanje, neznanje). 
Neki su pojmovi negativni po sadržaju, ali ne obliku, npr. lijen, slijep, gluh; neki su pozitivni 
premda su po obliku negativni, npr. nezgoda, neprilika, nevolja. 

Jednostavni i složeni pojmovi 

Jednostavan pojam donosi samo jednu oznaku o svom sadržaju, npr. biće, nešto; složen pojam 
donosi više oznaka premda se izriče jednom riječju. 

Univerzalni, kolektivni, partikularni i singularni pojmovi 
Svi su pojmovi po sebi univerzalni jer nikad ne predočuju neku pojedinačnu stvar u punini 
njezine opstojnosti nego samo neke njezine osobine ili oznake. Oni se pridijevaju mnogim 
predmetima i redovito izražavaju ono što spada na unutrašnju narav tih predmeta. Zato se gornje 
razlikovanje tiče opsega a ne sadržaja pojma. 

a) Univerzalan (općenit) pojam izriče nešto jedno što se mnogima odjelito (distributive) 
pridijeva i to u punom smislu. Takav pojam nastaje u umu na temelju apstrakcije, jer izvan uma 
postoje samo pojedinačni određeni predmeti. Predmeti kojima se pridijeva takav univerzalni 
pojam jesu njegovi podređenici (inferiora). Tu spadaju gotovo svi pojmovi. 

b) Kolektivni (zbirni) pojam izriče nešto što se pridijeva mnogima uzetim zajedno 
(collective). Njegove se oznake ne ostvaruju u pojedinim stvarima nego u njihovu skupu, npr. 
grad, šuma, narod. 

c) Partikularan je pojam koji je sužen samo na neki neodređen dio opsega, npr. neki 
ljudi, neki filozofi. 

c) Singularan je pojam ograničen na neki određeni pojedinačan predmet. Singularni su 
pojmovi vlastita imena ili obilježbe predmeta koje se redovito tvore pokaznim riječima 
(pokaznicima ili indeksikalima): ovaj, taj, ovdje, sada, tj. materijalni se predmeti 
individualiziraju ili identificiraju prostorno-vremenskim koordinatama (ovdje-sada). Budući 
da se pojedinačnost ne može izraziti općim pojmovima, individualne oznake, u prvom redu 
ljudi, izražavaju se s ovih sedam obilježja: oblik, lik, mjesto, vrijeme, podrijetlo, dom i ime, a 
pamte se prema latinskom dvostihu: 

Forma, figura, locus, tempus, stirps, patria, nomen, 
Haec ea sunt septem, quae non habet unus et alter. 
U modernoj se logici razlikuju tri različita tipa takvih singularnih termina: a) vlastita imena 


("Petar", "Pariz"), b) zamjenice ("ovaj", "on", "ovdje") koje spadaju u tzv. deiktičke, od konteksta ovisne 
termine, c) obilježbe ("glavni grad Hrvatske", "pisac Seljačke bune") koji predstavljaju neki određeni 
opis ili obilježje nekog predmeta. B. Rusell ih zove «konačnim opisima» (definitiv descriptions). 
Vlastiti i analogni pojmovi 

Vlastiti pojam izriče stvar kakva je ona u sebi. To su uglavnom svi pojmovi osjetilno 
dohvatljivih predmeta. Analogan pojam izriče stvar tek u odnosu prema nekoj drugoj stvari koja 
joj nije sasvim jednaka. Analogne pojmove imamo o svim duhovnim, nadosjetnim stvarima jer 
ih izričemo s pogledom na materijalne predmete. To se odvija na tri načina: a) negiranjem neke 
materijalne oznake, npr. neizmjeran, besmrtan, b) isticanjem sličnosti s materijalnom stvari, npr. 
"protezanje" vječnosti, "razrješavanje" pitanja i sl. c) isticanjem uzročnosti ili ovisnosti, npr. 
zdrava hrana. Ta se razlika osobito rabi u skolastičkoj metafizici (npr. pojam bića je analogan). 


Načini pridijevanja univerzalnih pojmova 
(praedicabilia, Karnyopnuaqra) 


Među pojmovima u logici prvo mjesto zauzimaju univerzalni pojmovi. Zato je potrebno 
promotriti kako se univerzalni pojmovi u logici upotrebljavaju i koji su načini na koje se ti 
pojmovi pridijevaju predmetima. To je razrađeno u nauku o pet predikabilija. 
Latinski izraz «praedicabile» («prirecivost» [Kovač]) označuje mogućnost izricanja, «priricanja» nekog 
pojma nekom predmetu. Grčki tumač Aristotela Porfirije (oko 233-304) izradio je shemu o pet takvih 
mogućnosti što je u srednjovjekovnoj logici poznato kao «quinque praedicabilia». 


Pet predikabilija (zadržat ćemo ovaj izraz zbog nedostatka prikladne hrvatske riječi) 
određuju načine na koje se univerzalni pojmovi mogu izricati ili pridijevati svojim 

podređenicima (predmetima i pojmovima). Postoji pet takvih načina ili pet razreda univerzalnih 
pojmova. 

1. Vrsta (species, gidoc) je pojam koji se izriče o mnogim pojedinačnim predmetima kao 
njihova potpuna bit (integra essentia). Bit se ovdje uzima kao ono po čemu stvar jest ono što jest, 
tj. ono što odgovara na pitanje: što je to? Pojam vrste ima pod sobom pojedinačne stvari 
koje se međusobno razlikuju samo po broju, a ne po biti, npr. vrsta "čovjek" dijeli se na Petra, 
Pavla, Mariju .... Vrste izriču temeljni odnos prema pojedinačnim stvarnim predmetima i zato je 
uzimaju kao prvotno predikabile. Ostala predikabilija izriču logički odnos prema pojmu vrste. 

2. Rod (genus, y€voc) je pojam koji se o mnogima izriče kao nešto nepotpuno ili kao dio 
biti koji se može dalje odrediti (pars determinabilis). 

3. Razlika (differentia, čixpopa) je pojam koji se o mnogima izriče kao dio biti koji 
određuje neki rod (pars determinans). Razlika je vrsna (specifična, specifica) ako određuje 
najniži rod, a rodna (generična, generica) ako određuje više rodove. 

4. Vlastitost (proprium, išiov) je pojam koji se izriče o mnogima kao nešto što nužno 
slijedi iz njegove biti ali nije dio te biti (necessarium non essentiale), npr. čovjek je biće "koje 
može govoriti, može se smijati". 

5. Prigodak, akcident (accidens, ovupeBnkoc) je pojam koji se o mnogima izriče kao nešto 
prigodno, nenužno, tj. svojstvo koje neki predmet može, ali ne mora imati. 


Vrsta, rod, razlika i vlastitost izriču nešto što je za predmete nužno, pa se zato 
ponajviše upotrebljavaju u znanostima. 


Podređivanje rodova. 
Bitni izričaji (vrsta, rod, razlika) stoje u određenom međusobnom odnosu. Vrste se podređuju 
rodovima ili su sadržane u njihovu opsegu, a rodovi kad im se pridruže razlike svrstavaju se u 
niže rodove i konačno u vrste. Primjer pruža tzv. "Porfirijevo stablo". 


supstancija 


tvama = (netvama) 


\ 


Vi 


organsko (anorgansko) 
živo 
osjetilno (neosjetilno) 
animal (životinja) 


PN 


razumno (nerazumno) 


\ 


čovjek 

Među rodovima postoji određeni poredak. Najviši rod (genus supremum) je onaj koji nad sobom 
nema više nikakva drugog roda; podređeni rod (g. subalternum) je onaj rod koji iznad sebe i pod 
sobom ima druge rodove; najniži ili najbliži rod (g. infimum, proximum) je onaj koji je najbliži 
VrstI1. 

Razlike se dijele: a) specifična (vrstna) ako određuje najniži rod i razvrstava ga u vrste, b) 
generična (rodna) je ako određuje neki viši rod i razvrstava ga u niže rodove. 

U tom smislu valja razumjeti neke česte izreke: nešto se razlikuje po cijelom rodu (toto 
genere) znači da je riječ o dva pojma koja ne stoje pod istim bližim rodom (čovjek-kamen); nešto 
se razlikuje po vrsti (specie) ako ne stoji u istoj vrsti; nešto se razlikuje brojem (numero) ako su 
individui iste vrste. 

Vidimo da pojmovi sačinjavaju neku «hijerarhiju» ili ljestvicu pojmova od najviših do 
najnižih. Niži su pojmovi podređeni (subordinirani) višim pojmovima. Najviši pojmovi imaju 
najmanji sadržaj, ali veoma širok opseg. Ako proširujemo sadržaj pojma dodajući mu nove 
oznake, smanjujemo njegov opseg. To smanjivanje opsega dodavanjem novih oznaka zove se 
kontrakcija. Tu se vidi razlog zašto sadržaj i opseg pojma stoje u obrnuto proporcionalnom 
odnosu. Najniži pojmovi bili bi singularni pojmovi koji bi se pridijevali samo jednom predmetu. 
No nemoguće je nabrojiti sve razlike pojedinačnog predmeta. Tu je razlog poznate izreke o 
«neizrecivosti individua» (individuum est ineffabile). Najviši pojmovi jesu ujedno i najviši 
rodovi ili kategorije. 


Najviši rodovi ili kategorije 


Najviši su rodovi oni kojima su podređeni svi ostali rodovi i vrste, sve do pojedinačnih predmeta, 
individua. Određivanje takvih najviših rodova nije kod svih logičara isto. O tom je pitanju 
Aristotel prvi raspravljao i u spisu Karnyopior nabraja deset takvih rodova koje naziva 
kategorijama (praedicamenta). Riječ "kategorija" znači ono što se o nekome izriče.' Kategorija 
se katkad definira kao "prirodni raspored ili niz nekog najvišeg roda i onog što sve taj rod pod 
sobom sadrži". To razlikovanje deset kategorija općenito je prihvaćeno u zapadnoj, osobito 
skolastičkoj filozofiji, premda je i sam Aristotel na drugim mjestima nabrajao i manje, dok je 
Kant prihvaćao 12 kategorija. 

Aristotelove kategorije su sljedeće: 

1. supstancija (samostojnica, substantia, ovota) 

2. kvantiteta (kolikoća, quantitas, zogov) 

3. kvaliteta (kakvoća, qualitas, zoiov) 

4. relacija (odnos, relatio, zpoc T1,) 

5. akcija (radnja, actio, mogtv) 

6. trpnja (passio, aoyew) 

7. mjesto (ubi, zov ) 

8. vrijeme (quando, moq€ ) 

9. položaj (situs, keiua1) 

10. stanje (habitus, čxgw) 
Srednjovjekovni su logičari stvorili latinski dvostih za pamćenje kategorija: 


Arbor sex = servos ardore  refrigerat ustos; 
(substantia quantitas relatio qualitas actio passio ) 


Ruri cras _stabo, sed tunicatus ero. 


(ubi quando  situs habitus ) 


[Izraz «kategorija» dolazi od grčke riječi karnyop€o što znači: govoriti (obično protiv nekog), javiti, pokazati] 

Kategorije se razlikuju od predikabilija u tome što one ne izriču različite načine 
prediciranja, nego različitosti bivovanja ili različite skupove stvari. 

Postpraedicamenta: Skolastici su katkad od kategorija razlikovali tzv. meta-kategorije 
(postpraedicameta, jer je Aristotel o njima pisao poslije kategorija). To su svojstva koja su svima ili nekim 
kategorijama zajednička. Najvažnija su: opreka, prethodnost, susljednost (oppositio,  prioritas, 
posterioritas). 

Odnosi između pojmova 


Ovdje promatramo kakve odnose imaju pojmovi među sobom, tj. mogu li se neke njihove 
oznake slagati ili se jedna drugoj protive. Pogledajmo stoga po čemu se razlikuju i u čemu se 
protive. 

1. Identičnost i različitost pojmova. 

1) Identičnost kao odnos pretpostavlja da postoje dvije stvari koje stoje u odnosu, dok 
identičnost sama po sebi upravo kaže da ne postoje dvije, nego samo jedna stvar («unum 
idemque»). Identičnost se redovito uzima onda kad se više stvari stavlja pod jedan pojam. 

Formalna i materijalna identičnost: formalno su identični pojmovi koji izražavaju istu 
stvar po istoj formi, npr. «omne ens est verum» (svako biće je istinito) izriče formalnu 
identičnost. Čisto materijalno identični su pojmovi koji izriču različite forme koje se nalaze na 
istom subjektu (na istom materijalnom predmetu), npr. «homo est justus» (čovjek je 
pravedan). 

2) Različitost kao logički odnos sastoji se u tome da više pojmova označuju različite 
stvari. Dva se pojma razlikuju umski (ratione) ako imaju različit sadržaj, a ako imaju isti sadržaj 
onda su umski istovjetni, sinonimni. 

Dva su pojma stvarno (realiter) različita ako nisu isto neovisno od promatranja (vol - 
hrast, čovjek - pas); stvarno istovjetna su dva pojma ako izriču istu stvar premda pod raznim 
vidicima. 

Tu vrijedi ovo pravilo: koji su umski istovjetni ti su i stvarno istovjetni; koji su stvarno 
različiti, ti su i umski različiti, ali ne obratno. 


2. Opreka (oppositio, €vavriov). Mnogi objektivni pojmovi tako su stvarno različiti da ne 
mogu nikad biti stvarno identični jer su nespojivi ili oprečni. Oprečni su oni pojmovi koji ne 
mogu biti na istom predmetu pod istim vidikom (toplo - hladno). 

Strogo oprečni (stricte oppositi) su oni pojmovi kod kojih se uz jedan odmah može 
navesti i drugi oprečan (svjetlo - tama, pravda - nepravda); šire oprečni ili disparatni su oni 
pojmovi koji su oprečni bez nekog određenog zakona (zvijezda je jednako oprečna i listu i kući). 

Aristotel je razlikovao ove vrste opreka: 

a) protuslovno (contradictorie) oprečni su pojam i njegova jednostavna negacija, npr. 
bijel - nebijel, lijep - nelijep; treće mogućnosti nema; 

b) (na)suprotno (contrarie) oprečni su pojmovi koji se u istom rodu ponajviše razlikuju, 
npr. crn - bijel, lijep - ružan, škrt - darežljiv; tu može postojati i treća mogućnost; 

c) lišidbeno (privative) su oprečni pojmovi koji izriču neko svojstvo i njegovu odsutnost, 
npr. sluh - gluhoća, vid - sljepoća; 

d) odnosno (relative) su oprečni pojmovi koji stoje u nekom odnosu jedan prema 
drugome i razumiju se jedino po tom odnosu, npr. otac - dijete, stvoritelj - stvorenje. 


G. Petrović i S. Kovač imaju sljedeću podjelu pojmova prema međusobnim odnosima: 

Pojmovi mogu biti međusobno identični ili istovjetni, a to su oni koji imaju isti sadržaj i opseg, 
npr. "kvadrat" i "istostrani pravokutnik"; mogu biti ekvipolentni ili jednakovrijedni jer imaju 
različit sadržaj a isti opseg, npr. "glavni grad Hrvatske", "najveći hrvatski grad na Savi"; 
interferirajući ili ukršteni (J.: ukriženi) pojmovi su oni koji imaju djelomično zajednički opseg, 
npr. gorivo, gradivo; koordinirani (usporedni, usklađeni) su pojmovi oni koji imaju djelomično 

zajednički sadržaj, a potpadaju pod isti opseg istog višeg pojma, ali nemaju zajednički opseg, 
npr. "katolik", "protestant" (spadaju pod viši pojam "kršćanin", ali katolik ne može biti 
protestant i obratno); dva koordinirana pojma mogu biti oprečna tako da stoje na suprotnim 
stranama: to su kontrarni ili suprotni pojmovi, npr. "bijel", "crn"; dva pojma mogu biti oprečna i 
tako da je drugi pojam jednostavno negacija prvog. To su kontradiktorno ili protuslovno 
koordinirani pojmovi. Dva su pojma disparatna ili razdvojena (neuporedljiva, neusporedna) ako 
nemaju ni sadržaj ni opseg zajednički, npr. "stožac" i "nogomet". 

Viši i niži, širi i uži pojmovi: pojmovi koji su općenitiji viši su prema manje općenitim 
pojmovima koji su niži. Viši pojam, jer je općenitiji ujedno je 1 širi, a niži pojam ujedno je i uži 
po svom opsegu. Niži i uži pojmovi dobivaju se determinacijom, a viši i širi pojmovi 
apstrakcijom. Niži pojmovi su podređeni ili subordinirani višim pojmovima, a viši pojmovi su 
nadređeni ili superordinirani nižim pojmovima. 


Narav riječi i govora 


Čovjek svoje spoznaje (pojmove) izriče govorom (locutio). Znaci za govor jesu riječi. 

Govor u općenitom smislu određuje se kao izvanjsko priopćavanje misli drugima 
pomoću izvanjskih (tvarnih) znakova. Prema različitosti tih znakova razlikujemo trostruki govor: 

1. Gestikularni govor koji upotrebljava pokrete lica, glave i ostalih tjelesnih udova (tu 
spada govor gluhonijemih). 

2. Pisani govor upotrebljava pisane znakove. Danas se služimo znakovima za pojedine 
glasove (phonographia, slova) koji su zamijenili znakove za pojmove (idiographia, slike, 
prometni znaci, hijeroglifi). 

3. Usmeni govor (oralis) koji se služi artikuliranim glasovima kao nositeljima značenja ili 
riječima. 

Riječ je ljudska artikulirana glasovna tvorevina koja ima značenje. Riječi se u logici 
redovito nazivaju terminima. Riječ (obično) neposredno naznačuje neku stvar, a ne unutrašnji 
pojam u duhu, pa je zato riječ (konvencionalni) znak za stvar. 


Semijotika 

Moderna je logika razvila nauku o znakovima pod nazivom semijotika. Na pitanje: što je 
znak? možemo sasvim općenito odgovoriti: znak je nešto što nas svojom nazočnošću upoznaje s 
nekim drugim od znaka različitim predmetom (zvonjenje označava početak predavanja). 

Znak je uvijek povezan i ovisan od uporabe i onoga tko ga upotrebljava (uporabitelj). 
Zato se u semijotici razlikuju ove tri stvari: 1. nositelj znaka (N) = neki predmet ili supstrat na 
koji se znak upisuje, koji ne mora uvijek biti materijalne naravi jer 1 električni ili svjetlosni signal 
može imati ulogu nositelja znaka; 2. designat (D) = označeni predmet tj. ono što neki znak 
predstavlja, predočuje, zastupa ili znači i 3. interpret (I) = uporabitelj znaka. Svaki znak stoji u 
trostrukom odnosu (trijadična relacija): 


D N 


I 


Znakovi mogu biti prirodni ili umjetni (konvencionalni). Prirodni znakovi jesu oni koji 
po samoj svojoj prirodi označuju neku stvar, npr. dim kao znak ognja, ospice ili groznica kao 
simptom bolesti, tragovi u snijegu ili genetički kod (DNA kao nositelj znaka). Umjetni 

(konvencionalni) znakovi su objekti koji nešto naznačuju tek na osnovi dogovora (konvencije) 
među ljudima npr. prometni znakovi, geste, simboli ili riječi. Značenja tih znakova određuju se 
definicijom ili konvencijom (dogovorom) dok prirodni znakovi dobivaju značenje od same 
prirode. 

S obzirom na odnos znaka prema svome objektu razlikujemo tri tipa znakova: 

1. ikon: znak i označeno su strukturalno slični. Znak označuje označenu stvar slikovito. Elementi 
znaka odgovaraju elementima označenog predmeta. Takvi su znakovi npr. fotografije, 
zemljopisne karte ili piktogrami. 

2. indeks: znak stoji u prirodnoj povezanosti s označenim predmetom. Objektivni odnos se može 
neposredno vidjeti, rekonstruirati, ali ne počiva na osjetilno vidljivoj sličnosti strukture između 
znaka i naznačenog. Primjeri za indeksikalne znakove jesu dim (kao znak za oganj), otisak 
prstiju (kao znak za uporabitelja nositelja znaka, npr. oružje) ili neki putokaz. 

3. simbol: znak nema izravni odnos prema označenom objektu. Znakovni odnos počiva 
isključivo na dogovoru. Tako su riječi jednog jezika simbolički znakovi jer one dobivaju 
značenje konvencijom. 

Semijotika se dijeli na tri daljnje discipline koje se bave jednim vidikom djelovanja ili 
funkcije znakova: njihovom gramatikom, njihovim značenjem ili njihovom uporabom. Te tri 
dimenzije znaka nazivamo sintaksa, semantika i pragmatika. 

Sintaksa (logika ili gramatika znaka) opisuje odnos znakova međusobno. Tako nastaje 
znakovni sustav koji se sastoji od ograničenog skupa temeljnih znakova (abeceda) i niza 
formalnih pravila za pravilnu uporabu. 

Semantika istražuje odnos između znaka i označenog predmeta odnosno nositelja znaka i 
designata (N —> D). Središnje semantičko pitanje je pitanje o značenju riječi ili znaka. Zato se 
semantika određuje kao nauk o značenju. 

Pragmatika istražuje odnos znakova i njihovih uporabitelja, tj. odnos između nositelja 
znaka i interpretanta (N > I). 

Jezični izričaji imaju, uz sintaktičku 1 semantičku funkciju, još 1 socijalnu 
(komunikativnu) funkciju. Svaka uporaba znaka predstavlja neku radnju. Svojim govornim 
činima govornik želi svome sugovorniku nešto priopćiti ili ga potaknuti na neku radnju, uz 
lokucionarnu još 1 performativnu ulogu. Natpis «oštar pas» nije samo informacija nego 1 
upozorenje. Jako performativno značenje imaju osobito moralne norme (preskriptivno značenje). 


Različitost značenja jedne riječi 


Jedan pojam ne može nikad izricati različite stvari, nego samo onaj formalni objekt koji 
predočuje. No nije tako s riječima. Jedna riječ može označavati različite stvari. Zato se ne mogu 
poistovjećivati riječi i pojmovi. Preveliki broj riječi opterećivao bi učenje jezika do same 
nemogućnosti. Posjedujemo ograničeni broj riječi u odnosu prema neograničenom broju stvari, 
njihovih stanja i odnosa. Zato riječi poprimaju mnoga i različita značenja. No govornici mogu i 
isto značenje uzimati na razne načine. Time nastaju višeznačnosti koje bi radi jasnoće govora 
redovito trebalo izbjegavati, ali to nije uvijek moguće. 


1. Višeznačnost 
Prema raznim značenjima riječi ili termina govorimo o univočnim, ekvivočnim i analognim 
terminima. 

1) Univočan (jednoznačan) je termin onaj koji se o mnogim predmetima izriče na isti 
način, bez ikakve različitosti, npr. čovjek o Petru, Pavlu, Ivanu ... 

2) Ekvivočan (istozvučan) je termin onaj koji se pridijeva stvarima koje su posve različite 
pa zato ima i sasvim različito značenje, npr. kosa (na glavi, oruđe za košenje), Rijeka (ime grada, 
tekuća voda) i sl. 

3. Analogan je termin onaj koji govori o raznim stvarima koje se ipak u nečem slažu, 
koje su slične, pa zato taj termin nema ni potpuno isto ni potpuno različito značenje, npr. termin 
zdrav rabi se u univočnom smislu za organizam, a u analognom za hranu, podneblje, društvo 1 
sl. (Pazi na razliku o analognom pojmu i analognom terminu!) 


Za višeznačnost termina danas se upotrebljavaju i sljedeći izrazi: 

a) Sinonimija — riječi s istim značenjem koje različito izgledaju: put-cesta. 

b) Antonimija — opisuje odnos između riječi koje su oprečne jedna drugoj: živ-mrtav, 
oženjen-neoženjen. 

c) Konotacija — to je «usputno značenje» koje se pridaje nekoj riječi i koje proširuje 
osnovno značenje riječi. U logici i semantici konotacija je donekle sinonimna s intenzijom. 
Često se kontrastira s denotacijom koja je više ili manje sinonimna s ekstenzijom. 

d) Homonimija — nastaje kod riječi koje imaju više od jednog značenja koje nemaju 
nikakva daljnjeg odnosa: «kosa» (alat za košenje, vlasi na glavi, planinska kosina). 

e) Polisemija — znači riječi koje se pišu i izgovaraju na isti način pa se zato lako 
miješaju s homonimima, no homonimi imaju potpuno različito značenje, dok su polisemi 
različite riječi koje označuju isti predmet. 

J) Metafora — vrlo je slična polisemiji. Tu se riječ iz jednog područja uzima za neko 
drugo područje. To je često u poeziji, ali iu običnom govoru: glava škole, noga stola. 

g) Hiponimija — riječ čije je značenje dio jednog drugog značenja. Hiponimni su 
termini koji padaju pod jedan viši pojam na ljestvici pojmova, npr. konj, ždrijebac, vranac 
jesu hiponimi pojma «kopitar» ili «životinja». 

Ta višeznačnost termina (ili riječi) nastaje zbog nemogućnosti da se za svaki predmet i za 
svaki odnos pronađe novi termin. Uostalom, to bi previše opterećivalo jezik koji ne bismo uopće 
mogli naučiti jer bi broj termina težio u beskonačnost. 


2. Različite supozicije 


Često govornik nekom terminu, premda mu potpuno ne mijenja značenje, ipak može dati 
neka određenja koja treba razumijevati iz konteksta. Svako je, naime, značenje donekle 
neodređeno. Točnije određenje značenja koje mu daje sam govornik (ili korisnik termina) zove 
se supozicija. 

Evo nekoliko vrsta raznih supozicija: 

1. Esencijalna (apsolutna) i personalna (relativna) supozicija. Uzimam li neki termin za samu bit 
ili narav neke stvari, onda je supozicija esencijalna, npr. čovjek je osjetilno razumno biće. Pridajem li neki 
termin nekom pojedincu koji posjeduje dotičnu narav, onda je supozicija personalna, npr. čovjek (fj. 
Adam) nas je sve upropastio, čovjek (tj. Krist) nas je i spasio. 

2. Univerzalna supozicija je uporaba termina za sve što pada u opseg nekog pojma. Singularna 
supozicija je uporaba termina za jednog određenog pojedinca. Ta je supozicija česta osobito kad se iz 
konteksta zna da se inače opći termin upotrebljava za sasvim određenu pojedinačnu stvar, npr. "cijeli grad 
(u kojem živim, tj. Zagreb) odiše radošću". 

3. Distributivna i kolektivna supozicija ovisi o tome upotrebljava li se termin za sve posebice ili za 
sve zajedno (senatori - senat; kanonici - kaptol). 

4. Jednostavna i sužena supozicija razlikuju se po tome ukoliko se termin upotrebljava apsolutno 
bez ograničenja ili samo pod određenim vidikom, ljudi su jednaki, imaju jednaka prava, pa i pravo glasa 
(jednaki su kao ljudska bića, ali ne i kao građani). 

5. Specifikativna i reduplikativna supozicija jest u tome da se termin uzima materijalno, za subjekt 
ili formalno, npr. "i mudrac pogriješi" (ne ukoliko je mudrac nego dotični čovjek koji je 1 mudrac), ili 
"mudrac se ne bavi tricama" (upravo jer je mudrac). 

6. Supozicija u spojenom i odijeljenom smislu, npr. 5 i 2 (zajedno) = 7; 5 1 2 (svaki za sebe) manji 
su od 7. 

7. Precizivna i negativna supozicija. "On ima 10 tisuća kuna" može se razumjeti a) samo deset 1 
ne više (negativno) i b) jednostavno, ne tvrdeći da nema više. 

Iz svega se vidi koliko riječi u jezičnoj uporabi mogu mijenjati ili dobivati nova značenja ili nove 
nijanse značenja, pa je zato važno paziti na različitost supozicija kojim netko upotrebljava riječi. Teoriju 
supozicije osobito su razvili srednjovjekovni logičari. 

I kod razdioba supozicija miže se učiniti pregled sličan Porfirijevu stablu. Supozicija može biti: 

———— 


materijalna formalna 
=> 
logička realna 
dare 
apsolutna relativna 
=" 
kolektivna distributivnal 
—— 
zajednička pojedinačna 
> 
određena neodređena 


Pravilna uporaba i tumačenje riječi 


Riječi se upotrebljavaju sa svrhom da bi slušatelji shvatili o čemu se govori, da bi stekli neku 
informaciju. Zato je važno i potrebno da govornik govori potrebnom jasnoćom, a slušatelj 
pravilno tumači riječi govornika. 

Evo nekih pravila za jedne 1 druge. 

1. Govornik treba da govori jasno tj. 

a) on sam mora najprije točno 1 jasno shvatiti stvar o kojoj govori; 

b) mora upotrijebiti jasne riječi, tj. neke će riječi definirati, donijeti istoznačnice, 
primjere; 

c) ne smije lako odstupati od opće prihvaćenih riječi i njihova prihvaćenog značenja, 
premda upravo znanstvenici redovito stvaraju jezik koji uvelike odstupa od običnog značenja, što 
je dopušteno uz prethodno tumačenje; 

d) neka upotrebljava one riječi koje razumije nazočni slušatelj; 

e) kićeni govor spada na govornike i pjesnike, dok znanstvenici upotrebljavaju 
jednostavniji jezik. 

2. Slušatelj ili čitatelj treba da protumači riječi pravilno, tj. u duhu govornika. Zato valja 
paziti: 

a) na značenje riječi koje je sam autor pretpostavio, a ne koje te riječi mogu imati izvan 
njegova konteksta; riječi treba tumačiti prema načinu uporabe govora koji je vlastit autoru; 

b) na prilike u kojima je autor govorio ili pisao, njegov način govorenja; 

c) na to da se riječi tumače u pravom smislu; 

d) nejasna mjesta treba tumačiti prema drugim jasnijim mjestima samog autora, 
konteksta ili tumačenja njegovih prijatelja, učenika ili suvremenika. 

Nesporazumi (besmisleni sklopovi) mogu nastati ako se ne poštuju različite razine jezika. 
U semijotici se razlikuju objektni jezik i metajezik. Objektni jezik sastoji se od skupa znakova 
koji označavaju stvarne predmete. Govori se tu i o jeziku prvog stupnja. Metajezik je jezik u 
kojem se daju iskazi u nekom drugom jeziku, naime, o objektnom jeziku. Metajezik je jezik 
drugog stupnja u kojem se govori o objektnom jeziku. Tako, na primjer, termini "istinit" 1 
"neistinit" ili "jednosložan" spadaju u metajezik jer se oni odnose na riječi ili rečenice objektnog 
jezika. Isto se tako može metajezik učiniti objektom novog jezika, jednog meta-meta-jezika (= 

jezik trećeg stupnja) itd. Upotrebljavamo li neki termin u metajeziku, stavljamo ga u navodne 
znakove, npr. '«Osijek» ima šest slova, za razliku od rečenice 'Osijek je grad na Dravi'. 

Nijedan se znak ne smije odnositi na samog sebe. U tom slučaju nastaju tzv. logički 
paradoksi, kao što je poznati paradoks lašca ili paradoks odvjetnika koji govori o sofistu 
Protagori. 

Definicije 


Definicije imaju u svim znanostima vrlo važnu ulogu. Zato je i nauka o definicijama u 
primjeni logike od posebnog interesa. 

Budući da su riječi (termini) konvencionalni znakovi, njihovo se značenje određuje 
dogovorom. To se redovito čini definicijama. 

Definirati neki pojam znači svesti ga logički na druge (jednostavnije ili poznate) 
pojmove. Termin ili riječ koju definiramo stoji uvijek na lijevoj strani i zovemo ga definiendum. 
Riječ ili sklop riječi kojima se definira ili tumači definiendum stoji na desnoj strani i zove se 
definiens. 


Tradicionalna nauka o definicijama 

Prvu teoriju definicije utemeljio je Aristotel. Ona i danas općenito služi kao mjerilo 
pravilnog definiranja. Tradicionalna nauka o definiciji daje jednu shemu definicije prema kojoj 
treba definirati jedan jednomjesni pojam time što se navede najbliži gornji rodni pojam i doda 
mu se neka specifična oznaka. Zato tradicionalna formula za takvu shemu glasi: definicija 
nastaje određivanjem najbližeg roda i vrsne razlike (definitio fit per genus proximum et 
differentiam specificam) 

Definicija pruža odjelit i više-manje zaokružen pojam nekog predmeta. Definicije su 
dakle korisne i nužne da bismo predmete o kojima govorimo shvatili jasno i odjelito kako bismo 
ih mogli razlikovati od drugih predmeta. Definicije su najpotrebnije kad se radi o apstraktnim 
predmetima koji se ne mogu dohvaćati osjetilima. 

Definicija je tijesno povezana s riječju, naime, ona odgovara na pitanje koje je značenje 
povezano s nekom riječju. To opet znači i odgovor na pitanje kakva je unutrašnja struktura nekog 
pojma, tj. koje su oznake sadržane u pojmu ili izriče li pojam logičku bit nekog predmeta. 

Definicija (Opiouoc) dobiva svoj naziv od granice, međe (finis), jer ona omeđuje područje 
pojma. Samu definiciju možemo odrediti kao: kratak iskaz koji izriče potpun pojam nečega 
(Donat); ili sud kojim se nedvosmisleno izriče sadržaj nekog pojma (Petrović). 


Definicija se obično gleda pod dva vidika: kao nominalna i realna definicija. 

1) Nominalna definicija (definitio nominalis) tumači samu riječ za neki predmet. Tu se 
katkad nepoznata riječ zamjenjuje poznat(ij)om (čisto nominalna definicija), npr. homo = čovjek. 
Katkad se riječ tumači njezinim korijenom (etimološki), gledajući same dijelove riječi, jer riječi 
obično ne nastaju potpuno proizvoljno, premda se uzima da su nominalne definicije redovito 
konvencije, tj. nisu ni istinite ni neistinite. Nominalna definicija može biti: zajednička za sve 
sudionike diskursa (javna) ili privatna, već prema tome upotrebljava li se općenito (zajednički) 
ili joj značenje daje neki pisac koji je upotrebljava. 

2) Realna (stvarna) definicija (def. realis) navodi oznake samog predmeta pa se zato 
uzima definicijom u pravom smislu. Realne su definicije redovito neke tvrdnje o predmetima, i 
mogu biti istinite ili neistinite (točne ili netočne). 

Realna definicija može biti višestruka. 

a) Esencijalna (bitna) definicija: izriče one oznake pojma koje sačinjavaju (logičku) bit 
danog predmeta. Elementi biti mogu biti fizički, stvarno različiti: u tom slučaju imamo fizičku 
esencijalnu definiciju, npr. čovjek je sastavljen od tijela i duše; a mogu biti i metafizički, umno 
različiti, te imamo metafizičku esencijalnu definiciju, npr. čovjek je "animal rationale". Ta 

definicija izriče metafizičke dijelove, a to su najbliži rod i vrsna razlika. Takva se definicija 
smatra najsavršenijom. 

b) Deskriptivna (opisna) definicija: tumači neki predmet i onim što ne spada samo na 
njegovu bit, tj. pomoću njegovih vlastitosti 1 akcidenata, kako bi se taj predmet što bolje 
razlikovao od drugih. Opisna definicija ima više oblika: 

- Vlastita (propria) kad određuje predmet njegovim vlastitostima koje nužno slijede 
iz biti, npr. čovjek je biće koje može govoriti; koje se može smijati. Upotrebljava se ponajviše u 
definiranju bolesti, životinja, biljaka itd. kad nam njihova bit nije potpuno poznata. 

- Akcidentalna (accidentalis) kad navodi prigodne oznake nekog predmeta koje nam 
taj predmet dovoljno opisuju da ga možemo razlikovati od drugih sličnih. Upotrebljava se u 
definiranju pojedinaca (ili prirodnih vrsta). 

- Uzročna (causalis) tumači predmet navodeći njegove izvanjske uzroke (proizvod- 
ne, svršne, primjerne). Kod mnogih umjetno stvorenih predmeta osobito se određuje njihova 
svrha, koja se približava samoj biti neke stvari, pa je zato ta definicija bliska esencijalnoj 
definiciji, npr. "sat je instrument za pokazivanje vremena" (a ne za ukras). 

- Genetička (genetica) tumači predmet navodeći način kako je nastao. Razlikuje se 
od uzročne definicije po tome što ne izriče samo uzrok, nego način nastanka, npr. kružnica je crta 
koja nastaje kad su joj sve točke jednako udaljene od jedne čvrste točke. 

Kad se opisna definicija dovoljno proširi dobivamo opisivanje (descriptio). 

c) Preskriptivna (propisujuća) definicija ističe propis ili pravilo kako valja upotrebljavati 
neki termin, a može biti zakonodavna (propis koji se mora vršiti) i stipulativna (pogodbena) kad 
donosi samo prijedlog uporabe. 

d) Ostenzivna (pokazna) definicija je nejezična definicija i sastoji se u pokazivanju na 
neki nazočan predmet. Tako se riječi objašnjavaju djeci 1 strancima. Zapravo sve jezične 
definicije konačno počivaju na nejezičnoj, pokaznoj definiciji bez koje ne bismo imali riječi sa 
značenjem. 

e) Ekstenzinalna, intenzionalna i kontekstualna definicija: Ako se značenje riječi gleda 
pod vidikom ekstenzije, tj. skupa onih stvari kojima se neka riječ pridijeva, onda ekstenzionalna 
definicija određuje ekstenziju neke riječi. Intenzija riječi je skup svojstava koja određuju stvari 
kojima se dotična riječ pridijeva, a intenzionalna definicija određuje intenziju riječi. Ekstenziju 
pojma određuje također denotativna definicija. Ona redovito nabraja nazive predmeta koji 
padaju pod neki pojam, bilo da nabroji sve predmete, bilo samo manju skupinu, bilo čak 
pokazivanjem na jedan jedini primjer. Intenziju pojma pokazuje konotativna definicija ili koja 
pruža sinonimne lingvističke izraze ili neku operacionalnu proceduru za određivanje primjene 
nekoga termina. Nije uvijek lako naći alternativnu riječ ili izraz s točno istim značenjem, no 
konotativna definicija želi pružiti adekvatno značenje termina. 

Ima riječi koje same za sebe nemaju nikakva značenja, tj. nemaju ni ekstenziju ni 
intenziju, npr. "ako", "jest", "ne", "ili", ali imaju gramatičku funkciju te njihova značenja 
rezultiraju iz zadatka koji vrše u iskazima. Takvim riječima dajemo značenje tzv. kontekstualnom 
definicijom koja pokazuje zadaću koju te riječi vrše u nekom kontekstu. 

1) Operacionalna definicija: Fizikalne pojmove možemo definirati prikladnim mjer- 
nim postupkom. Tako se npr. dispozicionalni predikati kao "topiv u vodi", "elastičan", 
"magnetičan" itd. uopće ne mogu eksplicitno definirati. Ako se oni uopće daju definirati, onda 
samo operacionalno, tj. pomoću navođenja propisa za djelovanje. Tako i u psihologiji i 
sociologiji srećemo često operacionalne definicije. "Inteligencija je ono što se mjeri testom 
inteligencije" bio bi primjer operacionalne, ali čak i cirkularne definicije Pravila definicije 

Definicija mora biti: jasna, recipročna i kratka. 

a) Definicija je jasna onda ako se u njoj: 

a) izbjegavaju višeznačne, ekvivočne, metaforične i neodređene riječi; 
5) izbjegava krug, tj. da se ne definira isto s istim (idem per idem), npr. "spoznaja je kad nešto 
spoznamo". Definiens ne smije sadržavati termin koji se definira (definiendum). 

b) Definicija je recipročna ako se može primijeniti svakom predmetu koji pada u opseg 
nekog pojma i samo njemu (omni et soli definiendo). Definicija ne smije biti ni preširoka ni 
preuska. Tim se pravilom zabranjuju i negativne definicije, jer su one nužno preširoke. 

c) Definicija mora biti kratka, inače više zamagljuje nego što razjašnjava. 


Uporaba definicije 

Da bismo pravilno upotrebljavali definicije, dobro je paziti na sljedeće: 

1) Nije nužno sve definirati, mnoge su stvari jasne same po sebi, a ako bismo htjeli sve 
definirati, nužno bismo upali u kružne definicije. 

2) Ne može se sve definirati esencijalnom definicijom, a pogotovo ne metafizičkom 
definicijom. Tu je zapreka, sa strane objekta, njegova jednostavnost (najviši rodovi), a s naše 
strane, nepoznavanje bitnih dijelova te nemogućnost definiranja pojedinačnih stvari. 

3) Da se dođe do savršene definicije, potrebno je obično dugo i teško istraživanje. Zato je 
potrebno početi nekom prethodnom, početnom definicijom koja iznosi akcidentalne oznake 
predmeta koji želimo definirati. 


Metode definicije 

Postoji dvostruka metoda iznalaženja definicija: 

1) analitička ili uzlazna: počinje se od onih predmeta koje bi valjalo definirati te se 
postepeno (analitički) odstranjuju razlike dok se tako uzlazno ne dođe do onoga što je svima 
zajedničko. 

2) sintetička ili silazna: počinje se od višeg roda pod koji sigurno pada definiendum, 
pa se onda (sintetički) dodaju razlike po kojima se definiendum razlikuje od drugih predmeta 
koji padaju pod isti rod, dok se ne dođe do definicije koja je s definiendumom konvertibilna. 


Svrha definicije 

1. Katkad se definicijama opisuje obična uporaba neke riječi. Takve su definicije one 
iz rječnika. Definicija kao prijedlog uporabe neke riječi ne može biti ni istinita ni neistinita. 

2. Katkad definiramo neku novu riječ jer još ne postoji neki opće poznati kratak izraz 
za neko važno značenje. 

3. Neka je riječ neodređena ako postoje stvari o kojima se sa sigurnošću ne može reći 
ni da pripadaju nekoj ekstenziji niti da joj ne pripadaju. Definicije imaju zadatak da takve 
neodređene riječi učine preciznijima. Tako je neodređena riječ «bogat». 

4. Katkad tražimo definiciju za riječ čija je ekstenzija dobro poznata. Problem je naći 
intenzionalnu definiciju koja određuje neku ekstenziju koju smo već prihvatili za tu riječ. 
Postoji mnogo stvari koje jasno pripadaju nekoj ekstenziji, postoji mnogo stvari koje jasno ne 
pripadaju nekoj ekstenziji, ali postoje 1 granični slučajevi gdje ne možemo sa sigurnošću reći 
pripadaju li ili ne pripadaju toj ekstenziji. Teško je naći adekvatnu intenzionalnu definiciju za 
riječ «čovjek». Uzmimo primjer: je li nerođeno dijete, fetus, ... čovjek? Kad nastaje čovjek? 
Postoje veoma mnoga pravna, etička, biološka 1 psihološka razmišljanja koja su važna za ta 
pitanja. 

5. Mnoge definicije se postavljaju da bi se uvela neka riječ koja je važna i korisna za 
neku teoriju. U filozofiji se traže definicije koje uvode teoretski korisne pojmove. Npr. pojam 
«slobodan» treba definirati da bi se moglo razlikovati između slobodnih i neslobodnih bića. 

6. Uz intenzije, ekstenzije i gramatičke funkcije posjeduju riječi i emocionalnu snagu 
[emotive force]. Često se postavljaju definicije za prenošenje neke sile koja budi osjećaje. 
Uzmimo npr. riječ «naturalistički». Ona može buditi negativne osjećaje. Takve definicije 
zovemo «persvazivnim definicijama». One ne moraju uvijek biti nelegitimne. 

Neki od najvažnijih filozofskih problema zapravo su problemi definicija. Filozofi 
pitaju: što je pravda? što je umjetnost? što je religija? što je znanje? što je istina? Sva ta 

pitanja možemo formulirati: kako da definiramo riječ «pravda»? itd. Naći adekvatnu 
definiciju nije uopće jednostavno. 


Logička razdioba 


Kako se definicijom određuje sadržaj pojma, logičkom se razdiobom određuje njegov opseg. 
Rodovi se mogu promatrati kao cjeline koje se pomoću razlika dijele na podređene rodove i 
vrste. Tako se opseg rodnog pojma dijeli na njegove podređenike (inferiora) što padaju pod taj 
pojam. 

Razdioba (divisio, čuwipeoic) je dijeljenje neke cjeline na njezine dijelove. Ti se 
dijelovi zovu članovi cjeline. U svakoj razdiobi valja razlikovati: cjelinu koja se dijeli, 
dijelove ili članove na koje se cjelina dijeli i temelj ili vidik pod kojim se razdioba vrši. 

Postoji razdioba riječi, pojmova 1 stvari. Razdioba riječi je zapravo razlikovanje 
(distinctio) različitih značenja neke riječi i nije u punom smislu razdioba. Razdioba stvari 
moguća je realnim odjeljivanjem dijelova, i umom, npr. nabrajanjem dijelova. No prava 
logička razdioba je razdioba pojmova, a to je razdjeljivanje opsega pojmova. 

Logička cjelina i njezini dijelovi: općenito, cjelina je sve ono što je jedinstveno, a 
može se raspodijeliti na veći broj dijelova. Cjelina može biti realna ili logička. Realna je 
cjelina jedna stvar ukoliko se može podijeliti na više dijelova. Tako se stablo može dijeliti na 
korijen, panj, deblo, grane. Ti su dijelovi konstitutivni dijelovi predmeta, a ne niži pojmovi 
višeg pojma. Takvi dijelovi mogu biti bitni 1 integralni. Bez bitnih dijelova cjelina ne može 
postojati, a integralni dijelovi potrebni su za cjelovitost neke stvari (npr. srce je bitni dio, a 
ruka ili noga integralni dio ljudskog organizma). 

Logička cjelina je jedna misao, u prvom redu jedan pojam, ukoliko se može razdijeliti 
na više misli, na više pojmova. U strogom se smislu naziv logičke cjeline smatra općom 
cjelinom (totum universale) ili općim pojmom ukoliko se kao rodni pojam može podijeliti na 
više vrsta ili kao vrsni pojam na više singularnih pojmova. To je, dakle, razdioba pojmovnog 
opsega (ekstenzije). Dijelovi pojma često se zovu metafizički dijelovi (npr. 'animal'i rationale' 
u pojmu 'čovjek'). 

Temelj razdiobe je onaj vidik pod kojim se razdioba vrši. On se sastoji u nekom 
obilježju ili kvaliteti koja se nalazi u svakom dijelu, premda kod svakog dijela na drugi način. 

Klasifikacija (razredba). S razdiobom opće cjeline tijesno je povezana klasifikacija. 
Razlika od razdiobe i klasifikacije jest u tome što razdioba polazi od općeg pojma i dijeli ga 
po njegovu opsegu na podređene pojmove, dok klasifikacija polazi od više srodnih pojmova i 
uspoređujući ih nastoji ih srediti u rodove, razlike i vrste. Tako možemo napraviti 
klasifikaciju pojmova: kvadrat, pravokutnik, romb, paralelogram. Odmah vidimo da je 
kvadrat pravokutnik i to s jednakim stranicama, a pravokutnik je paralelogram s pravim 
kutovima, romb je također paralelogram, ali ne s pravim kutovima pa zato nije sadržan u 
pojmu pravokutnika. Evo skice za razdiobu: 

Lik s ravnim crtama 


X —___L i. 
3 strane 4 strane više od 4 stranice 
trokut četverokut mnogokut 
—————————————— 
s paralelnim stranicama bez paralelnih stranica 
paralelogram trapez 
=== 1 
jednake stranice nejednake stranice 
pravo- nepravo- s pravim s nepravim 
kutni kutni kutovima kutovima 
kvadrat romb pravokutnik romboid 

Zakoni razdiobe 
1. Razdioba mora biti adekvatna (primjerena), tj. takva da svi članovi razdiobe imaju isti 
odnos prema cjelini. 
2. Nijedan član razdiobe ne smije biti jednako velik ili čak veći od cjeline. Cjelina je uvijek 
veća od svoga dijela. 
3. Nijedan član razdiobe ne smije uključivati neki drug član iste razdiobe. Članovi moraju biti 
međusobno oprečni, tj. ne smiju se preklapati. 
4. Razdioba mora biti uređena. Razdioba je uređena a) ako ima jedan temelj ili vidik pod 
kojim se cjelina dijeli; b) razdioba mora biti postupna, tj. najprije na neposredne dijelove, a 
onda na pod-dijelove. 
5. Razdioba ne smije ići predaleko, u najmanje dijelove jer se time gubi preglednost. Ne smije 
biti ni preuska ni preširoka 

Podređenost i nadređenost pojmova: 
Neki niži pojam, tj. pojam koji potpada pod neki općenitiji pojam, može biti viši za neki od 
njega niži pojam. Niži su pojmovi podređeni (subordinirani), a viši nadređeni 
(superordinirani). Tako dobivamo ljestvicu pojmova gdje na vrhu stoji najviši, a na dru najniži 
pojam. Možemo je grafički prikazati ovako: 


životinja 
kralježnjak 


sisavac 


kralježnjak 


sisavac 


ili 


Kad su dva pojma podređena zajedničkom višem pojmu, a usto svaki ima sebi podređene niže 
pojmove, njihov odnos zovemo usporednim ili koordiniranim, a možemo ih prikazati 
pojmovnom piramidom. Možemo ih prikazati ovako: 


vjernik 
kršćanin 
(m e 
kršćanin musliman 
katolik protestant = sunit šijit il i 

2. dio: SUD 


Narav suda 


Svoje spoznaje priopćavamo jezikom (govorom) To ne činimo nižući samo pojedine 
pojmove jedan za drugim. Naprotiv, ljudski se govor sastoji od smislenih cjelina koje izriču 
sadržaj misli. Pojmovi su elementi takve veće govorne cjeline koju u logici zovemo rečenica. 
Svojim rečenicama čovjek može izricati različite iskaze. Može pitati, zapovijedati, izraziti želje 1 
sl. No svoje spoznaje čovjek priopćuje izjavnim rečenicama kojima tvrdi ili niječe postojanje 
nekog stanja stvari. Takve rečenice, a njima se jedino logika bavi, zovemo sudovima (TpgOoTAg1., 
iudicium, stav, propozicija). Sudovi su uvijek neke tvrdnje, bilo u potvrdnom ili niječnom 
obliku. 


Definicija suda 
Gledamo li unutrašnjom refleksijom na čin suđenja koji uobičajeno zovemo sudom, onda ćemo 
ga definirati kao čin duha kojim on o nečemu nešto tvrdi ili niječe. “Ono o čemu se nešto tvrdi ili 
niječe zove se subjekt, a ono što se o subjektu tvrdi ili niječe zove se predikat. 

Subjekt suda može biti objektivni pojam ili stvarnost u najširem smislu riječi. Ako ono 
stanje stvari koje se tvrdi ili niječe doista postoji (često se kaže: ako se sud poklapa sa 
stvarnošću), kažemo da je sud istinit, a ako tvrdimo neko stanje stvari koje ne postoji, sud je 
neistinit. 

Dublje istraživanje povezivanja odnosno odjeljivanja u sudu pokazuje da se u sudu 
potvrđuje ili niječe identičnost dvaju pojmova. Zato su skolastici (oslanjajući se na Aristotela) 
sud nazivali spajanje ili odvajanje, (compositio vel divisio). Ta se identičnost zove forma suda 
jer se po njoj sud kao sud ostvaruje. 

Sud, dakle, nastaje povezivanjem ili odvajanjem pojmova (subjekta i predikata). Spaja ih 
spona ili kopula. Spona se uzima od glagola «biti» u 3. licu jednine odnosno množine («jest», 
«jesu», odnosno: «nije», «nisu») koji ovdje u ulozi spone ne izražava postojanje, nego 
identičnost odnosno različitost između subjekta i predikata. Glagol «biti» uzima se u indikativu, 
jer inače ne bismo imali tvrdnje, i u sadašnjem vremenu (prezentu), jer vremenski odnos pripada 
predikatu. Aristotel je umjesto spone «jest» upotrebljavao i glagol «pripadati» (b&pye1w) pri 
čemu se ističe povezanost subjekta i predikata. 

Svaki se sud prema tome, sastoji od subjekta, predikata i spone. Svi izrazi u sudu kojima 
se pobliže označava subjekt pripadaju predikatu, npr. u sudu «Karlovac leži između Zagreba i 
Rijeke» subjekt je «Karlovac», a sve ostalo pripada predikatu. Ovdje je predikat glagolski, pa se 
je spona izgubila, no ona se skriva u glagolskom obliku. Izraz «leži» mogao bi se razriješiti 
izrazom «jest ležeći», ali to zbog jezične nezgrapnosti ne dopuštaju pravila hrvatskog jezika. 


G. Petrović daje sljedeću odrednicu suda: sud je spoj pojmova kojim se nešto tvrdi ili poriče; a S. Kovač 
kaže: sud je logički oblik pomoću kojega mislimo neko stanje stvari. 


Nastanak (genesis) suda 

O tome opširno govori psihologija, a sastoji se u sljedećem: 

1. Sudu prethodi oblikovanje pojmova subjekta i predikata, nakon čega slijedi njihovo 
međusobno uspoređivanje s uvidom u njihovu identičnost odnosno različitost, tj. da taj predikat 
pristaje ili ne pristaje uz taj subjekt. Tek onda dolazi čin suđenja kojim duh potvrđuje ili niječe 
to pristajanje ili odgovaranje predikata subjektu. 


* Aristotelu Prvoj analitici kaže: IIp6ragic ušv odv gori A6yoc KATApATiKOC T| ATOPATIKOC TIVOC KOTA TUVOC" 
Stav je dakle iskaz koji o nekom drugom nešto tvrdi ili niječe (Anal. pr. 24a) 

2. Sudu dakle prethodi uvid povezanosti ili identičnosti subjekta i predikata. U svakom 
sudu postoji razlog zašto nešto tvrdimo ili poričemo, a taj se razlog sastoji upravo u prethodnom 
uvidu slaganja ili neslaganja tih dvaju pojmova. 

3. Taj uvid još nije čin suda, nego tek neko usporedno dohvaćanje. U činu suda postavlja 
se identičnost ili različitost, pa zato svaki sud prati pristanak, prihvaćanje, tvrdnja (tu je 1 
opravdanost termina ,,stav“ za sud, jer u njemu zauzimamo neki stav s obzirom na pripadanje 
predikata subjektu). 


Sud se može analizirati i na ovaj način: 
1) Sud je ponajprije čin (vonoic) sa svoja tri elementa (dohvaćanje nekog bića, shvaćanje 
istinitosti, pristanak). Sud ima 1 svoj sadržaj (vonua, enuntiabile), a to je sklop pojmova koji 
izriču bitak nekog stanja stvari. U jednostavnom kategoričkom sudu razlikuje se materija suda - 
pojam subjekta i predikata, te forma suda - odnos koji postoji između članova suda. U 
kategoričkom je sudu to identičnost predikata sa subjektom. 
To se može prikazati shemom: 


SUD 
> 
kao čin kao sadržaj misli 
(vonoc) (vonua): enuntiabile 
pr -—_—s 
1. dohvaćanja bića 2. shvaćanja istina 3. pristansk materija suda foma suda 
odnos izmađu članova suda 
em 
subjekt predikat 
stvar štostvo 


Neosobni (bezlični) sudovi 

Sama narav suda zahtijeva da uvijek budu nazočni subjekt i predikat. Neki ističu da 
postoje sudovi koji imaju samo jedan član, a to su «egzistencijalni» i «bezlični» sudovi. 

Egzistencijalni su sudovi oni koji jednostavno tvrde da nešto postoji, npr. «Bog jest». No 
ovdje taj «jest» znači «postoji», «egzistira», pa onda i taj sud ima predikat. 

Veću poteškoću predstavljaju sudovi koji se sastoje samo od bezličnog glagola, npr. 
«Sniježi», «Kiši», «Grmi». Ovdje nedostaje subjekt. Ti sudovi ipak imaju subjekt, a taj je ono 
stanje stvari čije se postojanje izriče glagolom. 


Rečenica (stav) 


Kao što je riječ znak za pojam tako je rečenica (propositio) znak suda. Ipak, nije svaka 
rečenica znak suda, nego samo izjavna rečenica, koja izriče neku tvrdnju ili nijekanje, a ne 
afektivna rečenica (željna, zapovjedna, upitna, ushitna). Da bi se i u riječima istakla ta razlika, 
riječ «propositio» ne prevodimo riječju «rečenica», nego riječju «stav» (jer kod svake tvrdnje 
zauzimamo neki stav, dajemo ili odbijamo pristanak). 

Bitni elementi suda jesu subjekt (podmet) i predikat (prirok), koji su redovito izričito 
prisutni, a katkad su skriveni. Osim toga imamo i prigodne (akcidentalne) elemente, koji u logici 
pripadaju predikatu, dok u gramatici dobivaju različita imena (objekt, atribut, apozicija). 


Rečenicu možemo podijeliti na dva dijela: na temu i remu. Izrazom tema (thema) označava se onaj dio 
u rečenici o kojem se nešto izriče, a izrazom rema (rhema) obuhvaća sve ono što se u rečenici izriče o 
nečemu. U običnom je jeziku tema subjekt rečenice, a rema svi ostali dijelovi rečenice koji se u logici 
obično pridijevaju predikatu. Tema redovito stoji ispred reme. Tu je analizu provela Praška škola (FE. de 
Saussure, N. Trubetzkoy i R. Jakobson). 

Sudovi se mogu razdjeljivati pod raznim vidicima: 
- pod kritičkim (epistemološkim) vidikom dijelimo ih na istinite 1 neistinite, sigurne i nesigurne, 
sintetičke i analitičke. 
- pod logičkim vidikom dijelimo ih: prema kvaliteti, na potvrdne (afirmativne) i niječne 
(negativne); prema kvantiteti, na univerzalne, partikularne i singularne, te na apsolutne i 
modalne. Ta je podjela preuzeta od Aristotela. Kasnije su dodane još podjele na kategoričke, 
hipotetske 1 disjunktivne, na jednostavne 1 složene. 


Afirmativni i negativni sudovi 

Razlikuju se po tome kako upotrebljavaju kopulu «jest» ili «nije». 

1. U afirmativnom sudu, koji upotrebljava sponu «je», predikat se upotrebljava samo 
dijelom svoga opsega, jer je opseg predikata redovito veći od opsega subjekta, pa se subjekt 
identificira samo s dijelom predikatova opsega, npr. «Europljani jesu bijelci» znači da jedan dio 
bijelaca čine Europljani. Izuzetak su tzv. definicije u kojima subjekt i predikat imaju isti opseg. 

2. U negativnom sudu predikat se uzima u njegovu čitavom opsegu, npr. «Aristotel nije 
bio Rimljanin» (tj. ni u kojem dijelu opsega «Rimljanin» ne nalazimo element «Aristotel». 


Singularni, univerzalni i partikularni sudovi 

Razlikuju se po tome je li subjekt suda: a) jedan određeni pojedinac (individuum) 
(Aristotel je filozof.); b) svi u nekom rodu (Svi su ljudi smrtni.); c) nešto neodređeno (Neke su 
ptice pjevice). 


Modalni sudovi 

Modalni sudovi ne izriču jednostavno neku tvrdnju, nego i način (modus) na koji predikat 
pripada subjektu. Ti se načini pridijevaju kopuli, tj. pokazuju na koji način nešto jest, 1 
razlikujemo četiri takva načina: nužno, nenužno, moguće, nemoguće. Nužno je što ne može ne 
biti; nenužno (kontingentno) je ono što može i ne biti; moguće je što može biti; nemoguće je ono 
što ne može biti. 

Svi navedeni načini mogu se promatrati: a) objektivno, ako označavaju objektivnu 
nužnost ili mogućnost; b) subjektivno, ako izriču samo stanje ljudskog duha koji prosuđuje, što 
ovisi od čvrstoće uvjerenja. 

Ako se nešto jednostavno tvrdi, sud je asertoričan, ako je uvjerenje jako i čvrsto, sud je 
apodiktičan, a ako se izražava sumnja, sud je problematičan. 


Hipotetični sudovi 

Hipotetičan se sud sastoji od dvije gramatičke rečenice kojima se izriče neki odnos 
ovisnosti jednog suda od drugog. Hipotetični se sud sastoji od dva dijela: antecedens (prednjak, 
antecedent) koji postavlja uvjet i consequens (posljedak, konsekvent) koji izriče posljedicu. 
Upravo zbog tog odnosa ovisnosti hipotetični se sud razlikuje od kategoričnoga koji izriče odnos 
identičnosti odnosno različitosti. Ta ovisnost može biti čisto vremenska ili u strogom smislu 
uvjetna ili uzročna. Najjasniji i često spominjani primjer hipotetičnog suda: «Ako kiša pada, 
cesta je mokra». 

1. Prema tome, hipotetski sud tvrdi ili poriče samo jedno, naime svezu između uvjeta i 
uvjetovanoga, tj. da se uvjetovano ostvaruje ako je dan uvjet. 

Iz toga slijedi da je sud: - istinit ili neistinit ukoliko postoji ili ne postoji afirmirana sveza; 
- potvrdan ili niječan ukoliko se sveza utvrđuje ili poriče. 

2. Hipotetski sud jednostavno kaže da, ako se ostvari uvjet, ostvaruje se i uvjetovano 
(posljedica), a ne da se to ostvaruje jedino pod tim uvjetom. To se zbiva jedino u slučaju kad je 
riječ o neizbježnom uvjetu (condicio sine qua non). 

Prema tome, u hipotetskom se suđenju može po sebi zaključivati samo ovako: ako je p, onda je i 
q, iako nije q, onda nije ni p, ali ne obratno. Prema našem gornjem primjeru: p = «Kiša pada», q 

= «Cesta je mokra». Prema tome: Ako kiša pada (ako p), cesta mora biti mokra (nužno je q), 
odnosno, ako cesta nije mokra (ako ne-q), nemoguće je da pada kiša (onda je nužno ne-p). To je 
važno za pravilo o hipotetskom zaključivanju (znodus ponens i modus tollens). 


Disjunktivni sudovi 

U disjunktivnom sudu stoje dva ili više termina u odnosu međusobne isključivosti koja se 
izražava riječju «ili». Za istinitost takvih sudova traži se 1) da postoji opreka među njihovim 
članovima i 2) da raspodjela članova (disiunctio) bude potpuna. Taj se odnos u običnom govoru 
redovito izriče riječima «ili — ili», treća je mogućnost isključena. Tu je riječ o tzv. isključivom 
«ili» (stroga disjunkcija, aut - aut) za razliku od slučaja kad se članovi rečenice povezani riječju 
«ili» ne isključuju (uključna disjunkcija, adjunkcija, supjunkcija, vel), npr. «Svako jutro pijem 
čaj ili mlijeko» (moguće je da pijem jedno i drugo). 


Odnosi među sudovima 


Opreka sudova 

Oprečni sudovi općenito jesu oni od kojih jedan niječe što drugi tvrdi. Ta opreka može 
biti: materijalna ako se ne očituje u samim riječima nego samo u stvarnosti, ili formalna ako je 
očitovana u samim riječima. Logika istražuje kakve su sve opreke moguće i kakav je njihov 
način. 

Sudovi koji imaju isti subjekt i predikat mogu se razlikovati a) samo kvantitetom, b) 
samo kvalitetom, c) kvantitetom i kvalitetom. 

Stari (srednjovjekovni) logičari označivali su univerzalno afirmativan sud slovom A (ili 
a) «Svaki je čovjek smrtan», univerzalno negativan sud slovom E (e) »Nijedan čovjek nije 
besmrtan», partikularno afirmativan sud slovom I (i) «Neki su ljudi bijelci» 1 konačno 
partikularno negativan sud slovom O (0) «Neki ljudi nisu bijelci». 


1. Kontradiktorno ili protuslovno oprečni jesu oni sudovi koji se razlikuju i kvantitetom 1 
kvalitetom, tj. sudovi A - O 11 - E, tj. (dijagonale logičkog kvadrata). Za njih vrijedi logički 
zakon: kontradiktorni sudovi ne mogu biti ni zajedno istiniti ni zajedno neistiniti, jer ne 
dopuštaju treću mogućnost, pa onda vrijedi zaključak: ako je jedan istinit, drugi je neistinit, i 
obratno. 

2. Kontrarno (protivno) su oprečni sudovi univerzalni sudovi koji se razlikuju po kvaliteti 
tj. A - E, (gornja stranica logičkog kvadrata). Za njih vrijedi zakon: kontrarni sudovi ne mogu biti 
zajedno istiniti, ali mogu biti zajedno neistiniti, jer dopuštaju treću mogućnost, pa onda vrijedi 
zaključak: ako je jedan istinit, drugi je neistinit, ali ne obratno. 

3. Subalternirani (podređeni) sudovi su oni koji se razlikuju samo kvantitetom, tj. izriču 
odnos između manje i više: A - I, E — O (bočne stranice logičkog kvadrata). Ti sudovi, dakako, 
mogu biti zajedno istiniti i zajedno neistiniti. Za njih vrijedi zaključak: a) ako je univerzalni sud 
istinit, tim više (a fortiori) je istinit partikularni sud; b) ako je partikularni sud neistinit, tim više 
je neistinit univerzalni sud, ali ne obratno. 

4. Supkontrarni (podsuprotni) su partikularni sudovi koji se razlikuju po kvaliteti (donja 
stranica logičkog kvadrata). Oni mogu biti zajedno istiniti, pa_ prema tome nisu oprečni, ali ne 
mogu biti zajedno neistiniti. 

Nazivi: subalternirani i supkontrarni sudovi potječu od Boethija. 

Iz logičkog kvadrata vidljivi su sljedeći odnosi: 

ako se sudovi razlikuju samo kvantitetom, partikularni je subalteran univerzalnom 

ako se razlikuju samo kvalitetom, onda su univerzalni kontrarni, a partikularni supkontrarni 

ako se razlikuju kvantitetom i kvalitetom, sudovi su kontradiktorni. 

Iste su opreke među sudovima koji sadrže priloge vremena ili mjesta: 
A = uvijek i svagdje; E = nikad i nigdje; I = katkad i negdje; O = ne uvijek, ne svuda. 


Modalni sudovi imaju sljedeću shemu: 
A = nužno je; E = nemoguće je; I = moguće je; O = moguće je da nije (kontingentno je) 


Tako se dobije poznati logički kvadrat oprečnih sudova: 


ISOUNJILIJNpEQAS 


I O 
neki da neki ne 
katkad da katkad ne 
negdje jest ne svuda 


ili još ovaj pregled: 


ne mogu biti zajedno istiniti, ali mogu biti zajedno neistiniti 
SaP: Svaki SjeP A -+—— Kontrarni ————e> E SeP: Nijedan S nije P 


: : 
. — 
Affrmo “= = Nego 
Ž : 
| m 
SiP: Neki S jesu P  -—————— supkontrarni ——————— O SoP: Neki S nisu P 


ne mogu biti oba neistinita 

Neposredni prijelaz od jednog na drugi sud 


Znamo li da je neki kategorički sud istinit, onda možemo na temelju logičkih zakonitosti 
upoznati istinitost i nekih drugih sudova i tako proširimo svoje znanje. Proširenje znanja vrši se 
ponajprije zaključivanjem kod kojeg se iz dvaju sudova dolazi do trećeg, ali i neposrednim 
prijelazom od jednog suda na drugi. Glavni takvi prijelazi jesu sljedeći. 

1. Obrati sudova. U svakom se obratu može preći od istine jednog suda na istinu drugog 
suda koji nastaje obratom, jer u obratu mora istina ostati netaknuta. Npr. iz istinitosti suda «Svi 
su tenori pjevači» možemo znati i istinu suda «Neki pjevači su tenori», premda sadržaj ovog 
novog suda nije jednak sadržaju prvog suda. 

Obrat (conversio) sudova zbiva se onda ako subjekt i predikat zamijene mjesta, a da se 
istinitost suda ne promijeni (salva veritate). Inače ne bi bio obrat, nego promjena suda. Pri obratu 
sudova valja se držati ovog pravila: u obratu neka opseg subjekta i predikata ne postane veći. U 
logici postoje četiri načina obrata. 

a) Jednostavan obrat (conversio simplex) nastaje kad subjekt i predikat jednostavno 
zamijene mjesta, a da se kvantiteta sudova ne promijeni. Takav je obrat moguć samo kod 
univerzalno negativnih i partikularno afirmativnih sudova (tj. E 1 1). To je zapravo jedini pravi 
obrat u kojem termini suda zamjenjuju svoja mjesta. 

b) Prigodan obrat (conversio per accidens, obrat s ograničenjem) nastaje kad subjekt i 
predikat mijenjaju mjesta, ali se mora promijeniti i kvantiteta suda. Takav je obrat moguć samo u 
sudovima A. Npr. «Svi su Europljani bijelci» - «Neki bijelci su Europljani». 

Cc) Nasuprotan obrat (obverzija) zapravo je nijekanje protivnosti onoga što je bilo 
utvrđeno, a provodi se tako da se predikat kategoričkog suda zamijeni svojim komplementom, a 
promijeni se i kvaliteta suda. Komplement jednog pojma obuhvaća sve podređenike koji ne 
spadaju u opseg dotičnoga pojma, npr. komplement pojma «bijel» jest sve što nije bijelo, što 
izričemo terminom «ne-bijel». Taj je obrat moguć u sve četiri vrste kategoričkih sudova (A, E, I, 
O), npr. «Svi su ljudi smrtni» obraća se u «Nijedan čovjek nije ne-smrtan» ili «Neki studenti nisu 
lijeni» mijenja se u «Neki studenti jesu marljivi». Za obverziju vrijedi ovo pravilo: 


Ako je istinito: onda je istinito i 

»9Vi S jesu P"? »Nijedan S nije ne-P" 
»nNijedan S nije P? »9VI S jesu ne-P" 
»nNeki S jesu P" »Neki S nisu ne-P" 
»Neki S nisu P" »Neki S jesu ne-P" 
Ako je neistinito: onda je neistinito 1 
»9Vi S jesu P"? »Nijedan S nije ne-P" 
»nNijedan S nije P? »9VI S jesu ne-P" 
»nNeki S jesu P" »Neki S nisu ne-P" 
»Neki S nisu P" »nNeki S jesu ne-P" 


d) Obrat per contrapositionem nastaje tako da se uzme kontradiktoran pojam predikata i 
stavi u subjekt, a onda promijeni kvaliteta suda. Taj je obrat moguć u sudovima O, npr. «Neki 
studenti nisu marljivi» preobraća se u «Neki ne-marljivi (ljudi) jesu studenti». Prema tome, ako 
je istinito: «Neki S nisu P», onda je istinito 1 «Neki ne-P jesu S». 

Valjanost obrata nekog suda možemo prepoznati i tako da provjerimo je li se promijenila 
raspodijeljenost termina. Ako se raspodijeljenost termina promijenila, obrat nije valjan. Ako 
Vennovi dijagrami obaju sudova nisu identični, obrat nije valjan. 


2. Opreke sudova. Na temelju logičkoga kvadrata možemo uočiti opreke sudova. 

Kod protuslovnih se sudova od istinitosti jednog smije zaključiti na neistinitost drugog i obratno 
jer je isključena treća mogućnost. Ako je jedan univerzalni sud istinit, onda znamo da je njemu 
kontrarni sud neistinit (jer kontrarni sudovi ne mogu biti zajedno istiniti). Ako je jedan 
partikularni sud neistinit, onda znamo da je univerzalni sud iste kvalitete također neistinit kao i 
da je partikularni sud protivne kvalitete nužno istinit (jer supkontrarni sudovi ne mogu biti 
zajedno neistiniti). 

3. Postoje još neki poznati načini neposrednog prelaza. 

a) Od postojanja na mogućnost (ab esse ad posse valet illatio) i od nemogućnosti na 
nepostojanje (a non posse ad non esse) može se zaključivati, tj. ako nešto postoji, onda je očito 
da je to 1 moguće, ili ako je nešto nemoguće, onda očito ne može postojati. Pri tom treba 
razlikovati istovremenu mogućnost (simultanea possibilitas) od mogućnosti istovremenosti 
(possibilitas simultaneitatis), tj. ako su od dviju stvari obje moguće, ne mora značiti da su 
moguće u isto vrijeme, npr. ako netko može sjediti i hodati (istovremena mogućnost), ne znači da 
u isto vrijeme može i sjediti i hodati (mogućnost istovremenosti), ali može u isto vrijeme hodati i, 
recimo, pjevati. 

b) Od jednog predikata na drugi može se prelaziti i to na razne načine. 

U afirmativnom sudu vrijedi prijelaz od nižeg termina na viši (usp. «Porfirijevo stablo), 
npr., Petar je čovjek, dakle, Petar je razumno biće. 

U negativnom sudu vrijedi prijelaz od višeg termina na niži, npr. Kamen nije živo biće, 
dakle, kamen nije čovjek. 

Valjan je prijelaz od privativnog (lišidbenog) termina na negativni, npr. Petar je bos, 
dakle, Petar nema cipela. 

c) Moguć je prijelaz od jednog subjekta na drugi ili od jedne supozicije subjekta na 
drugu. Od opće distributivne supozicije može se prelaziti na partikularnu supoziciju, bilo 
afirmativnu bilo negativnu, npr. Svaki je čovjek smrtan, dakle, i neki je čovjek smrtan. 

Od distributivne supozicije na kolektivnu i obratno nije moguć prijelaz, npr. pogrešan je 
prijelaz: Pojedini dokumenti ne mogu dokazati istinitost tvrdnje, dakle, ni svi zajedno to ne 
mogu. 


Vennovi dijagrami i logika skupova 

Vidjeli smo da se izrazi subjekta i predikata u kategoričkim sudovima mogu razumjeti 
kao izrazi koji se odnose na skupove. Zato se jedan kategorički sud može gledati kao izraz o 
odnosu između dva skupa. U toj interpretaciji A-iskaz ,,Svi su kitovi sisavci“ iskazuje da je skup 
kitova sadržan u skupu sisavaca, a E-iskaz ,,Nijedan pauk nije insekt“ kaže da skup pauka i skup 
insekata nemaju zajedničkih elemenata. l-iskaz ,,Neki su dijamanti skupi“ kaže da se skup 
dijamanata i skup skupih stvari preklapaju, tj. da imaju barem jedan zajednički element, a O- 
iskaz ,,Neke životinje nisu grabljivice“ kaže da skup životinja nije potpuno sadržan u skupu 
grabljivica, tj. da postoji barem jedna životinja koja ne spada u taj skup. 

Svi ti odnosi mogu se prikazati u jednom dijagramu. Temeljni dijagram ima dva kruga 
koji se djelomično preklapaju, a sadržani su u jednom pravokutniku. 
Ti se odnosi mogu lijepo pokazati dijagramima koji se po engleskom logičaru Johnu Vennu 
(1834-1923) nazivaju Vennovim dijagramima. 

Temeljni se dijagram sastoji od dvaju krugova koji se preklapaju, a svaki od njih 
predstavlja jedan skup, skup subjekta i skup predikata. 

Shema se sastoji od lijevog (2) i desnog (3) polumjeseca i leće (1) u sredini. Područje leće je ono 
gdje se nalaze elementi obaju skupova. Cetverokut (4) predstavlja područje čitavog diskurza. 
Uzmemo li kao primjer suda A «Svi su kitovi sisavci», onda će Vennov dijagram izgledati 
ovako: 


Osjenčani dio dijagrama znači da u njemu ne postoji nijedan element skupa. Ako lijevi krug 
znači skup kitova, a desni skup sisavaca, onda gornji dijagram znači da se svi kitovi nalaze u 
onom području lijevog kruga koji je preklapa s desnim krugom, tj. na području leće. 


Sud E — «Nijedan pas nije insekt» prikazuje se ovako: 


NL. Pa. 9 
Ovdje je prazno ono području gdje se krugovi preklapaju, što znači da ta dva skupa (pasa 1 
insekata) nemaju nijedan zajednički element. 
Za neprazan skup upotrebljava se znak «x». 
Tako će sud I, npr. «Neke su ptice grabljivice» biti prikazan na ovaj način: 
Unutar leće nalazi se znak «x» koji označava da se neki elementi skupa što ga prikazuje lijevi 
krug nalaze i u području gdje se krugovi preklapaju. Ako lijevi krug stoji za skup ptica, onda to 
znači da neke ptice padaju i na područje desnog kruga koji stoji za skup grabljivica. 


Konačno, sud O, npr. «Neke ptice nisu grabljivice», označava se ovako: 


Ovdje se «x» nalazi u lijevom polumjesecu, tj. na području koje se ne preklapa s desnim krugom. 
To znači da neki elementi lijevog skupa (tj. ptica) nisu sadržani u skupu desnog kruga (tj. 


grabljivica). 
Time smo dobili standardne dijagrame svih četiriju vrsta kategoričkih sudova. 

Složeni sudovi i njihova istinitost 


Dosad smo se obazirali samo na jednostavne (kategoričke) sudove koji se sastoje samo 
od subjekta i predikata (s time što se u predikat ubrajaju i ostali dijelovi rečenice). No govor se 
ne sastoji samo od tako jednostavnih sudova. Sa složenim se sudovima osobito bavi moderna 
logika. 

Budući da svaki sud može biti ili istinit ili neistinit (treća je mogućnost u dvo- 
vrijednosnoj logici isključena), istinitost složenih sudova određuje se na temelju istinitosti 
jednostavnih sudova koji sačinjavaju jedan složeni sud. Pravila kojima se određuje istinitost 
složenog suda izražena su u istinitosnim tablicama. U njima se određuju istinitosne vrijednosti 
pojedinih sudova unutar kombinacije složenog suda. One ovise od toga kojim se izrazima spajaju 
pojedini jednostavni sudovi. To mogu biti izrazi kao što su: «i», «ili», «ako ..., onda», «samo 
onda ..., ako» i sl. Najjednostavniji složeni sud nastaje kad se jednostavan sud samo zaniječe. 
Uporabom takvih izraza, koji se u logici zovu «junktori» jer povezuju sudove, dobivamo logičke 
operacije koje su slične matematičkim operacijama. Zato se taj dio (moderne logike) zove i 
račun (ili logika) sudova. 

Učinit ćemo pregled logičkih operacija na primjeru dvaju jednostavnih sudova. Imamo li 
više sudova, pregled postaje sve složeniji, jer broj kombinacija raste prema formuli 2". Označimo 
li jedan jednostavan sud znakom «p», a drugi znakom «q», onda za ta dva suda imamo četiri 
moguće kombinacije istinitosnih vrijednosti (2 =4). 

Prva logička operacija, negacija, vrši se samo na jednom sudu. Zato imamo samo dvije 
mogućnosti: sud je istinit (što ćemo simbolizirati slovom «i» ili znakom «T») ili neistinit (što 
ćemo simbolizirati slovom «n» ili znakom «1l»). Logika se pri tom služi simbolima. Simbol za 
negaciju je «>», a čita se «ne» ili «non» (Nažalost, u modernoj logici još nisu sasvim ustaljeni 
znakovi za junktore pa za negaciju postoji još znak «>», ili se stavi crta iznad slova npr. A = ne- 
A). 


Istinitosna tablica negacije izgleda ovako: 


Jednostavni se sudovi mogu spojiti i izrazom «i». Time dobijemo operaciju koju zovemo 
konjunkcija. Simbol za konjukciju je A, a čita se «i». (Ostali simboli: &, +) 
Istinitosna tablica konjunkcije izgleda ovako: 


p q p/\q 
1 i i 
i n n 
n i n 
n n n 


Iz tablice se vidi da je konjunkcija istinita samo onda ako su oba suda zajedno istinita, inače je 
neistinita. 

Spajamo li sudove izrazom «ili», dobivamo disjunkciju, čiji je simbol v, a čita se «ili» ili «vel». 
Ovdje valja odmah napomenuti da se ta disjunkcija razlikuje od tradicionalnog disjunktivnog 
suda, jer ovdje ne mora biti opreka između članova disjunkcije. Zato se ta disjunkcija zove 
adjunkcija, jer pripaja drugi član, a izraz «ili» zove se «uključivi ili». 


Istinitosna tablica disjunkcije onda izgleda ovako: 


p q pvq 
i i i 
i n i 
n i i 
n n n 


Ovdje vidimo da je disjunkcija istinita uvijek, osim kad su oba suda (ili svi kad ih je više) 
neistinita. 


Nešto je složeniji slučaj kad se sudovi spajaju izrazom «ako ..., onda». Tu dobivamo 
implikaciju, čiji je simbol «>» (katkad i « 2 »), a čita se «ako, onda» ili «implicira». 


Istinitosna tablica implikacije izgleda ovako: 


Implikacija je, dakle, neistinita samo u slučaju kad je prvi sud istinit, a drugi neistinit (tj. u 
drugom slučaju) ili: implikacija je istinita kad je p neistinit i/ili q istinit. Tu se zorno vide neki 
logički zakoni. U drugom slučaju je očito da istina ne može sadržavati neistinu (ex vero tantum 
verum), a u trećem i četvrtom slučaju se vidi da neistina može sadržavati istinu (verum sequitur 
ex quolibet i ex falso quodlibet). U običnom govoru to može izgledati besmislenim. Prema tome 
istiniti su složeni sudovi: «Ako Sava teče prema Ljubljani, onda je Zagreb glavni grad Hrvatske» 
ili «Ako je Zagreb glavni grad Slovenije, onda je Ljubljana grad na moru». Tu se vidi da 
implikacija ne uključuje uzročni odnos. 


Imamo li u govoru izraz: samo onda ako, možemo ga u modernoj logici prikazati kao 
ekvivalenciju. Njezina istinitosna tablica izgleda ovako: 


Iz tablice se vidi da su dva suda ekvivalentna onda kad imaju jednake istinitosne vrijednosti. Ta 
se operacija zove još i bisubjunkcija ili dvopogodba, a znak za operator jest <> ili = Sve 
definicije imaju oblik logičke ekvivalencije. Ekvivalencija je zapravo dvostruka implikacija i to 


(p—>q) ,(q>p). 


Istinitosna tablica kontravalencije je sljedeća: 

p_q—p><q 
i i n 
i n n 
n i n 
nn i 


Kod te operacije ne mogu biti zajedno dvije iste vrijednosti (tj. ili — ili; prava disjunkcija). 


Ekskluzija je neistinita samo onda kad su obje vrijednosti istinite. 
U modernoj se logici upotrebljavaju Shefferova i Lukasiewiczeva operacija. 
Shefferova operacija p 1 q neistinita je onda i samo onda kad su oba suda p i q istiniti. 


pa _|plq 
ii n 
i n n 
ni n 
nn i 


U engleskom se Shefferova operacija čita: nand = «non and», a Lukasiewiczeva nor = «non or. 
Ta operacija odgovara kontrarnim sudovima klasične logike koji ne mogu biti zajedno istiniti, ali 
mogu biti zajedno neistiniti. p/q čita se: «p isključuje q» ili «barem jedno mora biti neistinito». 
U matematičkoj se logici pokazuje da su navedene operacije temeljne, pomoću kojih se 

mogu izraziti sve ostale operacije (ima ih 16). 
Tako vrijede ekvivalencije: 

pAq =-(-pv-q 

pvq =-(Gpn-q) 

p>q=-pvq 

p—>q =-(pA-q, 


iz čega se vidi da se konjunkcija, disjunkcija i implikacija mogu izraziti samo pomoću 
negacije i konjunkcije odnosno negacije i disjunkcije. Ipak zamjena ostalih operacija 
negacijom i konjunkcijom (disjunkcijom) može logički račun učiniti nepreglednim. 


Neke ekvivalencije određene su s de Morganovim zakonima: 


1. De Morganov zakon glasi: (pvq)=-pA->q 

2. De Morganov zakon glasi: =(PpAq)=-p v -q 
Spomenimo još da se operacije u kojima se uvijek javlja istinitosna vrijednost «istinito», zove 
tautologija (npr. pv-pili (pvq) v(=-p v -q) a kad se uvijek javlja «neistinito», zove se 
kontradikcija (antilogija), (npr. pA>p ili (pAq)A (>p v-q). 

Iz toga slijedi logički kvadrat opreka: 


pAq “pA-q 
pva “pPv"q 
Još neki zakoni: 
P=-p zakon dvostruke negacija 
(PAQ)V(pA-q) = p(qv-q) zakon distribucije 
(p>q)=(-q>-p) zakon kontrapozicije 


Kaže se: + veže jače nego A, A veže jače nego v, v veže jače nego >, > veže jače nego &>. 
Tako se junktori redaju prema smanjivanju jačine povezivanja: +. A. V, >. &>. To je važno 
utoliko što se onda mogu izostavljati zagrade. 

Logičkim operacijama mogu se prikazati odnosi među sudovima sljedećim kvadratom: 


>< 


Prema tome: kontrarni sudovi mogu se prikazati ekskluzijom (p 1Tq), supkontrarni disjunkcijom 
(rvs), kontradiktorni kontravalencijom (p>—<s i q>—< r), a subalterni implikacijom (p—>r i q—>s). 

3. dio: ZAKLJUČAK 


(silogizam, ratiocinium, doumak) 


Budući da pojedine čovjekove izravne spoznaje imaju dosta ograničen doseg, moguće je 1 
potrebno da ljudski duh od nekih stečenih spoznaja postepeno dolazi do drugih novih spoznaja. 
Kao što um slaganjem pojmova dobiva sudove, tako i od sudova zaključivanjem dolazi do novih 
sudova. Katkad je to moguće neposrednim prijelazom od jednog suda na drugi (illatio 
immediata), no zaključivanje se ponajviše odvija posredovanjem nekog trećeg suda (illatio 
mediata). 

Prema tome, zaključivanje je radnja uma kojom se iz dvaju sudova izvodi neki treći sud. 
Takvo posredno zaključivanje se, prema grčkoj riječi, zove silogizam (ratiocinium, doumak). 

Aristotel je silogizam definirao ovako: silogizam je govor u kome - kad se određene 
stvari postave - nešto različito od postavljenog nužnim načinom proizlazi samim tim što to 
postoji. [ovMoyigudc Še gori A6yoc šv 6 reBćvrov rivov #repov ru rov kelqućvov #&£ avaykng ovufaivet 1 radra tva. (Prva 
analitika, 24b 18). 

[S. Kovač određuje zaključak kao «logički oblik pomoću kojega mislimo logički slijed jednoga suda iz 

drugih, od njega različitih sudova. |] 


Zaključak možemo shematski prikazati ovako: 


= 
kao čin kao sadržaj 
>, 
čitav proces dohvačanje materija: forma: 
diskurz konsekvencija premise i konsekvencija 
konkluzija 


Budući da najveći dio istina spoznajemo pomoću zaključivanja (doumljivanja), ljudska se 
spoznajna sposobnost i zove jednostavno (raz)um (ratio), a čovjek se zato određuje kao osjetilno 
razumno biće (animal rationale). 

Neke vrste zaključaka. Redovito dijelimo zaključke: na neposredne i posredne, prema 
tome izvodi li se novi sud samo iz jednog suda (neposredni zaključak) ili iz najmanje dva suda 
(posredni zaključak); zatim na deduktivne 1 induktivne zaključke, prema tome izvodi li se novi 
sud iz općenitijih sudova na posebne (deduktivno) ili iz posebnih odnosno iz manje općenitih 
sudova izvodimo općenitije sudove (induktivno). 

Ponajviše se zaključci razlikuju prema vrstama sudova koje sadrže. U tom smislu 
govorimo o kategoričkom, hipotetičkom 1 disjunktivnom zaključku (silogizmu). Ako se silogizam 
sastoji samo od kategoričkih sudova, zove se kategorički. Ako je barem jedan sud hipotetički, 
onda se i silogizam zove hipotetički, a ako je barem jedan sud disjunktivan, zaključak 
disjunktivni. 

U logikama koje slijede aristotelovsku tradiciju najviše se pozornosti (ili gotovo 
isključivo) posvećuje kategoričkom silogizmu. 


Kategorički silogizam 
Narav kategoričkog silogizma 


Svoje sudove oblikujemo tako da uspoređujemo dva pojma (subjekt i predikat) s obzirom 
na njihovu međusobnu identičnost ili različitost. Tu identičnost često dohvaćamo neposredno, ali 

ne uvijek. U tom nam je slučaju potreban i treći pojam s kojim uspoređujemo prva dva pojma. 
Kod toga se može zbiti sljedeće: 

1. Može i jedan i drugi pojam biti identičan s tim trećim pojmom. U tom su slučaju 1 
prva dva pojma identična međusobno: (A = €, B = C, dakle, A = B). Takav se zaključak zasniva 
na načelu identičnosti koje glasi: ako su dvije stvari identične s nekom trećom stvari, onda su one 
identične i među sobom. 

2. Ako je jedan pojam identičan s trećim, a drugi je različit od njega, onda su oni različiti 
i među sobom. To se zasniva na načelu različitosti koje glasi: ako je jedno od dvoga identično s 
trećim, a drugo različito od toga trećeg, onda je to dvoje međusobno različito. 

3. Ako su oba pojma različita od nekog trećeg, onda nije moguća nikakva usporedba pa 
ni zaključak. 

Prema tome, u silogizmu se iz dva suda izvodi treći sud tako da se uspoređivanjem dvaju 
pojmova s nekim trećim pojmom utvrdi njihova međusobna identičnost ili različitost. 

Neki logičari (osobito noviji) postavljaju različite principe zaključivanja. Već je Aristotel 
postavljao princip supsumcije, kad se subjekt supsumira, tj. nalazi u opsegu predikata. Neki zato 
govore o principu supstitucije. 


Dijelovi silogizma 

U tradicionalnoj se logici razlikuje materija i forma silogizma. 

1. Materija silogizma može biti bliža i daljnja. 
a) Kao daljnja materija silogizma uzimaju se tri termina ili pojma. Termin s kojim se uspoređuju 
druga dva termina, a to su subjekt (podmet) i predikat (prirok) zaključka, zove se srednji termin 
(srednjak ili medij, terminus medius, čpoc u€90c), a termini koji se s njime uspoređuju, tj. subjekt 
i predikat, zovu se krajnji termini (krajnjaci, termini extremi, r& 0pe). Pritom se predikat zove 
veći, a subjekt manji krajnji termin. 
b) Bliža materija silogizma su tri suda. Dva suda iz kojih se zaključuje na treći zovu se premise 
(praemissae, zporacogic), a uzete zajedno antecedens, a treći se sud zove konkluzija (zaglavak, 
ovunepaoua) ili konsekvens (consequens). Premisa koja sadrži predikat konkluzije zove se 
major (gornja ili veća premisa, gornjak, Miuuo), a premisa koja sadrži subjekt konkluzije zove 
se minor (donja premisa, donjak, zpoomno1ic). Redovito major stoji na prvom, a minor na 
drugom mjestu, ali to nije nužno. Važnije je razlikovanje po smještaju subjekta 1 predikata 
konkluzije. 

2. Forma silogizma je nužna sveza između antecedensa i konsekvensa ili logički slijed 
konkluzije iz premisa, a zove su konsekvencija (consequentia). Upravo ta konsekvencija 
formalno oblikuje silogizam, jer bez nje nema ni silogizma. 


Pravilnost silogizma 


Pravilnost i istinitost 

Konsekvencija čini da konkluzija zakonito slijedi iz premisa. Slijedi li konkluzija 
zakonito iz premisa, zove se pravilna (recta), a i silogizam se onda zove pravilnim ili valjanim. 
Ako konkluzija ne slijedi iz premisa, onda su i ona i silogizam pogrešni (vitiosi, nevaljani). 

Od pravilnosti konkluzije valja razlikovati njezinu istinitost. Konkluzija je istinita ukoliko 
tvrdi postojeće stanje stvari, a pravilna je ako zakonito slijedi iz premisa. Zato je moguće da 
konkluzija bude pravilna, ali neistinita, ali i da bude pogrešna, a ipak istinita. 

Istina konkluzije u pravilnom silogizmu ovisi od istinitosti premisa, i to prema ovim 
zakonima: 

1. /z istinitog antecedensa uvijek slijedi istiniti konsekvens. 

2. Iz neistinitog antecedensa može slijediti i istinit i neistinit konsekvens (ex falso 
quodlibet). 

Prema tome: 1) ako je konsekvens neistinit, onda je i antecedens neistinit (barem jedna od 
premisa); 2) ako je konsekvens istinit, ne smije se zaključiti na istinit antecedens, jer i iz 
neistinitog antecedensa može se izvesti istinita konkluzija (svaka zabluda sadrži zrnce istine). 


Neka pravila konsekvencije: 
1. Iz istinitog antecedensa ne može slijediti neistinit konsekvens. 
2. Iz neistinitog antecedensa može slijediti i istinit i neistinit konsekvens, pa se iz istinitosti konsekvensa ne 
može zaključiti na istinitost antecedensa. 
3. Što se slaže s antecedensom, slaže se i s konsekvensom, ali ne obratno. 
4. Što se protivi konsekvensu, protivi se i antecedensu, ali ne obratno. 
5. Iz stava koji protuslovi konsekvensu zaključujemo da protuslovi i antecedensu. 


Pravila za pravilnost silogizma 

Budući da je konsekvencija u silogizmu najvažnija, vrlo je važno upoznati načela i 
pravila kojima se može upravljati pri oblikovanju silogizama. Vrhunsko pravilo pravilnosti već 
smo upoznali, naime, načelo identičnosti i različitosti subjekta i predikata sa srednjim terminom. 
Da se to što lakše uoči, logičari su, na temelju Aristotelovih uputa, postavili osam pravila. Prva 
četiri pravila tiču se termina, a druga četiri tiču se sudova silogizma. 

1. Silogizam smije sadržavati samo tri termina, i to bilo stvarno bilo po smislu. Time se 
izbjegava pogreška koja se zove «quaternio terminorum» (četverostrukost srednjeg termina) koja 
može biti i prikrivena ako za srednji termin upotrijebimo ekvivočan termin, ako se termin dva 
put upotrijebi partikularno ili ako srednji termin ima u premisama različitu supoziciju. Pogreška 
je u tome što se krajnjaci mogu uspoređivati čas s jednim a čas s drugim medijem pa je onda 
zaključak redovito kriv. 

2. Srednji termin se mora barem u jednoj premisi upotrebljavati generalno, tj. u cijelom 
svome opsegu. Inače bi postojala opasnost četverostrukosti termina jer bi se usporedba vršila 
samo dijelom opsega srednjeg termina. 

3. Termini konkluzije ne smiju imati veći opseg nego što je ima u premisama, jer se inače 
u konkluziji ne bi radilo o istim terminima. Krajnji se termini u premisama uspoređuju sa 
srednjim terminom samo u onom opsegu koji imaju u njima pa onda taj opseg smiju imati 1 u 
konkluziji. 

4. Srednji termin se ne smije javiti u konkluziji, jer on služi samo za uspoređivanje 
subjekta i predikata. To je pravilo jasno samo po sebi. 

5. Afirmativne premise ne mogu imati negativan zaključak. I to je pravilo jasno po sebi, 
na temelju načela identičnosti. 

6. Obje premise ne smiju biti negativne, jer se ne može ništa zaključiti ako se nijedan 
termin ne slaže sa srednjim terminom, tj. nema nikakve usporedbe. 

7. Konkluzija ide uvijek za slabijom premisom, tj. ako je jedna premisa negativna ili 
partikularna, onda i konkluzija mora biti negativna ili partikularna, inače bi se opseg konkluzije 
proširio. 

8. Obje premise ne smiju biti partikularne, jer bi onda i srednji termin nužno oba puta bio 
upotrijebljen partikularno. 

Neki logičari skraćuju ta pravila ovako: 

- Svaki valjani silogistički oblik ima barem jednu univerzalnu premisu (a ili e) 

- Svaki valjani silogistički oblik ima barem jednu afirmativnu premisu (a ili i) 

- Svaki valjani silogistički oblik s jednom partikularnom premisom ima partikularnu konkluziju 
- Svaki valjani silogistički oblik s jednom negativnom premisom ime negativnu konkluziju 


Za što lakše pamćenje tih pravila složeni su ovi latinski stihovi (u latinskoj metrici): 

1. Tum re tum sensu triplex modo terminus esto. 

2. Aut semel aut iterum medius generaliter esto. 

3. Aeque ac praemissae extendat conclusio voces. 
4. Nunquam contineat medium conclusio oportet. 
5. Ambae affirmantes nequeunt generare negantem. 
6. Utraque si praemissa neget, nil inde sequetur. 

7. Peiorem sequitur semper conclusio partem. 

8. Nil sequitur geminis ex particularibus umquam. 


Te je stihove na hrvatski (stariji) jezik prepjevao Josip Stadler, i glase ovako: 

. Bud trostruko smislom, riječju, ime. 

. Bud prednjakom po zaključku opseg. 
Ne smije srednjak u zaključku biti. 

. Jednoć srednjak il dvaput bud opći. 
Obje jesne rodit ne će niječne. 

. Ništ ne slijedi, kada niječu prednje. 

. Uvijek goru čest zaključak slijedi. 

. Ništ ne slijedi, kad su prednje česne. 

Figure silogizma 


Silogizmi mogu imati različit oblik i zato različit stupanj savršenstva. 

Savršenstvo silogizma ovisi od jasnoće kojom konkluzija slijedi iz premisa, a uz to još i 
od toga je li konkluzija univerzalna i afirmativna ili samo partikularna i negativna: univerzalna 
konkluzija je vrednija od partikularne i afirmativna od negativne. A jedno i drugo ponajviše ovisi 
o mjestu na kojem se nalazi srednji termin jer je on sredstvo zaključivanja. Zato se u 
aristotelovskoj logici razlikuju razne figure silogizma. 

Figuru (lik) silogizma čini prikladan položaj srednjeg termina prema krajnjim 
terminima. Kod Aristotela postoje tri figure, no u 2. st. Klaudije Galen (129-199) dodao je 1 
četvrtu figuru. Srednji termin (M) može naime biti: 

1) subjekt u majoru i predikat u minoru 

2) u obje premise predikat 

3) u obje premise subjekt. 

4) predikat u majoru i subjekt u minoru. 

Za lakše pamćenje možemo te figure prikazati ovako: 


iL II. II. IV. 

M P P M M P P M 
S M S M M S M S 

s P Ss P Ss P S P 


Pravila i uporaba figura 

Ako figure međusobno uspoređujemo, vidjet ćemo da u svakoj možemo pravilno 
zaključivati, ali na različite načine zbog različite rasporedbe termina. Osam iznesenih pravila 
pravilnog silogizma mogu se u raznim figurama različito primjenjivati, pa onda dobijemo 
posebna pravila za pojedine figure. 

Prva figura: primjenom osam gornjih pravila na tu figuru dobijemo sljedeće pravilo: 

Minor mora biti afirmativan, a major univerzalan. (Sit minor affirmans, maior vero generalis). 
Razlog: kad bi minor bio negativan, ne bi se moglo ništa zaključiti jer: ako je S različit od M, a M identičan s nekim P, 
onda S može biti različit od nekog P i identičan s nekim drugim P. Ako je minor afirmativan, onda major mora biti 
univerzalan da bi M barem jednom bio univerzalan. 

Zato je Aristotel iznio posebno načelo po kojem se zaključuje u prvoj figuri: što se tvrdi o 
svima, mora se tvrditi i o nekima, i što se niječe o svima, mora se nijekati i o nekima. To je 
načelo kasnije prozvano: dictum de omni et de nullo. 

Zbog toga pravila prva figura zauzima posebno mjesto među drugim figurama. a) Ona je 
najjasniji deduktivni oblik zaključivanja. b) Jedino je u njoj moguća univerzalno afirmativna 
konkluzija, što je vrlo važno u znanostima u kojima bi zaključci morali biti opći zakoni. c) Zato 
se ona i najviše upotrebljava i u običnom životu i u znanosti. 

Druga figura: Pravilo druge figure je sljedeće: 

Jedna premisa mora biti negativna, a major univerzalan. 

(Una negans esto, maior vero generalis). Razlog: u drugoj je figuri M dva put predikat; da ne bi bio dva put partikularan, 
mora jedna biti negativna. - Ako je jedna premisa negativna, major mora biti univerzalan jer je P u negativnoj konkluziji 
univerzalan pa onda on mora biti univerzalan i u majoru. 

Treća figura: njezino pravilo glasi: 

Minor mora biti afirmativan, a konkluzija partikularna. 

(Sit minor affirmans, conclusio particularis). Razlog: ako bi minor bio negativan, ne bi se moglo ništa zaključiti jer bi S 
mogao biti identičan i s nekim drugim P. - Konkluzija mora biti partikularna jer je S u minoru partikularan. 

Četvrta figura ima tri pravila: 

a) Ako je major afirmativan, minor mora biti univerzalan: (Si maior affirmans, minor sit 
universalis). b) Ako je minor afirmativan, konkluzija mora biti partikularna: (Si maior affirmans, 
conclusio particularis). C) Ako je jedna premisa negativna, major mora biti univerzalan: (Si una negans, 
minor sit universalis). 


Modusi silogizama 


Kao što smo vidjeli, posebna pravila figura određuju i kvantitetu i kvalitetu premisa, ali 
ipak ne toliko da unutar jedne figure ne bi mogla postojati različitost silogizama s obzirom na 
kvantitetu i kvalitetu. Zato se i razlikuju različiti modusi (načini) silogizama u svakoj figuri. 
Modus se zbog toga određuje kao prikladna raspodjela stavova prema kvantiteti i kvaliteti. 

Kad pravila ne bi isključivala neke kombinacije kvantitete i kvalitete (A, E, I, O), bilo bi 
apsolutno moguće imati 4? = 64 modusa. No zbog općih pravila pravilnosti silogizama i pravila o 
pojedinim figurama, isključeno je 45 kombinacija, pa ostaje samo 19 valjanih modusa. To su: 

a) za prvu figuru: AAA, EAE, All, EIO 

b) za drugu figuru: EAE, AFE, EIO, AOO 

c) za treću figuru: AA], EAO, IA], AII, OAO, EIO 

d) za četvrtu figuru: AA], AEE, IA], EAO, EIO 
Ti se modusi lakše pamte prema imenima koja su im dali logičari još prije srednjeg vijeka. Ta 
imena u sebi sadrže vokale i konsonante koji su važni za pretvaranje modusa 2. 1 3. figure u prvu. 

a) prva figura: Barbara, Celarent, Darii, Ferio 

2) druga figura: Cesare, Camestres, Festino, Baroco 

c) treća figura: Darapti, Felapton, Disamis, Datisi, Bocardo, Ferison. 

d) četvrta figura: Bamalip, Calemes, Dimatis, Fesapo, Fresison 


[NB: U četvrtoj figuri prvo pravilo može također glasiti: Ako je minor afirmativan, major mora biti 
univerzalan (si minor affirmans, maior sit universalis) i ako je major afirmativan, konkluzija je 
partikularna (si maior affirmans, conclusio particularis). Onda imamo sljedeće kombinacije: AAI, EAE, 
AlII, AEO, IEO, a nazivi modusa jesu: Baralip, Celantes, Dabitis, Fapesmo, Friseson.] 


Za mnemotehničko pamćenje svih modusa složeni su sljedeći stihovi: 
Barbara, Celarent, Darii, Ferioque, prioris: 
Cesare, Camestres, Festino, Baroco, secundae: 
Tertia, Darapti, Disamis, Datisi, Felapton, 
Bocardo, Ferison, habet: Quarta insuper addit 
Bramantip, Camenes, Dimaris, Fesapo, Fresison 

Uz navedenih 19 valjanih modusa može se dodati još pet valjanih modusa koji se dobivaju 
subalternacijom sudova. Ti se modusi zovu oslabljeni modusi. Tako se, npr. od modusa Barbara 
može dobiti i valjan modus Barbari, jer vrijedi pravilo: ako je univerzalan sud istinit, onda je tim 
više istinit i partikularan sud. Ti su modusi: u 1. figuri: Barbari, Celaront, u 2. figuri Cesaro, 
Camestrop, u 4. figuri Camenop. Treća figura nema oslabljenih modusa jer svi njezini modusi 
već imaju partikularne konkluzije. 


Modusi prve figure imaju neku prednost pred ostalima, a 1 sam ih je Aristotel zvao savršenima, 
jer jedino u tim modusima nužnost slijeda konkluzije iz premisa biva očitom. Zato je nastojao 
ostale moduse svesti na moduse prve figure. To svođenje su točno opisali stari peripatetičari i tu 
mogućnost naznačili i samim nazivima modusa. 

Ti nazivi počinju prvim suglasnicima abecede (BCDF), a nazivi modusa prve figure 
upravo slijede taj poredak. Početni konsonant imena modusa pokazuje da se modus ostalih 
figura može svesti na onaj modus prve figure kojem ime počinje istim konsonantom. Tako se 
modus Cesare može svesti na modus Celarent, a Darapti na Darii itd. Ali 1 neki konsonanti 
(spm) u tim nazivima imaju određenu ulogu: s i p označuju da se u premisi označenoj vokalom 
ispred njih mora pri tom svođenju učiniti obrat suda (conversio) i to: kod slova s jednostavan 
obrat (conversio simplex), a kod slova p prigodan obrat (conversio per accidens). Konačno, slovo 
m znači da u tom slučaju premise moraju još zamijeniti svoja mjesta (mutatio). Evo primjera: 
Modus Cesare svodimo na modus Celarent, jer im naziv počinje istim slovom, naime, slovom C. 
No, naziv Cesare sadrži i slovo s, što znači da se u premisi ispred njega (u prvoj premisi) mora 
učiniti jednostavan obrat, npr. 


Cesare Celarent 
Nijedno anorgansko tijelo ne raste. Što god raste nije anorgansko tijelo 
Svaka biljka raste. Svaka biljka raste. 
Nijedna biljka nije anorgansko tijelo. Nijedna biljka nije anorgansko tijelo. 
ili 
Darapti Darii 
Svi su novelisti pripovjedači. Svi su novelisti pripovjedači. 
Svi su novelisti pisci. Neki pisci su novelisti. 
Neki pisci su pripovjedači. Neki pisci su pripovjedači. 
ili 
Disamis Darii 
Neki crnci žive u Europi. Svi su crnci tamnoputi. 
Svi su crnci tamnoputi. Neki Europljani su crnci. 
Neki su tamnoputi (ljudi) Europljani. Neki su Europljani tamnoputi. 
ili 
Bamalip Barbara 
Sve voće je jestivo. Sve jestivo je zdrava hrana. 
Sve jestivo je zdrava hrana. Sve voće je jestivo. 
Neka zdrava hrana jest voće. Sve voće je zdrava hrana. 


Modusi Baroco i Bocardo nemaju nijedan od navedenih suglasnika (s, p, m). Njihovo svođenje 
na Barbaru nije moguće, pa je Aristotel predložio drugu metodu za njihovo opravdavanja: 
reductio ad absurdum (An. Pr. 1.5, 27a36-b1) i ekthesis (An. Pr. 1.6, 28a22-26) od skolastika 
nazvan syllogismus expositorius. 

Valjanost kategoričkih silogizama 


Postoje tri jednostavna pravila kako da se ispita valjanost bilo kojeg silogizma. Da bismo 
razumjeli ta pravila moramo najprije upoznati pojam raspodijeljenosti (distribucije) izraza. Jedan 
određeni izraz, npr. «sisavac», može se javiti u raznim kategoričkim stavovima. On može biti 
subjekt ili pripadati predikatu. On može na tom mjestu biti raspodijeljen ili neraspodijeljen. Je li 
neki izraz na nekom određenom mjestu raspodijeljen ili nije, ovisi o tome u kojoj se vrsti iskaza 
javlja i je li on subjekt ili predikat. U jednom kategoričkom sudu jedan je izraz raspodijeljen 
onda ako taj sud kazuje nešto o svakom pojedinom elementu onog skupa predmeta za koji taj 
izraz stoji. Tako stav A, npr. «Svi su kitovi sisavci» kazuje nešto o svakom pojedinom kitu, 
naime, da je svaki kit sisavac, ali ne kazuje ništa o sisavcima. Zato je u A-sudovima subjekt 
raspodijeljen, a predikat je neraspodijeljen. 

Ako se na to ne pazi, dolazi do krivih zaključaka, da se iz premise koja govori o nekom 
skupu kao takvom zaključuje na svojstvo svakog člana toga skupa. Ili također obratno: kad se iz 
toga što svaki član jednog skupa posjeduje neko svojstvo zaključi da i čitav skup ima to svojstvo. 

U E-sudovima, npr. «Nijedan pauk nije insekt» raspodijeljena su oba izraza, jer se za 
svakog pauka kaže da nije insekt i za svakog insekta da nije pauk. 

U I-sudovima, npr. «Neke su biljke jestive» jest svaki izraz neraspodijeljen (nijedan nije 
raspodijeljen), jer niti je svaka biljka jestiva niti je svaka jestiva stvar biljka. Tu se samo kaže da 1 
skup biljaka i skup jestivih stvari imaju zajedničkih elemenata. 

U O-sudovima, npr. «Neki filozofi nisu glazbenici» subjekt je neraspodijeljen, ali je zato 
predikat raspodijeljen, što je malo teže uvidjeti, ali taj iskaz kaže da se svaki glazbenik razlikuje 
od filozofa na koje se taj stav odnosi. 

No nije uopće potrebno razumjeti pojam raspodijeljenosti da bi se moglo istražiti je li 
neki silogizam valjan ili nije. Treba se samo sjetiti koji su izrazi raspodijeljeni, a koji nisu. Tu 
nam služi ovaj pregled: 


A: univerzalno afirmativno E: univerzalno negativno 
subjekt raspodijeljen subjekt raspodijeljen 
predikat neraspodijeljen predikat raspodijeljen 

I: partikularno afirmativno O: partikularno negativno 
subjekt neraspodijeljen subjekt neraspodijeljen 
predikat neraspodijeljen predikat raspodijeljen 


To možemo izraziti još kraće: subjekt je raspodijeljen u univerzalnim, a predikat u negativnim 
sudovima. Svi drugi izrazi su neraspodijeljeni. Tu nam može poslužiti niz od ova četiri slova 
«USNP». 
Evo sada triju pravila za ispitivanje valjanosti silogizama. Da silogizam bude valjan 
vrijedi: 
I. Medij mora biti točno jedanput raspodijeljen. 
II. Nijedan skrajnik (subjekt i predikat) ne smije biti raspodijeljen samo jedanput. 
HI. Broj negativnih premisa mora biti jednak broju negativnih konkluzija. 
Ta pravila treba naučiti napamet. Svaki silogizam koji ispunja ta tri pravila jest valjan. Svaki 
silogizam koji krši koje od gornjih pravila jest nevaljan. 
Primjer: 
Zašto je ovaj silogizam nevaljan? 
Svi su kvekeri pacifisti. 
Nijedan general nije kveker. 
“. Nijedan general nije pacifist. 
Ovdje je srednji termin «kveker» u majoru subjekt, a u minoru predikat (tj. 1. figura). Budući da 
je major univerzalan, a minor negativan, srednji termin je dva puta raspodijeljen, pa je time 
prekršeno prvo pravilo, a to je dovoljno znati da bismo vidjeli kako je silogizam nevaljan. Taj 

silogizam ujedno krši i pravilo prve figure prema kojem minor mora biti afirmativan. A vidimo 
to i po tome što u prvoj figuri ne postoji valjan modus AEE. 

Tako se mogu istražiti svi silogizmi svih figura i modusa. 

Valjanost silogizama možemo provjeriti i Vennovim dijagramima prema sljedećoj shemi: 


Tri su kruga tako raspoređena da nastaje osam različitih područja koja trajno imaju svoju istu 
ulogu. 


Kao primjer donosimo Vennove dijagrame prve figure: 


Barbara Celarent Darii Ferio 
= = > po ia 


6.60% 


Vennovi dijagrami, koji se upotrebljavaju u modernoj logici, pokazuju da su četiri modusa, 
koji su u tradicionalnoj logici valjani, u modernoj logici nevaljani. To su modusi Darapti i 
Felapton iz 3. figure te Bamalip 1 Fesapo iz 4. figure. Razlog tome je činjenica da je tradicio- 
nalna logika uvijek pretpostavljala kako se termini odnose na predmete koji postoje (egzisten- 
cijalni import), dok moderna logika operira s praznim skupovima. 

Uzmimo primjer modusa Darapti iz 3. figure: 

Svi pegazi imaju krila. 

Svi pegazi jesu konji. 

Neki konji imaju krila. 
U tradicionalnoj logici taj je modus valjan, jer ne krši ni jedno tradicionalno pravilo, no on 
krši prvo pravilo moderne logike o raspodijeljenosti termina koje kaže da srednji termin smije 
biti raspodijeljen samo jedanput, a u tom je modusu on raspodijeljen dva puta. Dva puta je 
subjekt u univerzalnom sudu. Zato u modernoj logici postoji pravilo: ako su obje premise 
univerzalne, i konkluzija mora biti univerzalna. Prema tome otpadaju modusi Darapti, Fesapo, 
Felapton i Bamalip kao i tzv. oslabljeni modusi. 
To pokazuju i Vennovi dijagrami za te moduse: 

Darapti Felapton, Fesapo Bamalip 


2 DG 


x y 

Iz tih dijagrama se ne može zaključiti je li konkluzija univerzalni ili partikularni sud. Neki te 
moduse spašavaju tako da dodaju još jednu premisu koja glasi: Postoji P ili M ili S. Prema 
tome u modernom shvaćanju kategoričkog silogizma (bez pretpostavke opstojnosti, egzisten- 
cijalnog importa) postoji samo 15 valjanih modusa. 


Hipotetski i disjunktivni silogizmi 


Aristotelova silogistička pravila primjenjuju se samo na kategoričke silogizme. No već su 
Teofrast, Eudem i Boetije u logiku preuzeli hipotetske i disjunktivne silogizme. 


1. Hipotetski silogizam 
Hipotetski je silogizam onaj kod kojeg su jedna ili obje premise hipotetski sudovi. Češći je slučaj 
onaj kod kojeg je jedna premisa hipotetska. Kod hipotetskog silogizma treba paziti na ova 
pravila: 

1) Dopušteno je zaključivati: 
a) afirmativno (modus ponens - odvajanje): od istinitosti antedecensa na istinitost konsekvensa; 
(p = antecedens; q = konsekvens). 


Ako p, onda q (normalni oblik jednog hipotetskog suda) 
Pp 
.q [ . čitaj: dakle, prema tome] 
f) negativno (modus tollens - ukidanje): od neistinitosti konsekvensa na neistinitost antecedensa. 
(Ako spavam, ne griješim; spavam, dakle, ne griješim; griješim, dakle, ne spavam). 
Ako p, onda q 
ne-q 
“.ne-p 
ovo možemo izraziti i ovako: Ako ne-q, onda ne-p. To se zove kontrapozicija od. ako p, onda q. 
Oni su ekvivalentni. 
A vrijedi 1 varijanta: 
Ako p, onda ne-q 
q 
“.ne-p 
2) Nije dopušteno zaključivati: antecedens nije istinit, onda ni konsekvens; ili konsekvens 
je istinit, onda i antecedens. 
Nevaljan je zaključak: 
Ako p, onda q 
ne-p 
“.ne-q 


Ako p, onda q 
q 


3) Dopušteno je tako zaključiti samo ako se u antecedensu nalazi condicio sine qua non, 
tj. nužan uvjet, tj. ako i samo ako... npr. Samo ako sunce sja, dan je. Ako je dan, sunce sja. 
Prema tome možemo izraziti: 

Ako p, onda q. 

Ako ne-q, onda ne-p 

Ne-q pod pretpostavkom da ne-p 

Samo ako p, onda 1 q. 

2. Disjunktivni silogizam 


Disjunktivni je silogizam onaj kod kojega je major (gornjak) disjunktivni sud koji ističe više 
disjunktivnih članaka, od kojih minor jednoga tvrdi ili niječe. Disjunktivni sud utvrđuje: a) da 
postoji opreka među sudovima (isključivo 'ili') tj. oni ne mogu biti zajedno istiniti; b) svi članovi 
disjunkcije moraju biti nabrojeni, tj. barem jedan mora biti istinit. 

Zato postoji dvostruki modus zaključivanja: a) ovo jest, dakle, nije ono (modus ponendo 
tollens) - b) ovo nije, dakle jest drugo (modus tollendo ponens). (Tijelo se kreće ili miruje; kreće 
se, dakle, ne miruje; ne kreće se, dakle, miruje). 

Napomena:  disjunktivni je silogizam nekoristan ako major sadrži disjunkciju među 
kontradiktornim članovima, jer je tu odmah jasno da je jedan istinit ako je drugi neistinit i obratno. 

U disjunktivni silogizam spada i tzv. argument isključivanja gdje se u minoru isključuju 
svi članovi disjunkcije u majoru osim jednoga. Tu je važno da je disjunkcija potpuna. 

Nepravi disjunktivni silogizam je onaj koji u majoru ima nepravu disjunkciju (adjunkciju) 
tj. gdje oba člana mogu biti istinita. 

Konjunktivni silogizam je onaj koji u majoru ima konjunktivni sud, tj. koji niječe da oba 
člana mogu biti zajedno istinita. (ne A i B; no A, dakle, ne B). 


Još neke vrste zaključaka 
Dilema (rogati silogizam) 


U svakidašnjem životu kažemo da se netko nalazi u dilemi ako mora birati između dvije 
mogućnosti koje su mu jednako neugodne ili neprihvatljive. 
Dilema je u logici složeni silogizam koji u majoru ima pravu disjunkciju, a u minoru dva 
hipotetička suda (a ne kategorički sud) po kojima se iz svakog člana disjunkcije izvodi isti 
zaključak; 
shema dileme: — Ilije pilijene-p; 
Ako je p, onda je i q; ako je ne-p opet je q; 
Dakle, q jest. 
Poznat je primjer dileme koji donosi Augustin u djelu Božja država (De civitate Dei, 22, 5) 1 
kojim dokazuje istinitost kršćanske vjere: 
Kršćanska se vjera proširila ili na temelju čudesa, ili bez čudesa; 
ako prvo, onda je istinita jer je potvrđena čudesima; 
ako drugo, onda je i čudo što se proširila. 
Dakle, u oba je slučaja istinita. 
Drugi primjer: 
General kaže vojniku koji je dopustio prolaz neprijatelju: 
— “Ili si bio na svom mjestu ili nisi bio; 
— akosibio na svom mjestu, zaslužuješ smrt jer si zanemario primijetiti neprijatelja; 
— akonisi bio, zaslužuješ smrt jer si prekršio disciplinu". 
— Dakle, u svakom slučaju zaslužuješ smrt. 
Ako disjunkcija ima tri (ili više) člana, imamo trilemu, kvadrilemu itd. 
Zakoni dileme: 1) disjunkcija u majoru mora biti potpuna; 2) ilacija iz pojedinih članova mora 
biti zakonita; 3) dilema zaključuje na takav način da se ne može retorkvirati. Retorzija dileme 
moguća je onda ako zaključci, koji proizlaze iz dva člana disjunkcije, proizlaze iz oprečnih 
supozicija, od kojih se izabire ona prikladnija u svakom članu. Klasična je retorzija dileme je 
Protagorina dilema: 
Protagora je dao Euatlu pouku u retorici pod uvjetom da je Euatlo dužan platiti sav trošak ako u prvom 
procesu poslije završenog tečaja retorike pobijedi. Završivši tečaj, Euatlo nije niti imao neki proces niti je 

platio trošak. Protagora mu reče: tužit ću te sucu i sudac ili će te osuditi da platiš trošak, ili će te osloboditi; 
ako prvo, moraš platiti zbog sučeve odluke; ako drugo, moraš platiti na temelju našeg ugovora jer si u 
prvom procesu dobio. Euatlo je retorkvirao dilemu ovako: ni u jednom slučaju nisam dužan platiti; ako 
budem osuđen, bit ću slobodan prema našem ugovoru, jer sam u prvo procesu izgubio; ako budem 
oslobođen, bit ću slobodan na temelju sučeve presude. 


Tu se vidi da se istim pravom kojim se zaključuje jedno može zaključiti i drugo, pa ta dilema 
ništa ne dokazuje. 
Kao dilema može se prikazati i stari teološki problem zla u svijetu: 
Svijet je pun zla. To znači, da Bog ili ne može zapriječiti zlo ili da ne želi zapriječiti zlo. 
Ako Bog ne može spriječiti zlo, onda nije svemoguć, a ako Bog ne želi spriječiti zlo, 
onda nije dobar. Prema tome, Bog ili nije svemoguć ili nije dobar. 
Zaključak je valjan, ali se protivi teološkom iskazu da je Bog i svemoguć i dobar, tj. konkluzija 
nije istinita. Razlog te neistinitosti treba tražiti u mogućoj neistinitosti premisa. 
o valjanosti ili nevaljanosti tih dilema bilo je mnogo rasprava u povijesti. 


Oblici izravne agumentacije 


Entimema ili skraćeni silogizam je onaj u kojem se jedna premisa prešućuje zbog toga što se 
jednostavno podrazumijeva. 
— Npr. Kiša će, tlak zraka je pao. 
—  Onnikada ne vara, on je poštenjak. 
— — Bogje pravedan, dakle, kažnjava zlo. 
Tu se prešućuje premisa: pravedna osoba kažnjava zlo. 


Epihirema je silogizam kod kojeg se u premisama odmah dodaje razlog tvrdnje. 
Npr. 
— Svako jednostavno biće je nerazorivo: nema dijelova na koje bi se raspalo; a 
— ljudska duša je jednostavno biće, jer je nemoguće da složeno biće misli; 
— dakle, ljudska je duša nerazoriva. 


Polisilogizam je dokazivanje u kojem konkluzija jednog silogizma postaje premisom drugog. 
Npr. Sto je jednostavno, nema dijelova; a duša je jednostavna; dakle, duša nema dijelova; a što 
nema dijelova, jest neuništivo, dakle, ljudska duša je neuništiva. 


Sorit je argumentacija koja se sastoji od više sudova tako povezanih da predikat prethodnog 
postaje subjektom susljednog, i tako dalje, dok konkluzija ne poveže subjekt prvog suda s 
predikatom posljednjeg suda. Pravila sorita: 1) nijedna premisa neka ne bude negativna, osim 
posljednje (inače bi minor 1. figure bio negativan), 2) nijedna premisa neka ne bude partikularna, 
osim prve (inače bi srednji termin bio dvaput partikularan). 
Primjer iz Senece: 

Qui prudens est, temperans est; 

qui temperans est, constans est; 

qui constans est, imperturbatus est; 

qui imperturbatus est, sine tristitia est; 

qui sine tristitia est, beatus est; 

ergo qui prudenst est, beatus est et prudentia ad beatam vitam satis est. 
(Epist. ad Lucilium 85, 2) 

Neizravno argumentiranje 


Izravno argumentiranje je ono gdje se polazi od istinitih premisa 1 bez zaobilaženja dolazi do 
zaključka koji je trebalo dokazati. S druge strane, neizravno je argumentiranje ono gdje se polazi 

od protuslovnosti stava koji treba dokazati - koji se onda dopušta samo kao pokus - i dolazi 
najprije do zaključka koji je onda očito neistinit; time se dokazuje da je pretpostavljeni stav bio 
neistinit, a stav koji želimo dokazati onda mora biti istinit. Aristotel taj oblik argumentiranja zove 
svođenje na nemoguće (gic &čvvarov &7ayoyn,) ili svođenje na apsurd (reductio ad absurdum). 
Načelo na kojem se to argumentiranje zasniva jest ovo: iz neistinitosti pravilnog zaključka slijedi 
neistinitost antecedensa. 

Pravilo svođenja na apsurd može se shematski prikazati ovako: 


Tvrdnja: p. 

Pretpostavka: ne-p. 

1z te se pretpostavke izvodi: očito neistinit sud 
Konkluzija: “. ne-p je neistinito; dakle p 


Neki se iskaz prihvaća kao dokazan, ako iz njegove negacije slijedi protuslovlje, jer iskaz može 
biti ili istinit ili neistinit. To se temelji na principu isključenja treće mogućnosti (tertium non 
datur). Poznat je Pitagorin primjer o nesumjerljivosti dijagonale i stranica u pravokutniku. 

Jedan izvor argumentiranja pomoću svođenja na nemoguće jesu Platonovi dijalozi. 
Karakteristično u njima jest to da Sokrat postavlja pitanja, a dane odgovore pobija tako da 
pokaže kako iz njih slijede neprihvatljive konsekvencije (usp Država, [331c]). 


Dokazi prema materiji 


Dosad smo promatrali silogizme različite prema formi, tj. prema rasporedbi premisa u kojima je 
sadržana konsekvencija silogizma. No još veća različitost nalazi se u materiji silogizma, a to su 
same premise, pa se ni ne mogu sve razmatrati u logici. Promotrit ćemo stoga samo apriorne, 
aposteriorne, deduktivne i induktivne dokaze. 


Apriorni i aposteriorni dokaz 

Da bismo razumjeli taj način dokazivanja, potrebno je promotriti na koliko se načina za 
nešto može reći da je prije ili poslije. 

Nešto može biti prije (ili poslije): 

a) po sebi (u objektu, quoad se) i to (a) stvarno: (a') vremenski i (a") po naravi te (b) 
umski (sa stvarnim temeljem); 

b) za nas (u našoj spoznaji, quoad nos). 

Nešto je prije u našoj spoznaji (quoad nos, za nas) ako mora biti spoznato prije da bismo pomoću 
toga spoznali nešto novo. Tako su premise za nas prije nego konkluzija. 

Nešto je prvo po sebi (quoad se) ili u redu objekata kad prethodi nečem drugom i to stvarno: 
prethoditi može vremenski ili po naravi, tj. jer nešto drugo od toga ovisi (tako je uzrok po naravi 
prije učinka, makar vremenski bili istodobni) ili wmnski (ratione) prije kad se, utemeljeno u samoj 
stvari (cum fundamento in re), shvaća kao prvotno, makar je stvarno (realiter) isto i zajedno. 
Tako je logički razlog uvijek prvotniji od onoga čemu je razlog. 

Kad se govori o apriornom (aposteriornom) dokazivanju, onda se uvijek misli na prioritet 
po naravi 1 razloga (naturae et rationis), a ne vremenski. Apriorno dokazivanje imamo, dakle, 
uvijek kad se zaključuje od uzroka na ono što on uzrokuje, od biti na svojstva. Aposteriorno 
dokazivanje imamo uvijek kad dokazujemo od uzrokovanog (učinka, posljedice) na uzrok, od 
posljedice na razlog, od svojstva na bit. Apriorno dokazivanje vlastito je matematici, a u 
filozofiji se barem od početka mora poći od onog što je poslije (a posteriori). 

Shematski to možemo prikazati ovako: 

prije (a priori) 


po sebi (quoad se) za nas (quoad nos) 
spoznato prije nečega 
stvarno (realiter) umski (ratione) (premise prije konkluzije) 
s temeljem u stvari 
vremenski (tempore) po nar: avi (natura) (cum fundamento in re) 


Deduktivni i induktivni dokaz 

Deduktivno je dokazivanje ono koje od općenitije premise dolazi do manje općenitog 
zaključka. Prigodno (per accidens) može katkad dolaziti do jednako općenitog zaključka. To je 
slučaj ako su premise takve da se u njima može učiniti jednostavan obrat. Deduktivno 
zaključivanje može biti apriorno i aposteriorno. 

Induktivno je zaključivanje kad od pojedinačnoga prelazimo na općenitije zaključke. To 
je dokazivanje uvijek aposteriorno. 

Razlikuje se potpuna i nepotpuna indukcija. 
Prava indukcija je nepotpuna indukcija, tj. kad o nekom općem subjektu zaključujemo ono što 
smo iskustvom spoznali samo o nekim predmetima koji padaju pod jedan pojam. Takva se 
indukcija bitno razlikuje od svakog silogizma koji smo dosad promatrali, osobito od 
kategoričkog silogizma. Glavno njegovo pravilo jest da konkluzija ne smije imati širi opseg od 
premisa, što je kod indukcije slučaj. 


Vjerojatne argumentacije 


Općenito o vjerojatnoj argumentaciji 

Dosad smo promatrali argumentacije koje po sebi, tj. samim svojim oblikom, dovode do 
sigurnih konkluzija. Siguran dokaz iz sigurnih premisa Aristotel je zvao apodiktičkim 
silogizmom, a skolastici demonstrativnim silogizmom  (syllogismus demonstrativus). Tom 
apodiktičkom silogizmu stoje nasuprot dijalektički silogizam, tj. vjerojatna argumentacija, i 
sofistički silogizam, tj. kriva argumentacija koja nema nikakve dokazne snage. 

Vjerojatan je onaj sud za koji govore neki važni razlozi, ali koji ne isključuju protuslovnu 
tvrdnju. Pristanak na takvu tvrdnju (koji nije čvrst) zove se mišljenje (opinio). 

Neki silogizam daje samo vjerojatnu konkluziju bilo na temelju materije, tj. kad su jedna 
ili obje premise samo vjerojatne, bilo na temelju forme, kad sama konsekvencija (sveza među 
premisama) nije nužna nego samo vjerojatna. 

Evo nekoliko primjera vjerojatnih argumentacija na temelju forme. 


Argument iz analogije 

U argumentaciji iz analogije zaključujemo o nečemu na temelju sličnosti s nekom 
drugom već poznatom stvari. Analogijski se argument temelji na ovom načelu: slične stvari 
imaju slična, a različne stvari različna svojstva, učinke, uzroke ili: što vrijedi za jedno od 
sličnoga vrijedi i za ostale. 

Zato analogijski zaključak po sebi daje samo vjerojatne stavove, jer slične stvari imaju i 
svojstva koja su različna. No analogijski argument može voditi i do prigodno sigurnog stava ako 
je sigurno da nešto nekoj stvari pripada po naravi. Tako imamo i tzv. argumentum a pari 
(jednako tako) ako je neko svojstvo na jednak način u jednom i drugom, i argumentum a fortiori 
(tim više) ako se zajedničko svojstvo u drugoj sličnoj stvari nalazi u većem stupnju (npr. Bog se 
brine za vrapce, tim više se brine i za tebe koji si vredniji od vrabaca). 

Analogijski je argument dakle sličan induktivnom argumentu, ali je slabiji od njega, jer 
se kod indukcije radi o zajedničkoj naravi koja se pripisuje svima, a kod analogije samo o 

sličnosti. Analogijski argument upotrebljava se dosta često i to: a) u običnom životu, kad o 
drugim ljudima sudimo na temelju vlastitih misli, želja, čuvstava, slabosti i sl.; b) u govorništvu i 
pjesništvu pomoću primjera, usporedbi; c) u znanostima, jer analogije u objašnjavanju pojava u 
prirodi daju solidne hipoteze za nove prirodne zakone. 


Hipoteze 

Hipoteza (vzoĐEo1) ili pretpostavka je stav čija istina još nije dokazana, ali se 
privremeno uzima kao istinita (vjerojatna) jer na prikladan način objašnjava neke činjenice. 
Hipoteza pretpostavlja vjerojatne uzroke za očite učinke. 

Hipoteza može biti samo vjerojatna zato jer se njome čini logički nedopušten zaključak, 
naime ovaj: postavimo li takav uzrok, imamo takav učinak; a imamo takav učinak, dakle, imamo 
i takav uzrok. Zaključak bi morao glasiti: moguće je da je takav uzrok, jer bi isti učinak mogao 
proizvesti i neki drugi uzrok. No hipoteza postaje sve vjerojatnijom ako iz nje izvodimo nove 
zaključke koje nam kao istinite potvrđuju iskustvo i pokusi. Tako se dolazi do verifikacije 
hipoteze. Hipoteza postaje sigurnom teorijom ako se pokaže da između više mogućih hipoteza 
ona jedina dovoljno tumači neku pojavu. Onda naš gornji major može glasiti: samo ako 
postavimo taj uzrok, dolazi do takvog učinka. Hipoteze se najviše i najčešće upotrebljavaju u 
prirodnim znanostima za tumačenje prirodnih pojava, ali i u povijesti. 

Hipoteze se ravnaju po nekim pravilima: 

1. Hipoteza mora biti moguća i razumna, tj. treba odbaciti sve one hipoteze koje se 
protive zdravom razumu, moralnim i religijskim zakonima. Hipoteza je to vjerojatnija ako je 
jednostavnija i ako se njome može protumačiti što više činjenica (mora biti «plodna»). 

2. Hipoteza ne smije protusloviti očitim činjenicama ili očitim istinama poznatim s druge 
strane. 

3. Hipoteza se mora oslanjati na čvrste razloge, a ne samo zamišljene konstrukcije, 
osobito ako se radi o vrlo složenim stvarima koje imaju mnogo uzroka. 


Neki argumenti slični hipotezama 

Ima nekih argumenata koji se također često upotrebljavaju, a slični su hipotezama. 

1. Argument na temelju indicija: kad se neka činjenica pretpostavi zato što su neke pojave 
protumačive jedino ako se ta činjenica pretpostavi. To se najčešće rabi u kriminalistici. 

2. Teorija u modernom smislu, tj. neki nauk koji se još ne smatra sigurnim. («To je još 
samo 'teorija'»). 

3. Znanstvena pretpostavka (fikcija) je ona koja se uzima ne zbog toga što bi se smatrala 
realnom, nego kao pomoćno sredstvo za bolje tumačenje nečega. Takvih fikcija ima osobito u 
matematici, ali 1 fizici (fikcija kretanja bez trenja). Katkad se te fikcije jednostavno zovu 
«hipotezama». 


Još neki vjerojatni argumenti 

1. Račun vjerojatnosti nastoji aritmetički izračunati stupanj vjerojatnosti nekih događaja. 
Ne može se upotrijebiti u svakoj stvari jer ne «važe» razloge, nego ih samo zbraja. Može se 
upotrijebiti samo za izračunavanje stupnja vjerojatnosti nekih događaja ili broj pogodnih 
slučajeva. Nije prikladan za određivanje slobodnih ljudskih čina, jer čovjek može mijenjati svoje 
navike. 

2. Statistika: njezina se metoda sastoji u tome da zbrajajući istražuje kojom se stalnošću 
neki događaji ponavljaju među sličnim stvarima (npr. broj brakova, rođenih, umrlih kod 
određenih skupina ljudi: seljačko, gradsko stanovništvo). Tu spada i tzv. «prosječni broj». 

Statistika se upotrebljava tamo gdje se pojedini događaji zbivaju naizgled bez ikakve 
zakonitosti, ali se u skupu tih stvari može opaziti neka stalnost pa onda i zakonitost. Na temelju 
te statistike određuju se i budući događaji. 

Statistika nema uvijek iste vjerojatnosti jer tu utječu dvije vrste uzroka: konstantni i 
varijabilni uzroci. Ako se promatra samo malen broj slučajeva, moguće je da prevladaju 
varijabilni uzroci, pa zato vjerojatnost ovisi i o broju promatranih slučajeva. Pomoću kompjutora 
danas se može izračunati vrlo vjerojatan ishod izbora na temelju samo malog broja izbrojenih 
glasova. 

3. Negativni argument: on pokazuje da su razlozi koji se navode u prilog nekog mišljenja 
nevaljani pa se mogu i bez posebnog obrazlaganja odbaciti (gratis statuitur, gratis negatur). To 
dakako ne dokazuje da je ono mišljenje neistinito, nego da treba iznijeti bolje razloge. 

Ovamo spada i argument iz šutnje (argumentum e silentio), kad se zaključuje da se neki 
povijesni događaji nisu zbili na temelju toga što se ne nalaze u povijesnim svjedočanstvima koja 
bi o njima morala govoriti. Tu treba ustanoviti je li autor nekog svjedočanstva doista mogao 1 
trebao poznavati i spomenuti događaj. 

4. «Argumentum ad hominem» sastoji se u tome da se iz tvrdnje koju protivnik dopušta 
izvodi vlastita protivna tvrdnja. To samo pokazuje da protivnik stoji u protuslovlju sa samim 
sobom. Taj argument pokazuje istinu samo onda ako je pretpostavka na koju se protivnik oslanja 
istinita. 

5. Retorzija ili izvrnuće argumenta nastaje ako iz samog protivničkog argumenta izvodi 
ono što je njemu protivno ili njime potvrđuje vlastito mišljenje. Taj argument služi ponajviše za 
to da se protivnicima zatvore usta. 

6. Još neki napadi na protivnika koje valja samo rijetko upotrebljavati, osobito kad je 
posrijedi arogancija ili zloća protivnika. Tu se pokazuje: 

a) protivnikovo neznanje same stvari o kojoj se govori ili nepoznavanje logičkih zakona, 
pa je zato nevjerodostojan; 

b) isticanjem protivnikovih zlih namjera, njegova loša života, neistinoljubivosti 1 sl. 

C) ismijavanjem njegove zablude koja se očito kosi sa zdravim razumom, jer se time 
sama zabluda osjeti jače, premda nije sve neistinito samo zato ako to netko ismijava; često se 1 
najsvetije stvari izruguju; 

d) buđenjem stida zbog nekog mišljenja. 


Krive ili sofističke argumentacije 


Krive argumentacije zovu se falacije, a to su zaključci kod kojih konkluzija ne slijedi iz 
navedenih premisa nego se redovito podmeće, tj. hotimična i nehotična pogrješka pri 
zaključivanju . Poznate falacije jesu sofizmi i paralogizmi. 

Sofizam nije svaka kriva ili neistinita argumentacija, nego samo ona gdje neki logički 
nedostatak pod likom istine vodi do neistinitog zaključka 1 to sa željom za prevarom slušatelja. 
Paralogizam doduše iznosi krivu argumentaciju ali u dobroj vjeri. Aristotel je u knjizi O 
sofističkim pobijanjima razlikovao dvije vrste sofizama: sofizmi u govoru i sofizmi izvan govora. 

1. Sofizmi u govoru 

a) Ekvivokacija je upotreba ekvivočnih termina koji imaju sasvim različito značenje. 
Takva će pogreška jedva koga zavesti jer je brzo vidljiva. Opasnija je uporaba sličnih termina u 
različitim njihovim značenjima, bez dovoljno pozornosti na analogiju. Kad se različito značenje 
ne povezuje s pojedinim riječima, nego sa sklopom riječi, govorimo o dvosmislenosti 
(ambiguitas). Ta je pogreška dosta česta. 

b) Pogreška složenog i razdijeljenog smisla: kad kažemo «Nemoguće je da onaj koji 
sjedi hoda», onda je to istinito u složenom smislu (sensu composito), tj. dok sjedi, ne može 
hodati, ali je neistinito u razdijeljenom smislu (sensu diviso), tj. onaj koji sad sjedi mogao bi 
ustati i hodati (jer je zdrav). 

2. Sofizmi izvan govora 

a) Pogreška govora «secundum quid» i «simpliciter». Ta se pogreška čini kad se ono što 
je istinito samo u nekom odnosu (secumdum quid) prenese na sve bez ograničenja (simpliciter). 

b) Ignoratio elenchi nastaje kad se ne pazi na ono što je nužno za definiciju predmeta o 
kojem se raspravlja ili kad netko pobija zabludu koju protivnik uopće ne tvrdi. 

c) Nezakonit prijelaz u drugi rod (uer&Baoic gig aAAo yćvoc) nastaje onda kad se o 
jednoj vrsti sličnoj drugoj vrsti tvrdi nešto od te druge vrste bez dovoljnog razlikovanja. 

d) Petitio principli i circulus vitiosus. «Petitio principii» (begging the question) znači kad 
se u dokazivanju pretpostavlja kao poznato ono što se dokazuje ili kad se dokazuje nedokazanim 
tvrdnjama. «Circulus vitiosus» (začarani krug, Teufelskreis) nastaje kad se za dokazivanje neke 
tvrdnje uzimaju argumenti koji iz te same tvrdnje slijede. 

e) Pogreška «post hoc, ergo propter hoc» (ili pogreška «non causae ut causae»), kad se 
nešto što jednostavno nečemu prethodi ili kad je nešto nečemu čista prigoda ili uvjet, uzima za 
njegov uzrok, npr. misliti se ne može bez mozga, dakle: mozak je uzrok misli. 

1) Pogreška konsekvencije jest nezakonit zaključak od uvjetovanog na uvjet, npr. Ako 
Petar trči, kreće se; Petar se kreće, dakle: Petar trči. 


Logički pogrešnih zaključivanja ima još, ali navedene su glavne, a mnoge druge mogu se svesti 
na navedene. 

DODATAK 


Logika odnosa (relacija) 


Kategorički silogizmi i jednostavna logika skupova bavi se sa stvarima i njihovim svojstvima. 
Možemo npr. reći: «Sve što ima svojstvo F ima i svojstvo G» ili «Barem jedna stvar ima i 
svojstvo F i svojstvo G». 

No stvari nemaju samo neka svojstva. One stoje i u raznim odnosima. Naš običan govor 
pun je izraza o odnosima, npr. «Ivan ljubi Mariju» ili «Kaput je skuplji od hlača» itd. Budući da 
odnosi imaju vrlo važnu ulogu u svemu, osobito u svakidašnjem životu, razumno je da se 
osvrnemo i na njihovu logiku. 

Odnosi mogu biti različiti. Postoje tzv. dvomjesni odnosi (voljeti nekoga), tromjesni 
(ležati između dviju točaka), četveromjesni (prodati nešto nekome za neku svotu) itd. U svom 
promatranju logike odnosa ograničit ćemo se na dvomjesne odnose. 

I u logici odnosa uvodimo nekoliko simbola. Iskazujemo li da između dviju stvari aib 
postoji odnos R, onda to jednostavno pišemo «aRb». Stoji li «a» za Ivan, a «b» za Stjepan a «R» 
za odnos bogatiji od, onda «aRb» znači «Ivan je bogatiji od Stjepana». 

Konverzija (obrat) jednog odnosa R simbolizira se kao odnos R koji postoji između stvari 
b i a (u tom redoslijedu) ako a i b (u tom redoslijedu) stoje u odnosu R, tj. «bRa» je uvijek 
istinito kad je «aRb» istinito. Tako je odnos (biti) znanji konverzija odnosa (biti) veći ili roditelj 
konverzija odnosa potomak i sl. Kod raznih odnosa možemo zamijetiti njihovu simetričnost, 
refleksivnost i tranzitivnost. 

(a) Razlikuju se simetrični, a-simetrični i ne-simetrični odnosi. Odnosi su simetrični onda 
ako odnos koji postoji između a i b postoji i između b i a. Tako je odnos biti brat bratu ili sestra 
sestri simetričan odnos: ako je Petar Andrijin brat, onda je Andrija Petrov brat, ako je Marija 
Martina sestra, onda je Marta Marijina sestra. Drugi primjeri simetričnih odnosa jesu: istodobno, 
jednako, biti u braku s nekim. Simetričan je odnos identičan sa svojom konverzijom. Odnos biti 
otac je asimetričan. Odnos biti brat zove se ne-simetričan, jer ako je Ivan Marijin brat, onda 
Marija nije Ivanov brat, nego Ivanova sestra. Ne-simetričan je i odnos voljeti. 

Uzmemo li kao varijable za bilo koje stvari slova «x», «y», «z» 1 simbole iz iskazne 
logike, onda možemo dati sljedeće definicije: 

R je simetričan odnos ako xRy —>yRx. 

R je asimetričan odnos ako aRy>->(yRx). 

R je ne-simetričan odnos ako nije ni simetričan ni asimetričan. 

(b) Razlikujemo također refleksivne, irefleksivne i ne-refleksivne odnose. Odnos je 
refleksivan ako stvari u tom odnosu uvijek stoje prema samima sebi; npr. svaki je broj identičan 
sa samim sobom, svaki je trokuk kongruentan sa samim sobom i svaki je toliko inteligentan kao 
on sam. Odnos u kojem nikad neka stvar ne može stajati prema samoj sebi jest irefleksivan, npr. 
biti veći od je irefleksivan odnos jer nijedan broj ne može biti veći od sebe. Odnosi koji nisu ni 
refleksivni ni irefleksivni jesu ne-refleksivni. Takav je npr. odnos voljeti, jer neki ljudi vole sebe, 
a neki ne. I te odnose možemo formalno definirati: 

R je refleksivan odnos ako xRx. 

R je irefleksivan odnos ako 3(xRx) 

R je ne-refleksivan odnos ako nije ni refleksivan ni irefleksivan. 

Lako se može pokazati da asimetričan odnos ne može biti refleksivan. Jer, ako u 
asimetričnom odnosu 

xRy —>=-(yRx) 
zamijenimo y s x, dobivamo 

XxRx—>=(xRx), 

a to je reductio ad absurdum, jer pretpostavka da je odnos R refleksivan dovodi do zaključka da 
on to nije. 

(c) Još jedno važno svojstvo određenih odnosa jest njihova Žranzitivnost. Promotrimo 
odnos stariji od. Ako je tetka Zlata starija od tetke Ane i ako je tetka Ana starija od nećakinje 
Maje, onda je tetka Zlata starija od Maje. Neki je odnos tranzitivan ako vrijedi pravilo: ako taj 
odnos postoji između neke stvari i neke druge stvari te opet između te druge stvari isti odnos 
postoji i prema nekoj trećoj stvari, onda uvijek i ona prva stvar stoji u tom odnosu prema trećoj 
stvari. (U toj rečenici vidimo kako odnosi postaju zamršeni kad se žele izraziti običnim jezikom, 
a jasniji su kad se upotrebljavaju varijable i drugi simboli.) 

Odnos otac od je intranzitivan: ako je x otac od y, a y otac od z, onda x nije otac od z. 
Odnos prijatelj od je ne-tranzitivan: ako je x prijatelj od y, a y prijatelj od z, onda x može biti 
prijatelj od z, ali 1 ne mora. I odnos brat od je ne-tranzitivan jer nitko ne može biti brat samog 
sebe. 

Gornje primjere možemo formalizirati ovako: 

R je tranzitivan odnos ako (xRyAyRz)—>xRz. 

R je intranzitivan odnos ako (xRyAyRz)—> >xRz. 

R je ne-tranzitivan odnos ako nije ni tranzitivan ni intranzitivan. 

Pojam tranzitivnosti upotrebljava se kod definicije dviju izvanredno važnih vrsta odnosa. 
Odnosi poretka veći od, prije odi inteligentniji od tranzitivni su i asimetrični, pa onda moraju biti 
i irefleksivni. Ako, osim toga, dva različita elementa x i y stoje u odnosu xRy ili u odnosu yRx, 
onda je tranzitivan i asimetričan odnos AR jednostavan red u skupu elemenata koji se odnose 
među sobom, slično kao što je red veći od za prirodne brojeve. 

Odnosi druge vrste, tzv. odnosi ekvivalencije, jesu tranzitivni i simetrični (dakako 1 
refleksivni). Odnos kongruencije među trokutima je takav odnos ekvivalencije. Svaki trokut abc 
stoji u odnosu kongruencije sa samim sobom. Ako trokut abc stoji u odnosu kongruencije prema 
trokutu def, onda trokut def stoji u odnosu kongruencije s trokutom abc; i ako trokut abc stoji u 
odnosu kongruencije prema trokutu def, a trokut def stoji u odnosu kongruencije prema trokutu 
ghi, onda trokut abc stoji u odnosu kongruencije prema trokutu ghi. Odnos ekvivalencije 
rastavlja neki skup u skup klasa ekvivalencija koje su po elementima strane. 

Drugi poznati primjer jednog odnosa ekvivalencije - koji stavlja u odnos skupove - jest 
odnos imati isti broj elemenata. U tom smislu su svi skupovi od dva člana ekvivalentni - par 
cipela, zapreg konja, bračni par, blizanci - 1 svi ti skupovi nisu ekvivalentni sa skupovima od tri, 
četiri ili više elemenata. 

Odnosi poretka i odnosi ekvivalencije mogu se korisno međusobno povezati kao 
polazište za kvantitativni postupak mjerenja. Za mjerenje težine možemo odabrati jednu kantar- 
vagu kao temeljnu napravu za mjerenje. Odnos ekvivalencije imati istu težinu postoji onda među 
stvarima koje si drže vagu; taj odnos određuje klase ekvivalencije za stvari koje su jednako teške. 
Uvedimo, nadalje, kao odnos reda biti teži od koji postoji između dviju stvari, kad se jedna 
spušta a druga diže ako ih stavimo na zdjelice vage. Kad smo odredili ta dva odnosa, onda je 
potrebno samo još odrediti mjerodavnu jedinicu težine pa ćemo dobiti potpunu numeričku 
mjernu ljestvicu. 

Lako se također mogu činiti krive predodžbe o tranzitivnosti odnosa. Pretpostavimo, 
netko vidi neku mrlju od boje i napravi drugu mrlju koja se po boji ne razlikuje od prve. 
Pretpostavimo još da taj učini i treću mrlju koja se, s obzirom na boju, ne razlikuje od druge 
mrlje. Sad bismo mogli biti u napasti da mislimo kako se treća mrlja s obzirom na boju ne može 
razlikovati od prve. No iskustvo nažalost pokazuje da odnos poklapanja boje nije tranzitivan 
odnos. Postoje mnogi takvi primjeri odnosa nerazlikovnosti s obzirom na opažanje koji se 
pokazuju kao ne-tranzitivni pa zato nisu pravi odnosi ekvivalencije. I kod našeg primjera 
mjerenja težine morali bismo polaziti od idealne vage koja savršeno razlikuje stvari nejednake 
težine. Kod svake realne vage stajali bismo pred istim problemom kao i kod poklapanja boja. 

Drugo važno područje u kojem nema tranzitivnosti jest područje individualnih odluka i 
preferencija. Mogli bismo zamisliti da je odnos preferencije tranzitivan odnos poretka, tj. da će 
netko tko radije odabire x pred y, a y pred z sa sigurnošću dati prednost x-u pred z. No ta 
pretpostavka nije uvijek točna, tj. može se dogoditi i drukčije, ali ne mora. 


Sto smo rekli o odnosima može sažeti u sljedeće definicije relacija: 


(a) R je simetričan odnos ako xRy —>vRx (biti brat bratu ili sestra sestri). 
R je asimetričan odnos ako aRy—>=>(yRx) (biti otac). 
R je ne-simetričan odnos ako nije ni simetričan ni asimetričan (brat sestri i obratno; voljeti). 


(b) R je refleksivan odnos ako xRx (svaki broj je identičan sa samim sobom). 
R je irefleksivan odnos ako >(xRx) (biti veći od). 
R je ne-refleksivan odnos ako nije ni refleksivan ni irefleksivan (voljeti). 


(c) — Aje tranzitivan odnos ako (xRyAyRz)—> xRz (x je stariji od y, a y od z = x je stariji od z). 
R je intranzitivan odnos ako (xRyAyRz)—> >xRz (x je otac od y, y je otac od 7). 
R je ne-tranzitivan odnos ako nije ni tranzitivan ni intranzitivan (biti brat od). 


Odnosi poretka jesu tranzitivni i asimetrični i irefleksivni (veći od, prije od ...) 
Odnosi ekvivalencije jesu tranzitivni i simetrični i refleksivni (kongruencija među kutovima). 


Kvantifikacija 


Uzmemo li primjer jednog univerzalnog afirmativnog suda, npr. «Svi su kitovi sisavci», 
onda vidimo da je taj sud istoznačan sa sudom: «Je li neka životinja kit, onda je ona i sisavac», a 
to opet možemo izreći i ovako: «Vrijedi za svaku stvar x, ako je x kit, onda je x i sisavac». Ovdje 
se slovo «x» upotrebljava kao varijabla. Logički standardni jezik dopušta nam da za izraz 
«vrijedi za svaki x» uvedemo takozvani univerzalni kvantor «(VWx)» (univerzalni kvantifikator, 
opći količitelj) i time taj izraz skratimo. Zamijenimo li sada iskaz: «x je kit» simbolom «Kx», a 
iskaz «x je sisavac» simbolom «Sx», možemo uz primjenu znaka za implikaciju naš prvotni A- 
sud «Svi su kitovi sisavci» simbolički izraziti: 

(Vx) [Kx—>Sx] 

Slično možemo učiniti i s E-sudom: «Nijedan pauk nije insekt» 

(x) [Px—>=lx] 

Slično možemo postupiti i s partikularnim sudovima: I i O. Uzmemo li npr. sud «Neki su 
pisci nobelovci», vidimo da je taj sud istoznačan sa sudom: «Među piscima postoji barem jedan 
koji je nobelovac» ili «Postoji barem jedna stvar x takva da je taj x i pisac i nobelovac». Taj sud 
možemo simbolizirati takozvanim egzistencijalnim kvantorom (ili opstojnim količiteljem), a 
njegov je simbol (3x), a čita se «postoji barem jedna stvar x tako da «. 

Prema tome I-sud, npr. «Neki su pisci nobelovci» možemo simbolizirati ovako: 
(3x) [Px ANx] 
a O-sud, npr. «Neke ptice nisu grabljivice» simboliziramo ovako: 
(2x) [PxxA=>Gx] 
Sve četiri vrste kategoričkih sudova možemo izraziti modernom simbolizacijom 1 to: 
[SaP] = Vx(S(x) >P(x)) 
[SeP] = Vx(S(x) >=P(x)) 
[SIP] = 3x(S(x) AP(x)) 
[SoP] = 3x(S(x) A=P(x)) 

Kao što vidimo, kod univerzalnih sudova upotrebljavamo simbol implikacije, a kod partikularnih 
sudova simbol konjunkcije. 
Tako bismo poznati modus Barbara mogli izraziti simbolima moderne logike na ovaj način: 


Svaki je čovjek smrtan. Vx(Č(x) > S(x)) 
Svi Grci su ljudi. Vx(G(x) > Č(x)) 
Svi Grci su smrtni. Vx(G(x) > S(x)) 


(Č=čovjek; S=smrtan; G=Grk). 


Kvantori nemaju veliku ulogu u logici sudova, ali je puno više imaju u logici relacija. U 
ovom dijelu logike ne promatraju se samo sudovi kao gotove cjeline koje kombiniramo u složene 
sudove pomoću logičkih junktora (usp. logiku sudova), nego ovdje raščlanjujemo same sudove. 
Pri tome razlikujemo odnose koji postoje između subjekta i predikata, zato se taj dio logike i 
zove logika predikata ili «priročna logika» ili račun predikata. Njezina raščlamba spada u 
modernu logiku. Ovdje ćemo samo pokazati razliku odnosno prednost moderne nad tradicio- 
nalnom logikom. 


Kvantifikacijom smo dobili simboličko prikazivanje svih kategoričkih sudova. Ovdje 
možemo primijeniti ono što smo doznali kod logičkog kvadrata o međusobnim odnosima kate- 
goričkih sudova. Prema tome znamo da su A iO te E1lIsudovi međusobno kontradiktorni, a to 
znači da je O-sud ekvivalentan s negacijom A-suda i I-sud ekvivalentan s negacijom E-suda pa 
onda vrijedi: 1—1 

(3x) [SxA—Px] ekvivalentno je s —(Vx) [Sx>Px]i 

3 (fx) [Sx A3Px] ekvivalentno je s Vx [Sx >=>Px] 

Tu se vidi i to da je simbol «—(Vx)» ekvivalentan sa simbolom «(3x) —« kao i da je «-(3x)» 
ekvivalentan sa simbolom «(Vx)>«. 

Prednost je moderne logike predikata u tome što je u njezinu simboličkom jeziku moguće 
oblikovati ne samo jednostavno kvantificirane stavove, nego i bitno složenije oblike sudova. Iz 
suda G(a,b) kvantificiranjem nastaje npr. stav VxG(x,b). Po istoj metodi možemo od tog stava 
dobiti novi stav dyVxG(x,y). 

Kod stvaranja višekratno kvantificiranih sudova važno je da uvijek bude jasno koje 
varijable pripadaju kojem kvantoru. To je, npr. slučaj kod stava VxF(x)AVxG(x), ali ne kod 
Vx3xG(x,x). Ako tu stoji G(x,y) za predikat «x voli y», onda nije jasno misli li se tim sudom da 
svi ljudi nekoga vole ili da su svi ljudi voljeni od nekoga. Ta dva slučaja valja razlikovati 
primjenom različitih varijabli, tj. sudovima Vx3yG(x,y) i VydxG(x.,y). 

Prema tome, ako oblikujemo iz jednog suda neki novi tako da se neko ime zamijeni 
nekom varijablom 1 ispred toga stavi kvantor s istom varijablom, treba uvijek zahtijevati da se ta 
varijabla ne javlja u izvornom sudu. 

Dva univerzalno afirmativna suda «Svatko voli svakoga» i «Svatko voli nekoga» u 
tradicionalnoj se logici ne mogu precizno razlikovati. Ta bi dva suda u tradicionalnoj logici imali 
isti simbol, naime, SaP. No tu razliku može točno pokazati upravo logika predikata pomoću 
kvantora npr. 

(Vx)(Wy) Vx,y = Svako voli svakoga. 

(3x) (dy) Vx,y = Netko voli nekoga. 

Pomoću kvantora mogu se izraziti i složeniji sudovi kao što su «Netko voli svakoga» i «Svakoga 
voli netko» «Nekoga vole svi» i «Svatko voli nekoga» i to kombinacijom kvantora, npr. 


Svatko voli svakoga. —_ Vx Vy V(x.y) 
Svatko voli nekoga. — Vx dy V(x,y) 
Netko voli svakoga. — ix Vy V(x,y) 
Netko voli nekoga. — ix dy V(x,y) 

a) Ako svatko svakoga voli, onda je i svaki od svakoga voljen i obratno, tj. vrijedi stav 

Vx Vy V(x,y) = Vy Vx V(x,y). 

b) Ako netko nekoga voli, onda je i netko od nekoga voljen i obratno, tj. vrijedi stav 

ix 2y V(x,y) = dy dx V(x,y). 

Prema tome, dva opća odnosno egzistencijalna kvantora koja slijede jedan za drugim mogu se 
zamijeniti a da se pritom istinosna vrijednost suda ne promijeni. 

c) Ako netko svakog voli, onda je svaki od nekoga voljen, pa onda vrijedi stav 

x Vy V(x,y) > Vy 3x V(x,y). 

Obrat suda c) ne vrijedi, jer je sud, da je svaki od nekoga voljen, istinit i onda kad svaki voli 
samog sebe. No u tom je slučaju sud da netko svakoga voli neistinit. 

Ta tri suda jesu jednostavni predikatno-logički zakoni koji vrijede neovisno od 
interpretacije predikata V(x,y). 

U sudovima u kojima su oba kvantora pomiješana bitno je za njihovo značenje da se 
gleda na redoslijed kvantora koji bitno mijenja značenje, kao što smo vidjeli. Te razlike klasični 
logički simbolizam nije mogao izraziti. 

Modernom simbolizacijom možemo prikazati neke sudove našega običnog života. npr.: 


a) Sve je prolazno. VxP(x) 

b) Blaženi mirotvorci. Vx(M(x) > B(x)) 

c) Svaki čovjek vara samog sebe. Vx(Č(x) > V(x,x)) 

d) Nije sve zlato što se sja. =Vx(Z(x) > S(x)) 

e) Svaki čin ima neki motiv. Vx(Č(x) > 2yM(y.x) 
f) Nijedno pravilo (nije) bez izuzetka. —dx(P(x) A23y1(x,y)). 

Metoda 


Sve logičke funkcije redovito se ne upotrebljavaju izolirano same za se. One se povezuju 
u duljim istraživanjima i izlaganjima 1 čine važan dio znanstvenog sustava. U izgradnji takvih 
sustava nužno je odabrati prikladnu metodu. 

1. Metoda se redovito određuje kao postupak koji valja poštivati u nekoj djelatnosti kako 
bi se što sigurnije došlo do cilja (ili svrhe). Metode se primjenjuju u raznim vještinama, odgoju, 
askezi i drugim djelatnostima. Metoda u djelatnostima uma zove se logička metoda. 

2. Logička metoda, u najširem smislu riječi, jest red ili postupak koji um mora poštivati u 
svojim radnjama. To je, dakako, preširoko određenje. Točnije je možemo odrediti ovako: metoda 
je red koji um mora poštivati u nizu svojih radnji da bi u njima postupao pravilno u pronalaženju 
istine. 

3. Po sebi, metoda ne mora uvijek biti znanstvena, jer se i poučavanje u osnovnim 
školama mora držati nekog reda pa onda mora poštivati metodu tog poučavanja. 


Analitička i sintetička, iskustvena i razumska metoda 


1. Gledamo li na način metodičkog postupanja, možemo razlikovati: 

a) analitičku metodu koja polazi od nečeg složenog prema njegovim dijelovima ili od 
uvjetovanog prema uvjetima, od konkretne i pojedinačne istine prema apstraktnoj i općenitoj 
istini. Tu se naime vrši neko raščlanjivanje, analiza od cijelog prema dijelovima. 

b) sintetičku metodu koja polazi od dijelova prema složenome ili od uvjeta (principa) 
prema uvjetovanome, od apstraktnije i općenitije istine prema konkretnijoj i pojedinačnoj istini. 

2. Iskustvenu (empiričku) i razumsku (racionalnu) metodu razlikujemo prema tome 
postupamo li više induktivno ili deduktivno. Induktivna metoda polazi od pojedinačnih činjenica 
koje su nam dane na temelju iskustvenog promatranja. Ona je egzaktna (točna, stroga) ako se 
služi točnim promatranjem pokusima i matematičkim računanjem, a manje egzaktna ako se 
temelji na hipotezama, argumentima iz analogije 1 sl. 


Heuristička i didaktička metoda 


S obzirom na svrhu koju želimo postići nekim metodičkim postupkom, dijelimo metode 
na heurističke i didaktičke. Heurističke metode služe za otkrivanje, a didaktičke za priopćavanje 
istine. 

1. Heuristička metoda 

Želimo li pronaći istinu o nekom predmetu istraživanja, moramo se u svom istraživanju 
držati nekih zakona koje nam pruža heuristička metoda. 

a) Najprije treba uočiti o čemu je riječ (status quaestionis), a to znači da jednostavno 
treba točno odrediti što je subjekt, a što je predikat. Zatim valja pogledati i povijesni razvitak 
toga pitanja (historia quaestionis), kako je ono nastalo, kakva su rješenja bila ponuđena. Tu se 
redovito ide od poznatijih oznaka prema manje poznatim, od bližih prema udaljenijima. Treba 
paziti i na neki poredak u istraživanju, što dolazi prije, a što kasnije. Konačno, ne smije se ništa 
prihvatiti i dopustiti što se ne oslanja na valjane dokaze. 

b) Nakon što je objašnjeno pitanje ili tema, treba potražiti izvore (fontes, vrela) iz kojih se 
mogu crpsti sadržaji za pronalaženje istine. Svaka znanost ima svoja posebna vrela. Kad su u 
pitanju pisana vrela, treba ići na originale (izvorna djela), a ne tek navode iz drugih knjiga jer se 
uvijek može pretpostaviti da je citat krivo naveden. Kad smo pronašli vrela, valja ih pomno 1 
sređeno ispitati. Tu puno pomaže tzv. drugotna literatura, tj. knjige koje pišu o tom problemu ili 
o tom djelu, a tu opet valja dobro izabrati važnija i novija djela. 

c) Pri svemu tome prikladnije je upotrebljavati analitičku metodu. Ponajviše su naime 
poznate konkretne činjenice, učinci, kvalitete, a valja istražiti njihove uzroke, unutrašnju bit, 

opću zakonitost, što se obično postiže analizom cjelina na dijelove. No nerijetko se nove istine 
postižu i sintetičkim (deduktivnim) putem, apriornim dokazima, tj. pojedinačne činjenice iz 
poznatih zakona ili svojstva iz naravi stvari. 


2. Didaktička metoda 
Didaktička metoda upotrebljava se za priopćavanje pronađene istine drugima, za 
poučavanje. 

U užem smislu, poučavati znači priopćavati (komunicirati) drugome neku informaciju (istinu) 
na osnovi nekog autoriteta. Takav autoritet imaju, npr. roditelji prema svojoj djeci, učitelji 
prema učenicima i sl. Poučavanje postaje instruiranjem kad se upotrijebi posebna skrb kako bi 
učenici usvojili priopćavani sadržaj. Metode poučavanja obrađuje i proučava didaktika (ili 
metodika). 


1. Kod poučavanja se valja držati ovih općih logičkih načela: 

a) I kod izlaganja nekog sadržaja (ili neke istine) treba također najprije dobro objasniti 
ono o čemu je riječ (status quaestionis — stanje pitanja, problema). 

b) Izložiti važnost i svrhu pitanja. 

c) Prikazati povijest toga problema koja mnogo pripomaže da se što bolje shvati značenje 
i narav pitanja, razlog obrađivanja toga pitanja, jačina i način argumentiranja. 

d) Valja polaziti od onog što je poznatije prema onom što je manje poznato. 

e) Argumentiranje mora biti solidno i jasno, tako da bi se moglo što bolje razlikovati ono 
što je sigurno od onog što je samo vjerojatno. 

f) Treba također ispitati i proučiti razloge i način argumentiranja onih koji tvrde protivno 
(adversarii). 

£) Građu koja se poučava treba raspodijeliti prema pravilnom redu: postavljanje pitanja, 
povijesni pregled, navođenje razloga i dokaza za vlastitu tvrdnju, odijeliti dokaze od 
pretpostavci, posljedica, nadopuna, napomena i odgovora na razne prigovore. Sav se taj poredak 
mora usmjeravati prema cilju predavanja ili sastavka. Na prvo mjesto dolazi ono što je važnije, a 
onda se ide na ono što je posebnije i pojedinačno. 

h) Kod verbalnog poučavanja, predavanja, treba također paziti i na sam način govora 
(dictio, dikcija). On se mora prilagoditi prilikama. Drukčije govori govornik, drukčije učitelj u 
osnovnim školama, drukčije znanstvenik. Tu treba paziti i na neke posebne oznake znanstvenog 
govora. On mora biti: — uglađen (častan, honestus) bez gramatičkih pogrešaka, bez barbarizama 
(neprikladnih «slangova»), — dotjeran, ali i jednostavan bez umjetnih ukrasa jer oni mogu katkad 
zamagliti logičku povezanost i jasnoću; — jasan, tj. izbjegavati neodređene riječi koje mogu imati 
razna značenja; — u redovitom značenju riječi, bez uvođenja nepoznatih i novih termina. 

2. Kod poučavanja treba poštivati i psihološke zakone. Dobro je paziti na sljedeće: 

a) Prema mogućnosti treba dani predmet prikazivati zorno, slikovito, usporedbama, 
primjerima. 

b) Teže i apstraktnije stvari treba tumačiti pomnije i obilnije, odjeljujući glavna i 
sporedna pitanja. Nije dobro previše građe uzimati u malo vremena, ne odmah ulaziti u 
posebnosti, detalje 1 razlikovanja. 

c) Pobuditi pozornost slušatelja, unoseći u prikazivanje određenu varijaciju (izbjegavati 
monotonost). 

d) Isticati i naglasiti ono što je osnovnije, a za što bolje pamćenje treba se služiti 
ponavljanjima. 

e) Prema mogućnostima treba slušatelje potaknuti na suradnju da i vlastitim marom 
usade u um i pamćenje priopćavane sadržaje. Tome osobito pomažu prikladna pitanja, rasprave, 
disputacije i druge slične vježbe. 

3. Kod poučavanje je redovito prikladnija sintetička metoda od analitičke, jer je lakše 
uvidjeti kako je nešto složeno iz dijelova ako su prije bili upoznati principi. 

No katkad je bolje upotrijebiti 1 analitičku metodu da bi se vidjelo kako se došlo do 
određene istine. No općenito vrijedi da redovito treba izmjenjivati metode, već prema različitosti 
građe ili osoba kojima se nešto predaje. 

4. Konačno, kod poučavanja treba paziti i na to da se ne predaju samo pojedina znanja što 
ih učenici usvajaju, nego da se ide za trajnim odgojem duha, kako bi učenici poprimili naviku 
(habitus) intelektualnog rada, uvježbavanja i usavršavanje vlastite inteligencije, da bi što 
sigurnije i lakše mogli raspoznavati i odjeljivati istinito od neistinitog, dobro od lošeg, lijepo od 
ružnog. 


63 


Skolastička rasprava 


(Disputatio scholastica) 
1. Opća pravila 


Rasprava (disputatio) je, općenito uzevši, argumentacija od jednog pitanja prema drugome u 
svrhu da se pokaže neka tvrdnja. Već prema cilju rasprave razlikujemo četiri vrste: apodiktič- 
na je rasprava koja nešto dokazuje; elenktička rasprava nešto pobija; apologetska rasprava 
nešto brani; sofistička rasprava želi nekoga prevariti. Prava je rasprava ona u kojoj se s jedne 
strane nešto brani (apologetski), a s druge strane nešto pobija (elenktički). 


Vrste rasprava. Obična je rasprava koja se drži slobodnog načina raspravljanja. To je slučaj 
u svakidašnjem ljudskom razgovoru. Osim nje postoje dvije znanstvene metode raspravljanja: 
1. Rasprava je sokratička ako se vješto postavljenim pitanjima, koja prikladno slijede jedno za 
drugim, postepeno protivnika navuče na to da ga se prisili priznati istinitost tvrdnje o kojoj se 
raspravlja. 2. Rasprava je silogistička ili skolastička ako se svaka argumentacija iznosi u 
obliku silogizma. Dakako, ne isključuju se tu prethodna pitanja kojima se otvara put za 
argumente ili dokaze ili se slobodnijim riječima («izvan forme» — «extra formam») dodaju 
tumačenja. 


Korist skolastičke rasprave. U prošlim su se vremenima služili skolastičkim raspravljanjem 
ne samo kao školskom vježbom nego i kao sredstvom za razjašnjavanje i rasvjetljavanje 
teških i prijepornih (kontroverznih) pitanja među učenjacima. Danas je takva rasprava 
napuštena čak 1 kao školska vježba. Takvo raspravljanje ima sigurno tu korist da se učenici 
(studenti) nauče ne biti samo receptivni prema naucima svojih učitelja, nego da taj nauk s 
mnogih strana ispituju i razlučuju njegovu vrijednost, ispitujući razne pa i protivne razloge. 
No za to je potrebno da se rasprava drži sasvim određenog postupka. U tu svrhu ustalio se već 
određeni oblik (forma) ili metoda raspravljanja, koja se dugim iskustvom utvrdila. Ta se 
metoda može usvojiti samo marljivim vježbanjem. Pogledajmo zato malo opširnije metodu 
skolastičkog raspravljanja. 


Početak raspravljanja. Rasprava se obično vodi između dvije osobe, = «branitelja» 
(defendens) koji zastupa postavljenu tezu ili tvrdnju, i «napadača» (obiciens sive arguens) 
koji tu tvrdnju svojim razlozima napada i obara. Redovito samoj raspravi prethodi izlaganje 
(expositio) teze. Branitelj, stojeći, počne jasnim riječima: «Teza koju valja obraniti jest: ...» 
(Thesis defendenda est haec ...). Zatim sjedne 1 izloži tezu te svoje izlaganje završi riječima: 
«Na temelju rečenog čini se da je teza dokazana» (Et his dictis thesis videtur esse probata). 

Onda počinje rasprava u pravom smislu. Branitelj i napadač ustanu i napadač 
razgovijetno kaže kako želi napasti tezu. To se može učiniti na dva načina: bilo da brani ili 
postavi protivnu tezu, bilo da napadne braniteljeve argumente ili razloge. U prvom slučaju 
kaže: «Napadam tezu i tvrdim ...» (Aggredior thesim et dico ...). (Akom npr., braniteljeva teza 
glasi: «životinje nemaju razuma», napadač jednostavno kaže: «Životinje, barem neke, imaju 
razum»). Ako teza ima više dijelova, napadač kaže koji dio želi napadati: «Napadam drugi dio 
teze i tvrdim ...» Svojem izlaganju obično doda: «Dakle, teza je neistinita» ili «Teza nije 
dokazana». 

Branitelj nastoji točno ponoviti napadačevu tvrdnju i odmah doda: «Poričem tvrdnju» 
(Nego assertum). Onda obojica sjednu i napadač počinje s dokazivanjem svoje tvrdnje 
riječima: «Dokazujem tvrdnju: ...» (Probo assertum). Dokaz mora biti u obliku silogizma: bilo 
kategoričkog, hipotetičkog, disjunktivnog, dileme ili entimeme. No ne smiju se upotrebljavati 

epihirema, polisilogizam ili sorit. Branitelj mora, naime, ponoviti napadačev argument pa bi 
se izgubilo mnogo vremena ili preglednosti kad bi niz silogizama bio predug. 

Kad je pažljivo saslušao napadačevo dokazivanje, branitelj ponovi cijelu napadačevu 
argumentaciju, ne dajući još nikakva odgovora. Cilj toga ponavljanja je u tome da napadač 
vidi je li branitelj dobro shvatio njegove teškoće. Ujedno branitelj dobiva na vremenu da 
prosudi i razluči što će odgovoriti. Zatim može reći: «Prihvaćam napadaj i odgovaram» te 
opet ponovi pojedine premise i konsekvens 1 odgovori na njih. Postoje četiri načina odgovora: 
neki se sud (npr. major) ili dopušta (concedo) ili poriče (nego) ili se prelazi preko njega 
(transmitto) ili se razlučuje (distinguo). Formule su sljedeće: dopuštam major, poričem minor 
(concedo maiorem, nego minorem); propuštam major (transeat maior); razlučujem major 
(distinguo maiorem). 

Dopušta (koncedira) se neka premisa samo ako se smatra istinitom. Poriče (negira) se 
premisa koja se smatra jednostavno neistinitom. Razlog za poricanje po sebi se ne mora 
donositi, osim ako napadač to izričito zahtijeva. Kad je neku premisu zanijekao, branitelj ne 
ide dalje, jer sada napadač mora dokazati zanijekanu premisu. Ako neka premisa izgleda 
nejasna, može se umjesto poricanja zahtijevati dokaz: «molim, dokaži major!» (Peto pro- 
bationem). To se može učiniti i onda ako se želi zaštititi ugled napadača. Propušta (ne obazire 
se) neka premisa ako ne izgleda jednostavno istinita, ali je ipak ne treba raspravljati jer 
rješenje problema ne ovisi od njezine istinitosti ili neistinitosti. Ne smije se propustiti ona teza 
od koje ovisi istinitost cijelog silogizma. Razlučuje (distingvira) se neka premisa ako se može 
shvatiti na dvostruk, dvoznačan način: jedan istinit, a drugi neistinit, i ako od te dvoznačnosti 
ovisi istinitost odnosno neistinitost zaključka. Razlučivanje je poseban postupak. 


Nastavak postupka raspravljanja. Zanijekanu premisu napadač mora dokazati novim silo- 
gizmom, a to izriče formulom: «dokazujem major» (ili minor) (probo maiorem, minorem). 
Kad je branitelj postavio svoje razlikovanje (distinkciju), napadač, ako misli da to 
razlikovanje doista rješava poteškoću, može preći na drugi prigovor («transeo ad aliam 
obiectionem»). Ako misli da mora ostati, insistirati na svom prigovoru (objekciji), mora 
najprije supsumirati minor, ali ne praznim riječima ili nekim suptilnostima. 

Može se dogoditi da treba poreći i samu neistinitu pretpostavku (suppositum) na koju 
se oslanja napadačevo dokazivanje. To se osobito događa kad se neistinita premisa prešuti (u 
entimemi), npr. «Dušu dosad nitko nije vidio, dakle, ne postoji». Odgovara se: niječem 
pretpostavku (nego suppositum), naime: postoji samo ono što je vidljivo. I argumentu iz 
analogije, ako ne postoji jednakost (usporedivost, paritas) između članova argumentacije, 
kaže se: niječem usporedivost (nego paritatem). 


2. Razlikovanje (distinctio) 

$ 1. Razlikovanje kategoričkog silogizma 
Razlikovanje srednjeg termina. Dvoznačnost koju treba razriješiti razlikovanjem može biti 
u srednjem terminu ili u krajnim terminima (subjektu i predikatu). Ako je dvoznačan srednji 
termin, onda ga može razriješiti samo ono razlikovanje kojem u drugoj premisi odgovara 
«proturazlikovanje» (contradistinctio). 
Shematski, razlikovanje se čini ovako: 
Svaki M je P — razlikujem major: Svaki M! je P: dopuštam major 

Svaki M“ je P: niječem major. 
No, svaki S je M — proturazlikujem minor: Svaki S je M : niječem minor 

Svaki S je M“: dopuštam minor. 
Dakle, svaki S je P — danim razlikovanjem niječem konsekvens i konsekvenciju. 
(Sub data distinctione nego consequens et consequentiam). 
Ovdje se «niječe konsekvencija» jer ako se u svakoj premisi odabere dopušteni član, dobije se 
četverostrukost termina. 

Slično je 1 za razlikovanje krajnjih termina (termini extremi) i podrazlikovanje 
(subdistinctio). 


$ 2. Razlikovanje hipotetskog i disjunktivnog silogizma 
U hipotetskom silogizmu razlikovanje se može primijeniti ili na uvjet (p) ili na uvjetovano 
(q). U prvom slučaju, ako je minor afirmativan, njega treba kontradistingvirati; ako je minor 
negativan, valja distingvirati i konsekvens. 
Shematski: 
1. Ako je p, onda je q = dist. major: Ako je p', onda je q: dopuštam major 
Ako je Do onda je q: niječem major. 
No p jest — kontradist. minor: p' jest: niječem minor; 
p“ jest: dopuštam minor. 
dakle, q jest — danim razlikovanjem niječem konsekvens i konsekvenciju. 


U disjunktivnom silogizmu major se mora zanijekati ako disjunkcija nije savršena. Formula 
može biti ovakva: Niječem disjunktivni major jer postoji i treće (četvrto), naime ... Ako se u 
disjunktivnom sudu skriva neka dvoznačnost, distinkcija mora biti takva da svaki član distink- 
cije opet mora biti disjunktivni sud, tj. jedna savršena (potpuna) disjunkcija koju treba 
dopustiti, i jedna ne savršena koju treba zanijekati. Drukčiji je oblik kad je minor negativan, a 
drukčiji kad je pozitivan. 

Modalna logika 


Modalna logika je ona grana logike koja se bavi zaključcima s modalnim pojmovima kao što 
su moguće i nužno. Tako se u modalnoj logici ne analiziraju samo iskazi kao što su: «Pada 
kiša» ili «Svaki je krug okrugao», nego i iskazi kao što su: «Moguće je da pada kiša» ili 
«Svaki je krug nužno okrugao». 

Pojmovima moguće i nužno jezik uz istinito 1 neistinito pruža još načina za označavanje 
iskaza. 

U modalnoj se logici izraz «moguće» (točnije: operator «moguće je da ...») označuje se 
simbolom Q («diamond»), a izraz «nužno» (točnije: «nužno je da ...») znakom (O («box»). 


Način čitanja 
moguće je da p 
nužno je da p 

D je kontingentno 


| Način pisanja 


Treba razlikovati: 
= p «Nije moguće da student laže». 
i Q-p «Moguće je da student ne laže». 


“dp&Ll-p 
Op &-lp 


Vidimo da je operator nužnosti može definirati operatorom mogućnosti. 


Disjunkcija i konjunkcija 

Disjunkcija dvaju mogućih iskaza jednaka je njihovoj mogućoj disjunkciji: 
opvoge Lpvaq) 

Slično vrijedi i za operator nužnosti i konjunkciju: 

PALO > PpYvg. 


Iz (p A q) slijedi Op A Qq, ali ne obratno; 


isto tako: 


iz l(p v q) slijedi (ip v (g, ali ne obratno. 


Kvantori 
Primjena kvantora u modalnoj logici je problematična. 

* (A)izax OFx slijedi OdxFx 

* (B)iz 0AxFx slijedi 3xQOFx (problematično) 

Dok je formula (A) prihvaćena od svih logičara, formula B (tzv. Barcan formula) je 
problematična. Razlog: Bilo je moguće da Wittgenstein dobije sina (2dxFx), ali u stvari 
Wittgenstein nije imao djece; prema tome ne vrijedi: dx9Fx, jer se operator 1 uvijek odnosi 
na stvarne predmete. 

Sličan je problem i kod univerzalnog kvantora. 

* (A)izlivx fx slijedi Vx_/Fx 

* (B)iz VxLFx slijedi 'VxFx (problematično) 

1z mogućnosti jednog univerzalnog iskaza slijedi opća kvantifikacija jednog mogućeg iskaza, 


ali ne obratno. 


OVxFx slijedi VxOFx 


Egzistencijalna kvantifikacija jednog nužnog iskaza 
iskaza, ali ne obratno. 


x fx slijedi (| 


Druga interpretacija modalnih operatora 


implicira nužnost jednog egzistencijalnog 


dx Fx 


Modalni operatori («moguće» i «nužno») mogu se izreći i etički : «dopušteno», 


«zapovijeđeno»; vremenski: «p vrijedi katkad (u buć 
budućnosti/prošlosti)»; epistemički: «smatram mogu 


nosti/prošlosti)», «p vrijedi uvijek (u 
ćim da p», «smatram sigurnim da p». 


e Modalno Etički 


Vremenski | Epistemički 


Moguće je da p | Dopušta se da p 


p vrijedi bilo kada držim mogućim 
u budućnosti/prošlosti | da p 


užnojedap | Zapovijeda se da p P vrijedi uvijek držim sigurni 
u budućnosti/prošlosti | dap 


I ovdje vrijede gore navedeni slijed. 

Fuzzy-Logika 


(neizrazita logika) 


Fuzzy-logika je teorija koja je prije svega stvorena za prikazivanje ljudskog (tj. 
nepreciznog) znanja. To je poopćenje dvovrijednosne Boolove logike. 


Fuzzy računalni sistemi obrađuju uz tradicionalne sisteme ne samo vrijednosti DA_ i NE (ili 
onioutili 710), nego i dodatnu među-vrijednost između ISTINITO (=1) i NEISTINITO (=0), 
recimo 0,5. Tako se mogu matematički obrađivati i neizoštreni podaci kao: MALO, 
PRILIČNO ili JAKO. Time su takvi fuzzy-programi bliži običnom ljudskom mišljenju. 


Fuzzy-set-teorija je neizoštrena nauka o skupovima, a razradio ju je 1965. azerbajdžanski 
profesor za elektrotehniku na Sveučilištu Berkeley u Kaliforniji Lotfi Asker Zadeh (1921). 
Valja je razlikovati od viševrijednosne logike, koju je opisao poljski logičar Jan Lukasiewicz, 
premda je njoj blizu. 


Fuzzy logika primjenjuje se na vrlo različitim područjima: u tehnici automatizacije, u 
poduzetništvu, u medicinskoj tehnici, konzumnoj elektronici, u automobilskoj tehnici, u 
tehnici reguliranja, u opisivanju jezika itd. Osobito je korisna tamo gdje ne postoji matematski 
opis nekog stanja stvari, nego samo verbalni, ili kad neko znanje pokazuje rupe ili je 
djelomično zastarjelo. 


Tipičnu primjenu te logike nalazimo u programiranju strojeva za pranje jer one mogu 
regulirati uporabu sredstava za pranje i prema zamazanosti rublja: npr. malo ili jako prljavo 
prema čemu će se odrediti koliko je potrebno grama sredstva za pranje. 


Osnovica fuzzy-logike jesu takozvani neizoštreni skupovi. U njima može neki član skupa 
samo donekle biti sadržan, a to se određuje tzv. funkcijom pripadnosti (fuzzy-funkcijom) u 
koji elementima jednog temeljnog skupa dodjeljuje realne brojeve između 0i 1. 

Funkcije pripadnosti jesu fuzzy-funkcije. Primjer za to je fuzzy-funkcija za dob nekog čovjeka. 
Ona se može sastojati od više trokuta (poput krova) koji stoje za različita područja dobi. Svaki 
trokut pokriva jedno područje od više godina ljudskog uzrasta. Čovjek od 45 godina imao bi 
tako svojstvo: još mlad s vrijednošću 0,75 (što je još relativno mnogo), srednja dob s 
vrijednošću 0,25 (to je malo) 1 kod drugih funkcija ništa. Drugim riječima: s 45 godina još 
smo prilično mnogo još mladi i malo srednje stari. 


60 80 100 godna 

